title: ছোস-ক্যি-স্গ্রোন-মে

text: এই সময় দ্কোন-ম্ছোগ-র্গ্যাল-মো লা-স্তোদ-ল্হো রাজ্যের রাজধানী শেল-দ্কার () শহরে অবস্থিত স্পো-রোং-দ্পাল-মো-ছোস-স্দিংস () বৌদ্ধবিহারে যাতায়াত শুরু করেন এবং এই বিহারের প্রধান বো-দোং-ফ্যোগ্স-লাস-র্নাম-র্গ্যাল () নামক লামার সান্নিধ্যে আসেন। পরে আত্মীয় স্বজনদের রাজী করিয়ে তিনি তাঁর নিকট শ্রমণের শপথ গ্রহণ করেন এবং তাঁর নতুন নাম রাখা হয় ছোস-ক্যি-স্গ্রোন-মে। নারী হিসেবে সংঘজীবনে প্রবেশে তাঁকে সমালোচিত হতে হলেও তিনি সেইসব সমালোচনা উপেক্ষা করেন। ব্দে-লেগ্স-ছোস-'দ্রেন () নামে অপর এক ভিক্ষুণী তাঁর বিশ্বস্ত সহচরী ছিলেন। পরবর্তীকালে তাঁকে ভিক্ষুণীর শপথ প্রদান করা হয়। তিনি সংঘে নারীদের এনে তাঁদের মধ্যে বৌদ্ধ ধর্ম ও শিক্ষার প্রসার করেন। বো-দোং-ফ্যোগ্স-লাস-র্নাম-র্গ্যালের অনুপ্রেরণায় তিনি প্রচলিত ঐতিহ্যের বিরুদ্ধে গিয়ে নারীদের তান্ত্রিক আচার নৃত্যে অংশগ্রহণের উদ্যোগ নেন। বো-দোং-ফ্যোগ্স-লাস-র্নাম-র্গ্যালের মৃত্যুর পর তিনি ১৪৫২ খ্রিষ্টাব্দে তাঁর সম্পূর্ণ রচনা প্রকাশের ব্যবস্থা করেন। এছাড়া তিনি বৌদ্ধ ধর্মশিক্ষাকেন্দ্রের খাদ্য সরবরাহের উদ্দেশ্যে পার্শ্ববর্তী জমিগুলির সেচের ব্যবস্থা করেন। এই বছরে লা-স্তোদ-ব্যাং () অঞ্চলে তিনি বিখ্যাত তিব্বতী সাধক থাং-স্তোং-র্গ্যাল-পোর () সঙ্গে দুই বছর বসবাস করে শিক্ষাগ্রহণ করেন। ১৪৫৪ খ্রিষ্টাব্দে তিনি মধ্য তিব্বত যাত্রা করে বিভিন্ন তীর্থস্থান দর্শন করেন।


title: মাইটি রাজু

text: মাইটি রাজু ভারতীয় টেলিভিশন সিরিজ। যেটা ভারতীয় টেলিভিশন সিরিজ ছোট বিমের স্পীন অফ সিরিজ। যেটির পরিবেশনা করছে ছোট বিমের পরিবেশনা কোম্পানি।


title: মাইটি রাজু

text: ¤রাজু/মাইটি রাজু (গল্পের সুপারহিরো)। ¤সন্ধ্যা (রাজুর মা)। ¤স্বামী (রাজুর বাবা)। ¤কমিশনার খান্না (আর্যমান নগরের পুলিশ প্রধান)। ¤চিকি (রাজুর রোবট)। ¤মবি (রাজুর পোষা কুকুর )। ¤জুলি (রাজুর ক্লাসমেট )। ¤গোপী (রাজুর বন্ধু )। ¤চার্লি (রাজুর বন্ধু )। ¤ কারাটি (দুষ্ট বিজ্ঞানী ও সুপার ভিলেন)।


title: সাফারি বুকস অনলাইন

text: সাফারি বুকস অনলাইন এলএলসি হল একটি ডিজিটাল গ্রন্থাগার যা জুলাই ২০০১ সালে প্রতিষ্ঠিত হয়। মার্কিন যুক্তরাষ্ট্রের সেবাস্টোপোল, ক্যালিফোর্নিয়ায় প্রতিষ্ঠানটির প্রধান কার্যালয় অবস্থিত। এছাড়াও বোস্টন ও সান ফ্রান্সিসকোতেও এর দুটো অফিস রয়েছে। ও'র‍্যাইলি মিডিয়া ও পিয়ারসন পিএলসির যৌথ উদ্যোগে সাফারি বুকস অনলাইন প্রতিষ্ঠিত হয়। পরবর্তীতে ২০১৪ সালে ও'র‍্যাইলি মিডিয়া পিয়ারসনের সব শেয়ার কিনে নিলে প্রতিষ্ঠানটির সম্পূর্ণ কর্তৃত্ব ও'র‍্যাইলির হাতে চলে আসে। সাফারি বুকস অনলাইন এলএলসি প্রকাশনা প্রতিষ্ঠান ও'র‍্যাইলির একটি সম্পূরক প্রতিষ্ঠান।


title: সাফারি বুকস অনলাইন

text: সাফারিতে বিভিন্ন ধরণের ইবুক, ভিডিও, শর্ট কাটস (সংক্ষিপ্ত আকারের কন্টেন্ট), পাণ্ডুলিপি ইত্যাদি পাওয়া যায়। ও'র‍্যাইলি মিডিয়ার প্রকাশিত কন্টেন্ট ছাড়াও সাফারিতে প্রায় ২০০ প্রতিষ্ঠানের কন্টেন্ট রয়েছে। সাফারিতে কন্টেন্ট প্রদানকারী প্রতিষ্ঠানগুলোর মধ্যে রয়েছে এডিসন ওয়েসলি, প্রেন্টিস হল, পিচপেট, জন ওয়াইলি এন্ড সনস, মাইক্রোসফট প্রেস, এডবি প্রেস, সিসকো প্রেস, ম্যানিং পাব্লিকেশনস, প্যাক্ট, এসএএস পাবলিশিং, আইবিএম প্রেস, এফটি প্রেস এবং ফোকাল প্রেস ইত্যাদি। বিভিন্ন ধরণের চাঁদা প্রদানের মাধ্যমে ব্যবহারকারিরা এইসব কন্টেন্ট ব্যবহার করতে পারেন। ব্যক্তিগত ব্যবহার ও সম্মিলিত ব্যবহার ইত্যাদি বিভিন্ন ধরণের ব্যবহারের উপর ভিক্তি করে চাঁদার পরিমাণ ভিন্ন ভিন্ন রকম হয়ে থাকে।


title: সাফারি বুকস অনলাইন

text: বিভিন্ন পেশাজীবী সংগঠন যেমন আইইইই কম্পিউটার সোসাইটির সদস্য ও চাঁদা প্রদানকারী সদস্যরা বিভিন্ন প্ল্যানের আওতায় সাফারি ব্যবহার করতে পারেন। সাফারি এইসব পেশাজীবী সংগঠনের সদস্যদের প্রিমিয়াম সাফারি একাউন্ট ব্যবহার করার ক্ষেত্রে মূল্যছাড় দিয়ে থাকে।


title: রেন জুনুন

text: রেন জুনুন "René Guénon" (নভেম্বর ১৫, ১৮৮৬- জানুয়ারী ৭, ১৯৫১) যিনি শেখ আব্দুল ওয়াহিদ ইয়াহিয়া Shaykh 'Abd al-Wahid Yahya নামেও পরিচিত, তিনি ছিলেন মূলত একজন ফরাসি বংশদ্ভূত প্রভূতত্ত্ববিদ, আধ্যাত্মবাদী লেখক ও ছুফি দীক্ষাগুরু বা দার্শনিক। তার ফরাসি ভাষায় লেখা বই ও প্রবন্ধ সমূহ বিশটিরও অধিক ভাষায় ইতিমধ্যে অনুদিত হয়েছে।


title: রেন জুনুন

text: রেন জুনুন প্যারিস হতে আনুমানিক ১০০ মাইল দূরত্বে অবস্থিত ব্লুয়িস "Blois" নামক স্থানে জন্ম গ্রহণ করেন। সে সময়কার ফরাসি সমাজের অপরাপর বেশির ভাগের ন্যায় তিনিও জন্ম গ্রহণ করেছিলেন একটি রোমান ক্যাথলিক পরিবারে। তার পিতা ছিলেন একজন স্থপতি এবং দার্শনিক।


title: রেন জুনুন

text: ১৯০৪ সালের দিকে প্যারিসে অধ্যয়নকালে আধ্যাত্মবাদ ও দর্শনশাস্ত্র তার আগ্রহ সৃষ্টি হয়। ক্ষীণদেহী জুনুন শুরু হতেই একজন মেধাবী ছাত্র ও আধ্যাত্মবাদী ব্যক্তি হিসাবে গড়ে উঠেনে।.


title: রেন জুনুন

text: তিনি তাও প্যালিনডিনিয়াস Tau Palingenius নামে একটি সাময়িকীর প্রতিষ্ঠাতা ও প্রধান সম্পাদনাকারী হিসাবে আত্ম প্রকাশ করেন এবং ১৯২২ সাল পর্যন্ত এ সাময়িকীর জন্য নিবন্ধ রচনা করেন।


title: রেন জুনুন

text:
এ সময়কালে (পি চকোরনাথ রচিত তার জীবনী অনুযায়ী) সম্ভবত, তিনি হিন্দু ধর্মে বিশেষত শংকরাচার্যের আত্যাত্মবাদী ধারা এবং তাওবাদ বা জৈন বৌদ্ধবাদী মতবাদ সম্পর্কে জ্ঞানার্জন করেন। অতপর ১৯১০ খৃষ্টাব্ধে
ইসলামিক ছুফিবাদ বা আধ্যাত্মবাদের দীক্ষা গ্রহণ করে নিজের নাম পরিবর্তন করে রাখেন শেখ আব্দুল ওয়াহেদ ইয়াহিয়া "".


title: রেন জুনুন

text: ইসলামী ছুফিবাদে দীক্ষা গ্রহণের ক্ষেত্রে ইভান আগুইলির (আব্দুল হাদী) ও শেখ আব্দুল রহমান ইলিয়াছ আল কবীরের Sheikh Abder Rahman Elish El-Kebir ভূমিকা ও অনুপ্রেরণাই ছিল মূখ্য। শেখ আব্দুল রহমান ইলিয়াছ আল কবীর ছিলেন শরীয়ত ও তরীকত উয়ভ বিষয়ে তৎকালীন মিশরের আল আযহার বিশ্ববিদ্যালয়ের Al-Azhar University মালেকী মাযহাবের প্রধান বা ইমাম। পরবর্তীতে জুনুন নিজের লেখা দ্যা সিম্বলিজম অব দ্যা ক্রস নামক গ্রন্থটি তার প্রতি উৎসর্গ করেন।


title: রেন জুনুন

text: ১৯১৭ সালে জুনুন আলজেরীয়ার ষ্টিফ অঞ্চলে এক বছর কলেজ ছাত্রদের দর্শন শাস্ত্রে পাঠদান করেন। প্রথম বিশ্ব যুদ্ধের পর তিনি গ্রন্থ রচনায় মনোনিবেশ করার জন্য শিক্ষকতা পেশা ত্যাগ করেন। তার প্রথম গ্রন্থ হিসাবে ইন্ট্রুডাকশন টু দ্যা ষ্ট্যাডি অব হিন্দু ডকট্রাইন "Introduction to the Study of the Hindu Doctrines" প্রকাশিত হয় ১৯২১ সালে। ১৯২৫ সাল হতে তিনি পি চকোরনাক সম্পাদিত লি ভয়্যিল ডি’লিসিস "Le Voile d'Isis" ("The Veil of Isis") নামক সাময়িকির নিয়োমিত লেখক হয়ে উঠেন। পরে ঐ সাময়িকীটি তারই তত্ত্বাবধানে লেস ইথ্যূদ্যিস ট্রেডিশন্যালিস "Les Études Traditionnelles" ("Traditional Studies") নামে পরিচিতি লাভ করে।


title: রেন জুনুন

text: ১৯৩০ সালে, জুনুন "ইসলামীক আধ্যাত্বিক" লিখিত নথি পত্রাদী সংগ্রহ ও অনুবাদ করার সংকল্প নিয়ে কায়রোর উদ্দেশ্যে প্যারিস ত্যাগ করেন। এ প্রকল্পটি সম্পাদকের হঠাৎ সিদ্ধান্তে পরিত্যক্ত হয়। বন্ধুদের দেয়া ফ্রান্সে ফিরে যাবার সকল প্রস্তাব অগ্রাহ্য করে জুনুর রয়ে গেলেন কায়রোতে। আর্থিক দৈন্যদশাগ্রস্থ হওয়া সত্বেও তিনি বিশ্বব্যাপী তার সকল প্রতিপক্ষের সহিত নিয়মিত যোগাযোগ রক্ষা এবং নিজ উদ্যোগে স্বীয় প্রবন্ধ রচনার কাজে লিপ্ত থাকনে। সৌভাগ্যক্রমে এর মধ্যে তিনি হামিদিয়া তরীকার পীর শেখ সালামা হাসান আল রাদির "(Sheikh Salama Hassan ar-radi)" সাক্ষাৎ লাভ করেন এবং তাতে সহসা যুক্ত হন। ১৯৩৮ সালে তার মৃত্যুকাল পর্যন্ত তিনি তার সহচর্যে থাকেন। এদিকে সমসাময়িক কালে তিনি সংস্পর্শে আসেন অপর ছুফি সাধক শেখ মোহাম্মদ ইব্রাহিমের "(Sheikh Mohammad Ibrahim)", ১৯৩৪ সালে জুনুন তার কন্যার সাথে বিবাহ বন্ধনে আব্ধ হন। তাদের চার সন্তানের পরিবারে সর্বকনিষ্ঠ আব্দুল ওয়াহেদ জন্ম গ্রহণ করেন ১৯৫১ সালে। মিশরে যাপিত জীবনে জুনুন অত্যন্ত সাদাসিধা জীবন যাপনে অভ্যস্ত ছিলেন। তিনি ছিলেন তার তরীকার আধ্যাত্মিক সাধনা ও প্রবন্ধ রচনায় উৎসর্গিত প্রাণ। তিনি ১৯৪৯ সালে মিশরের নাগরিকত্ব লাভ করেন।


title: রেন জুনুন

text: কতিপয় বন্ধু ও অনুগামীদের বারংবার অনুরোধে অবশেষে তিনি ফ্রান্সে একটি আধ্যাত্ম চর্চাকেন্দ্র বা খানকাহ Masonic lodge স্থাপনে সম্মত হন। নিজেরই একটি বইয়ের নামানুসারে তার প্রতিষ্ঠিত খানকাহ লা গ্রান্ড ট্রাইডি "La Grande triade" ("The Great Triad") স্থাপিত হওয়ার কয়েক বছর পর প্রতিষ্ঠাকালীন সহযোগিরা পৃথক হয়ে গেলেও গ্রান্ড লজ ডি ফ্রান্স "Grande Loge de Franc" নামে তা আজও পরিচালিত হচ্ছে।


title: রেন জুনুন

text: রেন জুনুন জানুয়ারি ৭, ১৯৫১ সালে মৃত্যু বরণ করেন। এ তথ্য প্রতিষ্ঠিত যে, মৃত্যুকালে তার শেষ উচারিত শব্দ ছিল আল্লাহ.


title: হিউ ট্রাম্বল

text: হিউ ট্রাম্বল (; জন্ম: ১২ মে, ১৮৬৭ - মৃত্যু: ১৪ আগস্ট, ১৯৩৮) ভিক্টোরিয়া প্রদেশের হথর্ন এলাকায় জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৮৯০ থেকে ১৯০৪ মেয়াদকালে অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছিলেন। ঘরোয়া ক্রিকেটে ভিক্টোরিয়া ও মেলবোর্ন ক্রিকেট ক্লাবের প্রতিনিধিত্ব করেছেন তিনি। দলে তিনি মূলতঃ অফ-স্পিন বোলিং করতেন। এছাড়াও অস্ট্রেলিয়া দলকে দুই টেস্টে নেতৃত্ব দেন। টেস্ট ক্রিকেটের ইতিহাসে চারজন বোলারের একজন হিসেবে দুইবার হ্যাট্রিক লাভ করেন।


title: হিউ ট্রাম্বল

text: দীর্ঘদেহী ও শীর্ণাকৃতির অফ-স্পিনার ট্রাম্বল অন্যান্য স্পিনারদের তুলনায় খুবই দ্রুততার সাথে গতি আনতে পারঙ্গমতা দেখাতেন। উচ্চতা ও লম্বাটে গড়নের আঙ্গুলে তিনি তাঁর সর্বোত্তম সফলতা আনয়ণ করেছেন। ইংল্যান্ডের নরম পীচে সর্বাধিক সফলতা পেয়েছেন। কিন্তু অস্ট্রেলিয়ার শক্ত পীচে নিখুঁত ও বৈচিত্র্যপূর্ণ বোলিংয়ে সক্ষম ছিলেন। এছাড়াও তিনি নির্ভরযোগ্য নীচের সারির ব্যাটসম্যান ও স্লিপে দক্ষ ফিল্ডার ছিলেন। ক্রিকেট খেলা নিয়ে ব্যাপক চিন্তা-ভাবনা করতেন ও বাস্তব কৌতুক ব্যক্ত করে দলীয় সঙ্গীসহ প্রতিপক্ষের খেলোয়াড়দের কাছেও জনপ্রিয় ছিলেন।


title: হিউ ট্রাম্বল

text: ১৮৯০ সালে ইংল্যান্ড সফরে লর্ডসে স্বাগতিক ইংল্যান্ডের বিপক্ষে তাঁর টেস্ট অভিষেক ঘটে। ববি পিলকে কট এন্ড বোল্ড করে খেলার একমাত্র উইকেট লাভ করেন। কিন্তু ১৮৯৬ সালে ইংল্যান্ড সফরের পূর্ব-পর্যন্ত দলে স্থায়ী আসন পাননি। ১৮৯৯ সালে ইংল্যান্ড সফরে ট্রাম্বল ১,১৮৩ রান ও ১৪২ উইকেট দখল করেন। কেবলমাত্র জর্জ গিফেন হাজার রান ও শত উইকেট লাভে ডাবল অর্জনে তাঁর সামনে ছিলেন। জো ডার্লিং খামারের কাজে ব্যস্ত থাকায় ১৯০১-০২ মৌসুমে অস্ট্রেলিয়া দলের অধিনায়কত্ব পান। ১৯০২ সালে ইংল্যান্ড সফরের পর ক্রিকেট থেকে অবসর নেন। কিন্তু ১৯০৩-০৪ মৌসুমে তিনি পুণরায় দলে ফিরে আসেন। তাঁর খেলোয়াড়ী জীবনের শেষ টেস্টে নিজ শহর মেলবোর্নে দ্বিতীয় হ্যাট্রিক করেন।


title: হিউ ট্রাম্বল

text: ন্যাশনাল ব্যাংক অব অস্ট্রালেশিয়ায় কাজ করতেন তিনি। স্থানীয় শাখায় ব্যবস্থাপক হিসেবে থাকলেও ক্রিকেটের সাথে সখ্যতার কারণে ব্যাংকিং কার্যাবলীতে বিঘ্ন ঘটে। ১৯১১ সালে মেলবোর্ন ক্রিকেট ক্লাবের সচিব হন। মেলবোর্ন ক্রিকেট গ্রাউন্ডের দর্শক ধারণ সক্ষমতা ৭০,০০০-এ রূপান্তর করেন। ৭১ বছর বয়সে হৃদযন্ত্রক্রিয়ায় আক্রান্ত হয়ে দেহাবসানের পূর্ব-পর্যন্ত এ পদে দায়িত্বে ছিলেন।


title: কুন-দ্গা'-ব্জাং-মো

text: কুন-দ্গা'-ব্জাং-মো () (১৪৫৯-১৫০২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ব্সাম-স্দিংস-র্দো-র্জে-ফাগ-মো () উপাধিধারী বৌদ্ধ ভিক্ষুণী ছিলেন।


title: কুন-দ্গা'-ব্জাং-মো

text: কুন-দ্গা'-ব্জাং-মো ১৪৫৯ খ্রিষ্টাব্দে তিব্বতের কোংপো অঞ্চলে জন্মগ্রহণ করেন। তাঁর দুই বছর বয়সে ব্দে-লেগ্স-ছোস-'দ্রেন () নামে এক ভিক্ষুণী তাঁকে ছোস-ক্যি-স্গ্রোন-মে () নামক প্রথম ব্সাম-স্দিংস-র্দো-র্জে-ফাগ-মো () উপাধিধারী বৌদ্ধ ভিক্ষুণীর পুনর্জন্ম রূপে চিহ্নিত করেন। পাঁচ বছর বয়সে তাঁকে বিখ্যাত তিব্বতী সাধক থাং-স্তোং-র্গ্যাল-পোর () নিকটে নিয়ে আসা হয়, যেখানে ব্দে-লেগ্স-ছোস-'দ্রেন ও অন্যান্য ভিক্ষুণীরা তাঁর দেখাশোনা করেন। পরে থাং-স্তোং-র্গ্যাল-পোর নির্দেশে তিনি গুং-থাং রাজ্যে বসবাস করেন ও পরে লাদাখে উপস্থিত মঙ্গোলদের মধ্যে ধর্মশিক্ষা প্রচারের উদ্দেশ্যে প্রেরণ করেন। তিনি গ্চুং-রি-বো-ছে () বিহারে সোনা ও পিতল দিয়ে একটি স্তূপ নির্মাণ করান। এছাড়া তিনি য়ার-'ব্রোগ () অঞ্চলে ব্সাম-স্দিংস বৌদ্ধবিহার () স্থাপন করেন।


title: স্যামুয়েল এল লুইস

text: স্যামুয়েল এল লুইস "Samuel L. Lewis" বা মুর্শিদ স্যাম (অক্টোবর ১৮, ১৮৯৬- জানুয়ারী ১৫, ১৯৭১) ছিলেন একজন আমেরীকান আধ্যাত্মবাদী ছুফি সাধক। তিনি চিস্তিয়া তরীকার উপধারা হিসাবে ছুফি রুহানিয়্যাত তরীকার প্রতিষ্ঠাতা। আজীবন আধ্যাত্ম সাধনায় লিপ্ত থাকা এ সাধক প্রাচ্য ও পাশ্চাত্যের বহু ছুফি সাধকের সান্নিধ্য লাভ করলেও মূলত যথাক্রমে প্রখ্যাত মুসলিম ছুফি সাধক হযরত এনায়েত খান "(Hazrat Inayat Khan)" ও নায়োজেন সেনাকির "(Nyogen Senzaki)" শিষ্যত্বে পশ্চিমা মুসলিম ও হিন্দু উভয় আধ্যাত্মিক ধারার মানুষের নিকটই দ্বৈত ধারার সাধক হিসাবে পরিচিতি লাভ করেন। মৃত্যুর পর হতে বিগত ৪২ বছরে বিশ্ব ব্যাপী বিকাশ লাভ করা তার প্রতিষ্ঠিত ড্যান্স অব ইউনির্ভসেল পীস্ নামক উপানুষ্ঠানের জন্য তিনি বিশেষ পরিচিতি লাভ করেন।


title: স্যামুয়েল এল লুইস

text: লুইস জন্ম গ্রহণ করেন ইহুদী পরিবারে (Jewish)। তার পিতা জ্যাকব লুইস ছিলেন লিভি ষ্ট্রাচ জিন্সে ম্যানুফ্যাকচারিং কোম্পানীর সহ সভাপতি। মা হ্যারিয়্যাট রোজেলা ছিলেন আন্তর্জাতিক ব্যাংকার লিনোরি রোটশিল্ডের মেয়ে। পিতামাতার আগ্রহের ক্ষেত্র ব্যবসা ছেড়ে তিনি ধর্ম ও আধ্যাত্মিক চর্চাতেই নিমগ্ন থাকতেন।


title: স্যামুয়েল এল লুইস

text: লুইস ১৯১৯ সালে ক্যালিয়োনিয়ার ফায়ারফক্স নামক একটি ছুফি সংঘের সাথে যুক্ত হলে সেখানে তার সাথে পরিচয় হয় এনায়েত খানের প্রথম খলিফা/ প্রতিনিধি মুর্শিদা রাবেয়া মার্টিনের সাথে। এর এক বছর পর তিনি সাক্ষাত লাভ করেন জৈন সাধক yogen Senzak। ইসলামিক ছুফিবাদ ও জৈন সাধনা ছিল তার আজীবন কর্ম। ১৯২৩ সালে তিনি এনায়েত খানের নিকট বাইয়্যাত গ্রহণ করেন। তিনি ১৯২৬ সালে সর্ব প্রথম জৈন ধর্ম সাধনা কেন্দ্র আরম্ভ করেন সান ফ্রান্সিসকোতে। ১৯৬০ সালে লুইস দীক্ষা দানের কার্যক্রম আরম্ভ করেন। তার মৃত্যুর কিছুদিন পূর্বে তিনি একটি আধাত্মিক সংগঠন প্রতিষ্ঠা করেন যা বর্তমানে ছুফি রুহানিয়্যাত নামে পরিচিত। এটি তার চিস্তিয়া তরীকার কার্যক্রম পরিচালনা করে থাকে।


title: স্যামুয়েল এল লুইস

text: তিনি মহিউদ্দিন যাবলোন্যাস্কিকে তার খলিফা বা স্থলাভিক্ত করেন যিনি ১৯৭১ সাল হতে ছুফি রুহানিয়্যাতের নেতৃত্ব দিয়ে আসছিলেন। মহিউদ্দিন যাবলোন্যাস্কি মৃত্যু কালে সাবদা খানের উপর এ দায়িত্ব ন্যাস্ত করেন ফলে সাবদা খানই বর্তমানে স্যামুয়েল লুইসের তরীকার প্রধান হিসাবে নিযুক্ত রয়েছেন।


title: স্যামুয়েল এল লুইস

text: স্যামুয়েল লুইস জানুয়ারি ১৫, ১৯৭১ সালে মারা যান।


title: আগভান দোর্জিয়েভ

text: আগভান দোর্জিয়েভ (১৮৫৪-১৯৩৮) তিব্বতী বৌদ্ধধর্মের দ্গে-লুগ্স সম্প্রদায়ের একজন রুশ বৌদ্ধ ভিক্ষু ছিলেন। তিনি ত্রয়োদশ দলাই লামার একজন ঘনিষ্ঠ সহযোগী এবং তাঁর সঙ্গে রুশ সাম্রাজ্যের কূটনৈতিক সমন্বয়কারী ছিলেন। তিব্বতে রুশ নাগরিক হিসেবে তাঁর উপস্থিতি ভারতে অবস্থিত ব্রিটিশদের মধ্যে প্রাচ্যে রুশ সাম্রাজ্যের সম্প্রসারণ সম্বন্ধে আশঙ্কার সৃষ্টি করে। সেন্ট পিটার্সবার্গ শহরে [[দাতসান গুঞ্জেচোইনেই|রাশিয়ার প্রথম বৌদ্ধ মন্দির স্থাপন এবং ১৯১৩ খ্রিষ্টাব্দে [[মঙ্গোলিয়া ও তিব্বত সরকারের মধ্যে মৈত্রী চুক্তি]] স্বাক্ষরের জন্যে তিনি বিখ্যাত।


title: আগভান দোর্জিয়েভ

text: আগভান দোর্জিয়েভ ১৮৭৩ খ্রিষ্টাব্দে উনিশ বছর বয়সে [[তিব্বত|তিব্বতের]] [[দ্রেপুং বৌদ্ধবিহার|দ্রেপুং বৌদ্ধবিহার বিশ্ববিদ্যালয়ের]] গোমাং মহাবিদ্যালয়ে বৌদ্ধধর্ম সম্বন্ধে শিক্ষালাভের জন্য ভর্তি হন। পনেরো বছর শিক্ষালাভের পর তিনি ত্সানিদ খেনপো উপাধলাভ করেন। ১৯১০-এর দশকের শেষ ভাগ পর্যন্ত তিনি [[ত্রয়োদশ দলাই লামা|ত্রয়োদশ দলাই লামার]] আধ্যাত্মিক উপদেষ্টা এবং বিতর্কের সঙ্গী হিসেবে দায়িত্ব পালন করে তাঁর অত্যন্ত ঘনিষ্ঠ একজন সহযোগীতে পরিণত হন।


title: আগভান দোর্জিয়েভ

text: ১৮৯৮ খ্রিষ্টাব্দে আগভান দোর্জিয়েভ গোমাং মহাবিদ্যালয়ের জন্য অর্থসাহায্যের জন্য [[সেন্ট পিটার্সবার্গ]] শহরে গেলে প্রাচ্যবিদ [[এস্পার উখটমস্কি|এস্পার উখটমস্কির]] সংস্পর্শে আসেন, যিনি তাঁকে জারের সঙ্গে সাক্ষাত ঘটাতে সাহায্য করেন। ১৮৯০-এর দশক থেকে দোর্জিয়েভ রাশিয়াকে উত্তর দিকে কিংবদন্তী রাজ্য [[শম্ভাল|শম্ভালের]] সঙ্গে তুলনা করে কাহিনী প্রচার করতে শুরু করেন যে [[জার]] [[দ্বিতীয় নিকোলাস]] তিব্বতে বৌদ্ধধর্ম রক্ষা করতে চান। ১৯০০ খ্রিষ্টাব্দের বসন্তকালে [[ত্রয়োদশ দলাই লামা]] দোর্জিয়েভের সঙ্গে ছয়জনের একটি প্রতিনিধিদলকে জারের নিকট প্রেরণ করেন। তাঁরা জারের সঙ্গে [[ক্রিমিয়া|ক্রিমিয়ার]] লিভাদিয়া প্রাসাদে জারের সঙ্গে সাক্ষাত করেন এবং সেখান থেকে রুশ অস্ত্রশস্ত্র নিয়ে [[লাসা]] ফিরে আসেন।


title: আগভান দোর্জিয়েভ

text: ১৯০৩ খ্রিষ্টাব্দে [[ভারতের গভর্নর-জেনারেল]] [[লর্ড কার্জন]] বিশ্বাস করতে শুরু করেন যে রাশিয়া ও তিব্বতের মধ্যে গোপণ চুক্তি সম্পাদিত হয়েছে, যার ফলশ্রুতিতে ভারতে ব্রিটিশ রাজ বিপন্ন হওয়ার সম্ভাবনা রয়েছে। তিনি তিব্বতে উপস্থিত আগভান দোর্জিয়েভকে রুশ সরকারের কর্মচারী ও গুপ্তচর বলে সন্দেহ প্রকাশ করেন। তিব্বতের ওপর প্রভাব বিস্তার করে রাশিয়া মধ্য এশিয়ার বাণিজ্যপথগুলি নিজের অধীনস্থ করতে চায়, এই আশঙ্কায় [[ব্রিটিশদের তিব্বত অভিযান]] সংগঠিত হয়। ১৯০৪ খ্রিষ্টাব্দে দোর্জিয়েভ [[ত্রয়োদশ দলাই লামা|ত্রয়োদশ দলাই লামাকে]] [[মঙ্গোলিয়া|মঙ্গোলিয়ার]] [[উলান বাটোর|উর্গা]] শহরে পালিয়ে যেতে রাজী ক্রাতে সক্ষম হন। [[ব্রিটিশদের তিব্বত অভিযান|ব্রিটিশদের তিব্বত অভিযানের]] সময় দোর্জিয়ভ [[লাসা|লাসার]] অস্ত্রাগার ও গ্যানৎসে শহরের দুর্গ থেকে সামরিক কার্যকলাপের দায়িত্বে ছিলেন বলে খবর ছড়িয়ে পড়ে। কিন্তু দোর্জিয়েভ প্রকৃতই একজন রুশ গুপ্তচর ছিলেন কিনা এবিষয়ে তথ্যপ্রমাণের অভাব রয়েছে।


title: আগভান দোর্জিয়েভ

text: ১৯০৯ খ্রিষ্টাব্দে জারের অনুমতিতে তিনি [[সেন্ট পিটার্সবার্গ]] শহরে [[দাতসান গুঞ্জেচোইনেই]] নামে একটি বৌদ্ধ মন্দির নির্মাণ করেন। এছাড়া ১৯১৩ খ্রিষ্টাব্দে তিনি আতসাগাতের বিহারে একটি চিকিৎসা শিক্ষাপ্রতিষ্ঠান নির্মাণ করেন, যা দ্রুত [[বুরয়াতিয়া|বুরয়াতিয়ায়]] তিব্বতী চিকিৎসাশাস্ত্র চর্চার একটিই কেন্দ্র হয়ে ওঠে।


title: আগভান দোর্জিয়েভ

text: ১৯১৩ খ্রিষ্টাব্দে দোর্জিয়েভ ও দুইজন তিব্বতী প্রতিনিধি [[উলান বাটোর|উর্গা]] শহরে [[মঙ্গোলিয়া ও তিব্বত সরকারের মধ্যে মৈত্রী চুক্তি]] স্বাক্ষর করেন। এই চুক্তির মাধ্যমে [[তিব্বত]] ও [[মঙ্গোলিয়া]] উভয় রাষ্ট্র একে অপরকে স্বীকৃতি প্রদান করে এবং চীনের শাসনাধীনে না থেকে স্বাধীনতা ঘোষণা করে। এই ধরনের গুরুত্বপূর্ণ চুক্তি স্বাক্ষরের ব্যাপারে আদৌ দোর্জিয়েভের ওপর সরকারিভাবে দায়িত্ব দেওয়া হয়েছিল কিনা, তা এখনো বিতর্কিত বিষয়।


title: আগভান দোর্জিয়েভ

text: [[রুশ বিপ্লব (১৯১৭)|রুশ বিপ্লবের]] পরে দোর্জিয়েভকে গ্রেপ্তার করে মৃত্যুদণ্ড দেওয়া হয়, কিন্তু [[সেন্ট পিটার্সবার্গ]] শহরের কয়েকজন বন্ধুদের সাহায্যে তিনি ছাড়া পান। তাঁর নির্মিত [[দাতসান গুঞ্জেচোইনেই]] বৌদ্ধ মন্দিরটিতে লুঠপাট চালানো হয়। দ্রুত পরিবর্তিত পরিস্থিতিতে শান্তি স্থাপনের উদ্দেশ্যে দোর্জিয়েভ বৌদ্ধবিহারগুলিকে সমবায় খামারে পরিণত পরিকল্পনা জমা দেন। ১৯২৬ খ্রিষ্টাব্দে [[বুরয়াতিয়া প্রজাতন্ত্র|বুরয়াতিয়ার]] সকল বিহারকে জাতীয়করণ করে ভিক্ষুদের হাত থেকে প্রশাসনিক ক্ষমতা কেড়ে নিয়ে সাধারণ মানুষের সংগঠনগুলিকে দায়িত্ব দেওয়া হয়।


title: আগভান দোর্জিয়েভ

text:
১৯৩৭ খ্রিষ্টাব্দের ১৩ই নভেম্বর [[ইওসিফ স্তালিন|জোসেফ স্তালিনের]] [[মহান শুদ্ধিকরণ|মহান শুদ্ধিকরণের]] সময় তাঁকে আবার গ্রেপ্তার করা হয়। তাঁর বিরুদ্ধে রাষ্ট্রদ্রোহিতা, সশস্ত্র বিদ্রোহের চক্রান্ত এবং মঙ্গোলঙ্গো জাপানীদের হয়ে গুপ্তচরগিরির অভিযোগ আনা হয়। ১৯৩৮ খ্রিষ্টাব্দের ২৯শে জানুয়েরী পুলিশ হেপাজতে জেল হাসপাতালে হৃদরোগে আক্রান্ত হয়ে তাঁর মৃত্যু হয়। তাঁকে চেলুতাইয়ের নিকটের জঙ্গলে একটি গুপ্ত সমাধিস্থানে সমাহিত করা হয়। তাঁর মৃত্যুর বাহান্ন বছর পরে ১৯৯০ খ্রিষ্টাব্দের ১৪ই মে তথ্যপ্রমাণের অভাবের কারণে তাঁর বিরুদ্ধে মামলা রদ করে দেওয়া হয়।[[বিষয়শ্রেণী:১৮৫৪-এ জন্ম]]
[[বিষয়শ্রেণী:১৯৩৮-এ মৃত্যু]]
[[বিষয়শ্রেণী:রাশিয়ার তিব্বতী বৌদ্ধ]]


title: ইরিনা তোইদি

text: ইরিনা তোইদি (১৯০৭- আগষ্ট ১৯৯৯) ছিলেন নকশবন্দি - মোজাদ্দেদী তরিকার একজন রাশিয়ান বংশদ্ভূত নারী দীক্ষাগুরু।


title: ইরিনা তোইদি

text: তিনি রাশিয়ায় জন্মগ্রহণ করেন এবং শিক্ষার্জন করেন ভিয়েনা ও প্যারিসে।


title: ইরিনা তোইদি

text: ইরিনা দ্বিতীয় বিশ্বযুদ্ধের পর একজন ব্রিটিশ নেভি অফিসারের সাথে বিবাহ বন্ধনে আবদ্ধ হন যিনি ১৯৫৪ সালে মৃত্যু বরণ করেন।


title: ইরিনা তোইদি

text: স্বামীর মৃত্যু ইরিনার মাঝে আধ্যাত্মিক জ্ঞান তাড়নার জন্ম দেয়। সে সূত্রে ১৯৫৯ সালে তিনি ভারত সফর করেন। সেখানে তিনি রাধা মোহন লাল নামের নকশবন্দি- মোজাদ্দেদী তরীকার একজন হিন্দু ধর্মগুরুর সান্নিধ্য লাভ করেন। তাকে তিনি ভাই ছাহেব (বড় ভাই) বলে সম্বোধন করতেন। ফলে তিনি হয়ে উঠেন নকশবন্দি- মোজাদ্দেদী তরীকায় দীক্ষা গ্রহণ করা প্রথম পশ্চিমা নারী।


title: ইরিনা তোইদি

text: দীক্ষাগুরুর প্রথম উপদেশ ছিল, তিনি যেন তার সাধনার প্রতিটি দিক ও সমস্যাদি একটি ডায়েরীতে নিয়োমিত লিপিবদ্ধ করেন। তিনি ভবিষ্যদ্বানী করে বলেন, এ ডায়েরী একদিন একটি বইয়ে পরিণত হবে এবং জগৎবাসী তা হতে উকৃত হবে। সত্যিই ডায়েরীটা ‘ডটার অব ফায়ারঃ এ্যা ডায়েরী অব স্পীরিচ্যুয়্যাল ট্রেইনিং উইথ এ ছুফি মাষ্টার’ নামে নাম বই আকারে প্রকাশ লাভ করে।


title: ইরিনা তোইদি

text: এ দিনলিপিটিতে সন্নিবেশিত হয় পাঁচ বছরের ঘটনাবলী। এটি আধ্যাত্মগুরুর সহিত একজন শিষ্যের সম্পর্ক ও সাধনার ঘটনাবলী সংবলিত পশ্চিমা সাহিত্যে পঠিত সবচাইতে ব্যাপক বিধৃত গ্রন্থ। বইটি সংক্ষিপ্তাকারে প্রথম প্রকাশিত হলে ব্যাপক সাড়া তোলে। যা বিক্রিত হয় ১০০,০০০ সংখ্যা ও অনূদিত হয় পাঁচটি ভাষায়। পরবর্তীতে পূর্ণ কলেবরে প্রকাশিত হলে তারও বিক্রি হয়ে যায় ৪০,০০০ সংখ্যা যা এখনো গোল্ডেন ছুফি সেন্টার কর্তৃক আজও প্রকাশিত হয়ে থাকে।


title: ইরিনা তোইদি

text: দীক্ষাগুরু ১৯৬৬ সালে মৃত্যু বরণ করলে ইরিনা ইংল্যান্ডে ফিরে লন্ডনের উত্তরাঞ্চলে ছুফি সাধনার একটি সঙ্ঘ প্রতিষ্ঠা করেন। পর্যায়ক্রমে এ সঙ্ঘটি ইরোপ ও আমেরীকাতে বিস্তৃতি লাভ করে। লিইউল্যান ভোগেন লী-কে স্থলাভিষিক্ত করে ইরিনা তোইদি ১৯৯২ সালে অবসর গ্রহণ করেন।


title: ইরিনা তোইদি

text: তিনি ১৯৯৯ খৃষ্টাব্দের আগষ্ট মাসে মৃত্যু বরণ করেন।


title: এন্রিকে পেইয়া নিয়েতো

text: এন্রিকে পেইয়া নিয়েতো (; জন্ম ২০ জুলাই ১৯৬৬) একজন মেক্সিকান রাজনীতিবিদ এবং মেক্সিকোর বর্তমান রাষ্ট্রপতি।


title: মোহাম্মদ নিজাম আদিল

text: মোহাম্মদ নিজাম আদিল "Mehmet Nâzım Adil" (১৯২২ - ২০১৪) যিনি শেখ নিজাম নামে সুপরিচিত, ছিলেন তুর্কী বংশদ্ভূত একজন মুসলিম ছুফি সাধক ও নকশবন্দি তরীকার দীক্ষাগুরু বা পীর। দ্যা ফাই হান্ড্রেড মোষ্ট ইনফ্লুয়েন্শিয়াল মুসলিমস নামক একটি বার্ষিক প্রকাশনার জরীপে বিশ্বে সর্বাধিক প্রভাব বিস্তারকারী ৫০০ জন মুসলমানের নামের তালিকায় তার নামটিও প্রকাশ প্রায়। শেখ নিজাম তুর্কীর বাসিন্দ ছলেন বিধায় তিনি নিজাম কিবরিশি "(Turkish: Nazım Kıbrısi)" নামেও পরিচিত যা তার জন্মস্থান কিবরিশের (Turkish: Kıbrıs) পরিচয় বহন করে। তাছাড়া সম্মানার্থে অনুসারীগণ তার নাম লিখে থাকেন মোহাম্মদ নিজাম আদিল আল-কিবরিশি আল-হক্কানী আল-নকশবন্দি Muhammad Nazim Adil al-Qubrusi al-Haqqani al-Naqshbandi ().


title: মোহাম্মদ নিজাম আদিল

text: তিনি এপ্রিল ২১, ১৯২২ খৃষ্টাব্দে সইপ্রাসের অর্ন্তগত লার্নাকা "Larnaca" নামক স্থানে জন্ম গ্রহণ করেন।


title: মোহাম্মদ নিজাম আদিল

text: তার তরীকার ধারা একাদশ শতকের ছুফি সাধক আব্দুল কাদের জিলানী এবং ত্রয়োদশ শতকের ছুফি ও মরমী কবি জালালুদ্দিন রুমী হতে বিস্তৃত।


title: মোহাম্মদ নিজাম আদিল

text: শেষ নিজাম ১৯৪০ সালে ক্যামিকেল ইঞ্জিনিয়ারিং অধ্যয়নের উদ্দেশ্যে ইস্তানবুল বিশ্ববিদ্যালয়ে ভর্তি হলেও তার অান্তরিক ঝোঁক ছিল আধ্যাত্মিক জ্ঞানের প্রতি। ইস্তানবুলে প্রথম বর্ষেই তিনি সুলেমান ইরজুরমী Suleyman Erzurumi নামক নক্সবন্দিয়া তরীকার এক পীরের সান্নিধ্য লাভ করেন। তার নিকট হতে দীক্ষা গ্রহণের কছুদিন পর নকশবন্দি তরীকার অপর পীর শেখ আব্দুল্লাহ ফায়েজি আল-দাগস্থানীর Shaykh Abdullah Fa'izi ad-Daghestani খোঁজে ১৯৪৪ সালে তিনি দামেস্কে রওনা হন। সেখানে ফরাসি সরকারের প্রতিবন্ধকতার কারনে ১৯৪৫ সাল পর্যন্ত প্রবেশের সুযোগ বঞ্চিত থাকেন। সাইপ্রাসে বসবাসকালে তিনি আতাতুর্ক সরকার বিরোধী সংর্ঘসের মাঝে পড়েন। আদনান মেন্ডারিস ক্ষমতা গ্রহণ করলে তিনি ১৯৫২ সালে পুণরায় দামেস্কে প্রত্যাগম করেন। তবে তিনি প্রতিবছর অন্তত তিন মাসের জন্য হলেও সাইপ্রাস ভ্রমনে যেতেন।


title: মোহাম্মদ নিজাম আদিল

text: শেখ নিজাম একাধারে তুর্কি, গ্রীক, আরবী ও ইংরেজী ভাষায় পারদর্শী ছিলেন বিধায় তার পক্ষে নানান জাতির মাঝে ছুফি মাতদর্শ প্রচার ছিল তুলনামূলক সহজ। ১৯৭৩ সালে শেখ আব্দুল্লাহ ফায়েজি আল-দাগস্থানীর মৃত্যুর পর পরবর্তী বছরে তিনি ইউরোপের পশ্চিমাঞ্চল সফর আরম্ভ করেন। এর পর থেকে মধ্যপ্রাচ্য হতে লন্ডনের মধ্যবর্তী অঞ্চল সমূহে তিনি নিয়োমিত ভ্রমণ করতেন।


title: মোহাম্মদ নিজাম আদিল

text: তার আত্মীয় ও খলিফা শেখ হিসাম কাব্বানির আমন্ত্রেণে তিনি প্রথম বারের মত মার্কিন যুক্ত রাষ্ট্র ভ্রমণ করেন ১৯৯১ সালে। তার পীরের জন্মস্থান দাগস্থান ভ্রমণ করেন ১৯৯৭ সালে। তাছাড়া উজবেকিস্তানে অবস্থিত নকশবন্দি তরীকার প্রতিষ্ঠাতা বাহাউদ্দিন নক্সবন্দির মাজার একাধিক বার জিয়ারত করেন। ১৯৯৮ সালে ওয়াশিংটন ডি সিতে অনুষ্ঠিত দ্বিতীয় আন্তর্জাতিক ইসলামিক ঐক্য সম্মেলনে Second International Islamic Unity Conference তিনি উপস্থিত ছিলেন প্রধান অতিথি হিসাবে। একই বছরের শেষের দিকে তিনি সাউথ আফ্রিকার ক্যাপ টাউন, জোহানেস বার্গ ও ডার্বান সফর করেন।


title: মোহাম্মদ নিজাম আদিল

text: তার স্থলাভিসিক্ত তরীকার প্রতিনিধি হিসাবে হিসাম কাব্বানী, জিব্রাইল হাদ্দাদ এবং ষ্টিফ্যান সুলেমান স্যোয়ার্টজের নাম বিশেষ ভাবে উল্লেখযোগ্য।


title: মোহাম্মদ নিজাম আদিল

text: শেখ নিজাম ৯২ বছর বয়সে মে ৭, ২০১৪ খৃষ্টাব্দে মৃত্যু বরণ করেন। সাইপ্রাসের উত্তরে ল্যাফকি নামক স্থানের আদি নিবাসে তার মাজার ও খানকাহ অবস্থিত।


title: বনওকড়া

text: বনওকড়া (বৈজ্ঞানিক নাম: "Urena lobata") হচ্ছে মালভেসি পরিবারের "Urena" গণের গুল্ম জাতীয় উদ্ভিদ প্রজাতি। এটি আগাছা হিসেবে দক্ষিণ পূর্ব এশিয়ায় বিস্তৃত।


title: কালাঘাড় রাজন

text: কালাঘাড় রাজন (, (বৈজ্ঞানিক নাম: "Hypothymis azurea") হচ্ছে Monarchidae পরিবারের "Hypothymis" গণের একটি পাখি প্রজাতি। পূর্ণবয়স্ক কালাঘাড় রাজনের দেহের দৈর্ঘ্য ১৬ সে:মি: হয়৷ এদের দেহের রঙ মূলত নীল এবং পেটের অংশ হলদেটে দেখা যায়৷


title: কালাঘাড় রাজন

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে এ প্রজাতি সংরক্ষিত।


title: আফ্রিকান শ্যামাপাপিয়া

text: আফ্রিকান শ্যামাপাপিয়া () (বৈজ্ঞানিক নাম: "Chrysococcyx cupreus") হচ্ছে কুকুলিডি পরিবারের কোকিলের একটি প্রজাতি। আফ্রিকায় এটিকে মৈমিসি (ইংরেজি বানানে: mooimeisie) বা "সুন্দরী বালিকা" বলে ডাকা হয়।


title: ম্যারাবু মদনটাক

text: ম্যারাবু মদনটাক () (বৈজ্ঞানিক নাম: "Leptoptilos crumeniferus") হচ্ছে মানিকজোড় পরিবারের একটি বৃহৎ পাখি।


title: হাইপোথাইমিস

text: হাইপোথাইমিস (লাতিন ভাষা: "Hypothymis") হচ্ছে মনার্কিডি পরিবারের একটি গণের নাম। এই গণের প্রজাতিগুলোর নাম হচ্ছেঃ


title: কেশরদাম

text: কেশরদাম () (বৈজ্ঞানিক নাম: "Ludwigia adscendens") হচ্ছে Onagraceae পরিবারের "Ludwigia" গণের একটি প্রজাতি।


title: কেশরদাম

text: এদের স্থানীয় উদ্ভবের এলাকা অস্পষ্ট। এটি এশিয়ার ধানক্ষেতে একটি সাধারণ আগাছা এবং অস্ট্রেলিয়া ও আফ্রিকাতেও তা ঘটছে। হয়ত এটি দক্ষিণ আমেরিকায় উদ্ভুত। এটি বাংলাদেশের সব অঞ্চলে দেখা যায়।


title: ইন্দ্রায়নি এক্সপ্রেস

text: ২২১০৫/২২১০৬ ইন্দ্রায়নি এক্সপ্রেস (মারাঠি: इंद्रायणी एक्स्प्रेस) হলো ভারতীয় রেলওয়ের অন্তর্ভুক্ত একটি সুপারফাস্ট এক্সপ্রেস ট্রেন। এই ট্রেনটি ভারতের মুম্বাই সিএসটি থেকে পুনে জংশন অবধি যাতায়াত করে।


title: ইন্দ্রায়নি এক্সপ্রেস

text: এই ট্রেনটি প্রতিদিন চলাচল করে এবং এর নামকরণ পুনের কাছাঁকাছি প্রবাহিত নদী, ইন্দ্রায়নি নদীর নাম থেকে করা হযেছে।


title: ইন্দ্রায়নি এক্সপ্রেস

text: গোড়ার দিকে এই ট্রেনটি যখন মুম্বাই থেকে পুনে যেত থকন এই রেলগাড়ির সংখা ছিল ১০২১ এবং পুনে থেকে মুম্বাই যাওয়ার সময় এর সংখা ছিল ১০২২। পরে এই ট্রেনটি আপগ্রেড হযে সুপারফাস্ট হওয়ার পর এটিকে পুনরায় সংখাযুক্ত করা হয় ২২১০৫ (মুম্বাই সিএসটি - পুনে জংশন) এবং ২২১০৬ (পুনে জংশন - মুম্বাই সিএসটি)।


title: ইন্দ্রায়নি এক্সপ্রেস

text: বর্তমানে ইন্দ্রায়নি এক্সপ্রেস ট্রেন এ ২ খানা এ সি চেয়ার কার, ৮ খানা জেনারেল দ্বিতীয় শ্রেনীর কামরা আছে। এই ট্রেন এ পাস হোল্ডারদের জন্য আরো ২ খানা জেনারেল দ্বিতীয় শ্রেনীর কামরা আছে এবং ৫ টি জেনারেল অসংরক্ষিত কামরা আছে। ভারতীয় রেলের সঙ্গে গতানুগতিক চুক্তি হিসাবে চাহিদা অণুযায়ী এই ট্রেন এ কামরা বাড়ানো বা কমানো হয়।


title: ইন্দ্রায়নি এক্সপ্রেস

text:
এই ট্রেনটির নাম বদল করে পুনে সোলারপুর ইন্টারসিটি এক্সপ্রেস এর সাথে এর কামরা গুলো ব্যবহার করা হয় এবং এর ক্রিয়াকলাপ নিয়ন্ত্রণ করে সেন্ট্রাল রেলওয়ে।
ইন্দ্রায়নি এক্সপ্রেস প্রথম চলাচল শুরু করে ২৭ এ এপ্রিল, ১৯৮৮ সালে। এই ট্রেনটি মুম্বাই সি এস টি থেকে পুনে জংশন এর মধ্যে চলাচল করা ৬ টি ইন্টারসিটি চেয়ার কার ট্রেন এর মধ্যে একটি। বাকি ৫ টি ট্রেন হলো ১২১২৭/২৮ মুম্বাই পুনে ইন্টারসিটি এক্সপ্রেস, ১১০০৭/০৮ ডেকান এক্সপ্রেস, ১১০০৯/১০ সিন্হাগাদ এক্সপ্রেস, ১২১২৫/২৬ প্রগতি এক্সপ্রেস এবং ১২১২৩/২৪ ডেকান কুইন।


title: ইন্দ্রায়নি এক্সপ্রেস

text:
এই ট্রেন টি ২২১০৫ ইন্দ্রায়নি এক্সপ্রেস হিসাবে ১৯২ কিলোমিটার্স এর দুরত্ব ৫৫.৩৮ কিমি প্রতি ঘন্টার বেগে ৩ ঘন্টা ২৮ মিনিট সময়ে পূরণ করে এবং ২২১০৬ ইন্দ্রায়নি এক্সপ্রেস হিসাবে একই দুরত্ব ৫৭.৬০ কিমি প্রতি ঘন্টার বেগে ৩ ঘন্টা ২০ মিনিট সময়ে পরিপূর্ণ করে।
যদিও এই রেল পথটি সম্পূর্ণরূপে বৈদ্যুতিকরন হয়ে গেছে তবুও এই ট্রেনটি ডিজেল ইঞ্জিন দ্বারা চালিত। গুটি থেকে ডাব্লু দি এম ৩দি ইঞ্জিন এই ট্রেনটিকে মুম্বাই সি এস টি অবধি নিয়ে যায়।
মুম্বাই সি এস টি থেকে পুনে জংশন অবধি যাওয়ার ৬ টি ট্রেন এর মধ্যে ইন্দ্রায়নি এক্সপ্রেস সবার প্রথমে মুম্বাই থেকে ছারে এবং সবার শেষে এই ট্রেনটি আবার মুম্বাই সি এস টি তে ফেরত আসে।


title: ইন্দ্রায়নি এক্সপ্রেস

text: ২২১০৫ ইন্দ্রায়নি এক্সপ্রেস মুম্বাই সি এস টি থেকে প্রতিদিন সকাল ৫ টা বেজে ৪০ মিনিটে ছারে এবং সকাল ৯ টা বেজে ৮ মিনিটে এই ট্রেনটি পুনে জংশন এ গিয়ে পৌছায়।


title: ইন্দ্রায়নি এক্সপ্রেস

text: ফেরার পথে প্রতিদিন ২২১০৬ ইন্দ্রায়নি এক্সপ্রেস পুনে জংশন থেকে সন্ধা ৬ টা বেজে ৩৫ মিনিটে রওনা দেয় এবং এটা মুম্বাই সি এস টি তে রাত্রি ৯ টা বেজে ৫৫ মিনিটে এসে পৌছায়।


title: ইন্দ্রায়নি এক্সপ্রেস

text: ১৯৯৪ সালে ১লা ডিসেম্বরের রাতে, কার্জাত এবং লোনাভ্লার মাঝে ভরে ঘাট অঞ্চলের ঠাকুরওয়ারী কেবিন এর কাছাঁকাছি, ইঞ্জিনে আগুন লাগার দরুন ইন্দ্রায়নি এক্সপ্রেস তার গতিরোধ ক্ষমতা হারায়। এই ট্রেনটি নিয়ন্ত্রণ হারিয়ে ১০০ কিলোমিটার প্রতি ঘন্টার বেগে চড়াই উতরাই অতিক্রম করে সমতল ভূমিতে গিয়ে থামে। এই দুর্ঘটনার পিছনে সঠিক কারণ এখনো পর্যন্ত জানা যায়নি।


title: বিদর্ভ এক্সপ্রেস

text:
১২১০৫ এবং ১২১০৬ বিদর্ভ এক্সপ্রেস হলো ভারতীয় রেলওয়ের একটি অন্যতম সুপার ফাস্ট এক্সপ্রেস ট্রেন যেটা মুম্বাই সি এস টি থেকে মহারাষ্ট্রর গোনদিয়া অবধি চলাচল করে। এই ট্রেনটি প্রতিদিন চলাচল করে। এই ট্রেনটি ১২১০৫ ট্রেন নম্বর হিসাবে মুম্বাই সি এস টি থেকে গোনদিয়া অবধি যায় এবং ১২১০৬ ট্রেন নম্বর হয়ে গোনদিয়া থেকে মুম্বাই সি এস টি অবধি যাতায়াত করে।
বিদর্ভ এক্সপ্রেস এ ১টি এসি ফার্স্ট ক্লাস কামরার সাথে এসি ২ টায়ার কামরা (এইচ এ ১), ২টি এসি ২ টায়ার কামরা, ১ টি এসি ২ এর সাথে এসি ৩ টায়ার কামরা (এ বি ১), ১০টি স্লিপার ক্লাস এবং ৪ টি সাধারণ অসংরক্ষিত কামরা আছে। অন্যান্য ট্রেন সেবার মতন ভারতীয় রেলের সঙ্গে গতানুগতিক চুক্তি হিসাবে চাহিদা অনুযায়ী এই ট্রেনটিতেও কামরা বাড়ানো বা কমানো হয়।


title: বিদর্ভ এক্সপ্রেস

text:
বিদর্ভ এক্সপ্রেস প্রাথমিক ভাবে মুম্বাই সি এস টি থেকে নাগপুর অবধি চলাচল করত এবং পরবর্তী কালে এটির যাত্রাপথ গোনদিয়া অবধি বাড়ানো হয়। এটি দৈনিক চলাচল করা একটি ট্রেন যেটা ১২১০৫ বিদর্ভ এক্সপ্রেস হয়ে মুম্বাই সি এস টি থেকে গোনদিয়া অবধি ৯৬৭ কিমি দুরত্ব ১৬ ঘন্টায় পূরণ করে এবং ১২১০৬ বিদর্ভ এক্সপ্রেস হয়ে গোনদিয়া থেকে মুম্বাই সি এস টি অবধি একই দুরত্ব ১৬ ঘন্টা ৫ মিনিট সময়ে পূরণ করে। এটি উভয় দিকেই গড়ে ৬০.৪৪ কিমি প্রতি ঘন্টার বেগে চলাচল করে।
দ্বৈত আকর্ষণ ক্ষমতা যুক্ত ডাব্লু সি এ এম ৩ ইঞ্জিন এই ট্রেন টিকে মুম্বাই সি এস টি থেকে ইগত্পুরি রেলওয়ে স্টেশন অবধি নিয়ে যায় যার পর ভুসাবল ডাব্লু এ পি ৪ ইঞ্জিন বাকি যাত্রাপথ অতিক্রম করায়। কল্যাণ এবং ইগত্পুরির মাঝে এই ট্রেনটিতে ব্যাংকার ইঞ্জিন লাগানো হয়।
এই ট্রেনটির নামকরণ বিদর্ভ এক্সপ্রেস করা হযেছিল কারণ প্রথমে ট্রেনটি নাগপুর অবধি যেত যেটা মহারাষ্ট্রর বিদর্ভ অঞ্চলের মধ্যে অবস্থিত। যদিও আনুষ্ঠানিক ভাবে রেলওয়ে সময় সূচী বলে যে ইগত্পুরি স্টেশন এ এই ট্রেনটি ৫ এবং ১ মিনিটের জন্য দাড়াবে কিন্তু আসলে এটি ১৫ মিনিটের কাছাকাছি দাড়ায় কারণ ইগত্পুরিতে এই ট্রেনটির ইঞ্জিন বদল হয়। এটা ১২১০৫ বিদর্ভ এক্সপ্রেস হিসাবে চলচল করার সময় থানে স্টেশন এ দাড়ায় না।
১২১০৫ বিদর্ভ এক্সপ্রেস প্রতিদিন সন্ধা ৭টা বেজে ১০ মিনিটে মুম্বাই সি এস টি থেকে ছেড়ে গোনদিয়াতে পরের দিন সকাল ১১টা বেজে ১০ মিনিটে গিয়ে পৌছায়। ফেরার সময় ১২১০৬ বিদর্ভ এক্সপ্রেস প্রতিদিন গোনদিয়া থেকে দুপুর ২টো বেজে ৫৫ মিনিটে ছারে এবং পরের দিন সকাল ৭টার সময় মুম্বাই সি এস টি স্টেশন এ এসে পৌছায়।


title: মোহাম্মদ আবুল হুদা আল ইয়াকুবী

text: মোহাম্মদ আবুল হুদা আল ইয়াকুবী (জন্মঃ মে ৭, ১৯৬৩) একজন সিরিয়ান মুসলিম ধর্ম বিশেষজ্ঞ বা মৌলানা এবং সাধিলিয়া তরীকার পীর বা মুর্শিদ বা ছুফি তাত্ত্বিক দীক্ষাগুরু। শেখ মোহাম্মদ আল ইয়াকুবী নামে তিনি সমধিক পরিচিত।


title: মোহাম্মদ আবুল হুদা আল ইয়াকুবী

text: আল ইয়াকুবী সিরিয়ার দামেস্কে জন্ম গ্রহণ করেন। তার পিতা ইব্রাহিম আল ইয়াকুবী (মৃঃ ১৯৮৫) এবং দাদা ইছমাইল আল ইয়াকুবী (মৃঃ ১৯৬০) উভয়েও ছিলেন পীর বা ছুফি মুর্শিদ। তিনি সর্বশেষ নবী হযরত মোহাম্মদ (সাঃ)-এর বংশধর। তাঁর বংশ লতিকা মৌলায়ী ইদ্রিছ আল আনোয়ার ও হাসান ইবনে আলী হয়ে নবী পর্যন্ত পৌছে।


title: মোহাম্মদ আবুল হুদা আল ইয়াকুবী

text: আল ইয়াকুবী ছুফি তারীকার পীর হিসাবে আত্ম প্রকাশের পূর্বে তার পিতার নিকট ছুফিতত্ত্বে শিক্ষা লাভ করেন। এ ছাড়াও তিনি সিরিয়ার প্রখ্যাত ইসলামী চিন্তাবিদ বা আলেম যথাক্রমে মালেকী মাযহাবের মুফতি মালেকী আল খিত্তানী, হানেফী মাযহাবের মুফতি মোহাম্মদ আবুল ইউছর আবেদীন, আলী আল বোদাইলিমী, আব্দুল আজিজ উইউন আল স্যুদ, সালেহ আল খতিব, জয়নুল আবেদীন আল তিউনিসি, মোহাম্মদ ওয়াফা আল কাচ্ছাবান্দ এবং দামেস্কের আবুর রহমান আল সাগৌরীর নিকট দীক্ষা গ্রহণ করেন।


title: মোহাম্মদ আবুল হুদা আল ইয়াকুবী

text: ১৯৮৭ সালে আল ইয়াকুবী ইসলামিক আইন অনুসদের ছাত্র হিসাবে দামেস্ক বিশ্ববিদ্যালয় হতে স্নাতক ডিগ্রী লাভ করেন। এর পরে তিনি বইরুতের অরব বিশ্ববিদ্যালয়ে দুই বৎসর দর্শন শাস্ত্র অধ্যয়ন করেন। গোথেনবার্গ বিশ্ববিদ্যালয়ের লিঙ্গুয়িষ্টিক ইন দ্যা অরিয়েন্টাল ষ্ট্যাডিজ ডিপার্টমেন্টের অধিনে ১৯৯১ সালে পিএইচডি ডিগ্রী লাভ করেন। সুইডেনে তিনি আরবী সাহিত্যের গবেষক হিসাবে কর্মরত আছেন। সুুইডিস ইসলামীক সোসাইটি ১৯৯৯ সালে তাকে মুফতি অব সুইডেন পদে নিযুক্তি দান করেন। ১৯৯২ সালে তিনি ইংল্যান্ডে গমণ করেন এবং একই বছরে ক্যামব্রিজ বিশ্ববিদ্যালয়ের ইংরেজি ভাষা লেখার কোর্স যথাক্রমে এফসিই, সিএই, সিসিএস ও সিপিই সম্পন্ন করেন। স্যুইডেনে পুণরায় প্রত্যাবর্তনের পূর্বে তিনি ৭টি ভাষায় জ্ঞানার্জন করেন।


title: মোহাম্মদ আবুল হুদা আল ইয়াকুবী

text: আল ইয়াকুবী ১১ বছর বয়সে দারউইছিয়া মসজিদে কোরআন শিক্ষাদানে নিযুক্ত হন। তিনি প্রথম জুমার খোতবা প্রদান করেন আল সাদাত মসজিদে ১৪ বছর বয়সে। জুমার নামাজের ইমাম ও খতিব বা বক্তা হিসাবে নিযুক্ত হন ১৭ বছর বয়সে। বিশ বছর বয়সে ইসলামিক ষ্ট্যাডিজ বিষয়ে শিক্ষতায় নিয়োগ প্রাপ্ত হন। ২০০০ সালের মাঝামাঝিতে তিনি সিরিয়া প্রত্যাবর্তন করে আকিদা, তফসির, হাদিস, তাসাউফ ফিকাহ, উছুল, মাসায়েলা ও আরবী ব্যাকরণ বা নাহু বিষয়ে জনসমক্ষে বক্তৃতা ও শিক্ষাদানের কার্যক্রম আরম্ভ করেন। আল ইয়াকুবী দামেস্কে বড় হন এবং সেখানকার বিভিন্ন প্রতিষ্ঠানে শিক্ষকতা করেন। তিনি উমাইয়া মসজিদের ইমাম, জামি আল হুসান মসজিদ ও ইবনুল আরবী সমজিদের খতিব হিসাবে দায়িত্ব পালন করেন। তিনি আবদুল করীম ইবনে হাওয়াইজিন কোশাইরি ও তিরমিদী নগরীর সামাইল তিরমিদি হতে রিসালা বিষয়ে শিক্ষা গ্রহণ করেন। ২০১২ সালের জুন মাসে আসাদ বাহিনী কর্তৃক বিতাড়িত হয়ে তিনি সিরিয়া হতে মরক্কো আসতে বাধ্য হন।


title: মোহাম্মদ আবুল হুদা আল ইয়াকুবী

text: যুবরাজ আল ওয়ালিদ বিন তালাল সেন্টার ফর মুসলিম-ক্রিষ্টান আন্ডারষ্ট্যান্ডিং এবং জর্ডানের রয়েল ইসলামিক ষ্ট্রাটেজিক ষ্ট্যাডিজ সেন্টার কর্তৃক ২০১২ সালে প্রকাশিত দ্যা ফাইভ হানড্রেড মোষ্ট ইনফ্লুয়েন্সিয়াল মুসলিমস বা পৃথিবীর সর্বাধিক প্রভাবশালী ৫০০ জন মুসলমানের নামের তালিকায় তার নামটি প্রকাশ পায়।


title: বাংলাদেশের গণমাধ্যম

text:
বাংলাদেশের গণমাধ্যম বলতে বাংলাদেশের মুদ্রিত, সম্প্রচার এবং অনলাইন গণমাধ্যম বোঝায়।
সংবিধান সংবাদপত্র স্বাধীনতা এবং মত প্রকাশের স্বাধীনতা "যুক্তিসঙ্গত বিধিনিষেধ"সহ নিশ্চয়তা প্রদান করে। যদিও কিছু সংবাদমাধ্যমের হয়রানি করা হয়েছে। ”রিপোর্টার্স উইদাউট বর্ডার” এর ২০১৬ সালের সংবাপত্র স্বাধীনতা সুচকে বাংলাদেশের গনমাধ্যম ১৮০ টি দেশের মধ্যে ১৪৪ তম স্থানে আছে ।


title: বাংলাদেশের গণমাধ্যম

text: বাংলাদেশে গনমাধ্যম সরকারি ও বেসরকারির একটি মিশ্রণ। পরনিন্দা, অপবাদ এবং রাষ্ট্রদ্রোহ এবং জাতীয় নিরাপত্তা বিষয়ে রিপোর্ট অপরাধমূলক শাস্তিযোগ্য হিসাবে বিবেচিত। ১৯৭৪ সালের বিশেষ ক্ষমতা আইনের অধীনে বিচার ছাড়া সাংবাদিক ৯০ দিন পর্যন্ত আটক থাকতে পারে। সাধারণত রাজনৈতিক অস্থিতিশীলতা সময়ে মিডিয়া নিষেধাজ্ঞা বেড়ে যায়।


title: বাংলাদেশের গণমাধ্যম

text: বেসরকারি প্রিন্ট মিডিয়ায় মতামতের একটি সুবিশাল উপস্থাপনা আছে, এছাড়া সাপ্তাহিকসহ শত শত প্রকাশনা প্রকাশিত হয়, কিছু কড়া কাগজপত্র অতীতে চাপ সম্মুখীন হয়েছে ইংরেজি ভাষার পত্রিকা শিক্ষিত শহুরে পাঠককুলের জন্য।


title: বাংলাদেশের গণমাধ্যম

text: টেলিভিশন বাংলাদেশে খবরের জন্য সবচেয়ে বড় মাধ্যম। বাংলাদেশে বর্তমানে (২০১৮) ৪১টি বেসরকারি টেলিভিশন কেন্দ্র আছে ২০০৬ সালের হিসাবে বাংলাদেশে ১৫টি এএম এবং ১৩টি এফএম চ্যানেল আছে। বিবিসি ওয়ার্ল্ড সার্ভিস এবং ভারতীয় এবং অন্যান্য বিদেশী টেলিভিশন বাংলাদেশে সম্প্রচারিত হয়


title: বাংলাদেশের গণমাধ্যম

text: জানুয়ারী ২০১৫ হিসাব অনুযায়ী, বাংলাদেশে প্রায় ৪,২৭,৬৬,০০০ জন ইন্টারনেট ব্যবহারকারী আছে। ইন্টারনেটকে ভিত্তি করে বেশ কিছু অনলাইন গণামাধ্যমও রয়েছে।


title: আব্দাল্লাহ বিন মাহফুদ ইবনে বাইয়্যাহ

text: অাব্দাল্লাহ বিন মাহফুদ ইবনে বাইয়্যাহ "Abdallah bin Mahfudh ibn Bayyah" (জন্মঃ ১৯৩৫ খৃঃ)) মৌরিতানিয়তে জন্ম গ্রহণ করেন। তিনি সৌদি আরবের কিং আব্দুল আজিজ বিশ্ববিদ্যালয়ে অধ্যাপনা পদে নিযুক্ত করয়েছেন। তিনি মালেকী ও হাম্বলী মাযহাবের উপর বিশেষ দক্ষতা সমেত চার মাযহা মাযহাবের বিষয়ে বিশেষ পারদর্শী একজন সুন্নি ঘরানার মৌলানা মুসলিম পন্ডিত।


title: আব্দাল্লাহ বিন মাহফুদ ইবনে বাইয়্যাহ

text: তিনি সৌদি আরবের ইসলামিক ফিকাহ কাউন্সিল The Islamic Fiqh Council, ইন্টান্যাশনাল ইউনিয়ন অব মুসলিম স্কলার্স International Union of Muslim Scholars এবং ডাবলিনের ইউরোপিয়ান কাউন্সিল ফর ফতোয়া এন্ড রিসার্চ European Council for Fatwa and Research সহ বহু সংগঠনের সাথে যুক্ত রয়েছেন।


title: আব্দাল্লাহ বিন মাহফুদ ইবনে বাইয়্যাহ

text: তিনি ২০০৯-২০১৩ সালে প্রকাশিত বিশ্বের ৫০০ জন প্রভাবশালী মুসলিমের নামের তালিকায় তার নামটিও প্রকাশিত হয়।


title: আব্দাল্লাহ বিন মাহফুদ ইবনে বাইয়্যাহ

text: তিনি পাঠক সমাজে সমাদৃত ১১টিরও বেশি গ্রন্থের প্রণেতা।


title: আব্দাল্লাহ বিন মাহফুদ ইবনে বাইয়্যাহ

text: তিনি সৌদি আরব, ইংল্যান্ড, আয়ারল্যান্ড, লেবানন, ভারত, জর্ডান, কুয়েত সহ বিভিন্ন দেশের ১১টিরও বেশি সংস্থার গুরুত্বপূর্ণ দায়িত্বে নিয়োজিত রয়েছেন। এর পাশাপাশি তিনি আন্তর্জাতিক ভাবে স্বীকৃত অনূন্য ৫টি পদক লাভ করেন।


title: আব্দাল্লাহ বিন মাহফুদ ইবনে বাইয়্যাহ

text: তার উল্লেখযোগ্য শিষ্যগণের মাঝে হামজা ইউছুফ ও হাবিব আলী আল জিফরীর নাম বিশেষ ভাবে প্রণিধান যোগ্য।


title: পূর্ব পাকিস্তান কেন্দ্রীয় শান্তি কমিটি

text: পূর্ব পাকিস্তান কেন্দ্রীয় শান্তি কমিটি (, ), সাধারনভাবে পিস কমিটি বা শান্তি কমিটি নামে পরিচিত, যেটি ১৯৭১ সালে পূর্ব পাকিস্তানে (বর্তমান বাংলাদেশ) পাকিস্তান সেনাবাহিনী কর্তৃক গঠিত সহায়তা প্রদাকারী বাহিনী, যার উদ্দেশ্য ছিল - বাংলাদেশের স্বাধীনতার জন্য যুদ্ধরত মুক্তিবাহিনীকে দমন করা


title: পূর্ব পাকিস্তান কেন্দ্রীয় শান্তি কমিটি

text: ২৫শে মার্চ, ১৯৭১ সালে, স্বাধীনতা যুদ্ধ শুরু হয়। ৪ঠা এপ্রিল ১৯৭১, নুরুল আমিন, গোলাম আযম ও খাজা খায়রুদ্দিনসহ ১২জন পাকিস্তানপন্থী নেতা, পাকিস্তান সেনাবাহিনীর জেনারেল টিক্কা খানের সাথে দেখা করেন এবং বিদ্রোহীদের বিরুদ্ধে সহযোগিতার নিশ্চিতয়তা প্রদান করেন।


title: পূর্ব পাকিস্তান কেন্দ্রীয় শান্তি কমিটি

text: ১৬ই ডিসেম্বর, ১৯৭১ সালে বাংলাদেশের স্বাধীনতা যুদ্ধ সমাপ্তির পরে এই কমিটি বিলুপ্তি হয়ে যায়।


title: মাদাম বিবির হাট শাহজাহান উচ্চ বিদ্যালয়

text: মাদামা বিবির হাট শাহজাহান উচ্চ বিদ্যালয় বাংলাদেশের চট্টগ্রামের সীতাকুন্ডে অবস্থিত একটি বিদ্যালয়।


title: মাদাম বিবির হাট শাহজাহান উচ্চ বিদ্যালয়

text: এটি চট্টগ্রাম জেলার সীতাকুন্ড থানার অর্ন্তগত ভাটিয়ারীর এলাকায় মাদাম বিবির হাটে অবস্থিত।


title: মাদাম বিবির হাট শাহজাহান উচ্চ বিদ্যালয়

text: ১৯০৫ সালে মাদাম বিবির হাট শাহজাহান উচ্চ বিদ্যালয় প্রতিষ্ঠিত হয়। প্রতিষ্ঠাকালীন সময়ে এটি মাদ্রাসা হিসেবে প্রতিষ্ঠা করা হয়েছিল। পরবর্তীতে ১৯৮২ সালে এটি প্রাথমিক বিদ্যালয় হিসেবে আত্মপ্রকাশ করে। ১৯৮৫ সালে বিদ্যালয়টিকে মাধ্যমিক বিদ্যালয় হিসেবে উন্নীত করা হয়।


title: মাদাম বিবির হাট শাহজাহান উচ্চ বিদ্যালয়

text: বিদ্যালয়ে একটি ৩ তলা বিশিষ্ট ভবন রয়েছে যার প্রতি তলায় ৩টি করে কক্ষ রয়েছে। ভবনের নিচ তলায় প্রধান শিক্ষক ও অফিস কক্ষ এবং পশ্চিম পাশে একটি গ্রন্থাগার রয়েছে। ২য় এবং ৩য় তলায় রয়েছে পাঠদানের জন্য শ্রেণীকক্ষ। বিদ্যালয়ে আরও একটি ২ তলা ভবন রয়েছে যার উভয় তলায় ৪টি করে কক্ষ আছে। উক্ত ভবনের নিচতলায় একটি শিক্ষক মিলনায়তন এবং একটি কম্পিউটার ল্যাব ও দুটি পদার্থ, রসায়ন ও জীববিজ্ঞান ল্যাব রয়েছে। ২য় তলার সবগুলো কক্ষই শ্রেণিকক্ষ । বিদ্যালয়ের পূর্ব পাশে আরো একটি একতলা বিশিষ্ট ভবন রয়েছে যার সবগুলো কক্ষই শ্রেণীকক্ষ।


title: মাদাম বিবির হাট শাহজাহান উচ্চ বিদ্যালয়

text: বর্তমানে এই বিদ্যালয়ে তিনটি বিভাগে পাঠদান কার্যক্রমের ব্যবস্থা রয়েছে:


title: বাংলাদেশে ইন্টারনেট

text: বিশ্বের অন্যান্য উন্নত এবং উন্নয়নশীল দেশের মত বাংলাদেশে ইন্টারনেট এবং তথ্যপ্রযুক্তির ব্যবহার বিষ্ময়করহারে বৃদ্ধি ঘটেছে। ইন্টারনেট ও তথ্য প্রযুক্তিতে জনগণের প্রবেশাধিকার এবং ব্যবহার বৃদ্ধি করার লক্ষ্যে বাংলাদেশ সরকার অগ্রাধিকার ভিত্তিতে কাজ করছে যার ফলশ্রুতিতে অনেক সীমাবদ্ধতা সত্ত্বেও ২০১৩ সাল নাগাদ বাংলাদেশের ইন্টারনেট ব্যবহারকারীর সংখ্যা ৩৩ মিলিয়ন বৃদ্ধি পেয়েছে।


title: বাংলাদেশে ইন্টারনেট

text: বাংলাদেশের জন্য আন্তর্জাল প্রদত্ত রাষ্ট্রীয় সংকেত বা টপ-লেভেল ডোমেইন হল .bd।


title: বাংলাদেশে ইন্টারনেট

text: ৯০'দশকের শেষের দিকে স্থানীয় কিছু পরিষেবা প্রদানকারী সংস্থা বুলেটিন বোর্ড সিস্টেম (বিবিএস) পদ্ধতিতে ডায়াল-আপ এর সাহায্যে ই-মেইল ব্যবহারের সুযোগ সৃষ্টি করলেও ৫০০'শ এর অধিক ব্যবহারকারী এই সুবিধা পেত না। অন্যদিকে ব্যবহারকারী কিলোবাইট হিসেবে চার্জ প্রদান সত্ত্বেও তাদের প্রেরিত ই-মেইল স্থানান্তর করা হত আন্তর্জাতিক বিবিএস পরিষেবা প্রদানকারীর সংস্থার ডায়াল-আপ ব্যবহারের মাধ্যমে।


title: বাংলাদেশে ইন্টারনেট

text: ১৯৯৫ সালে অফলাইন ই-মেইল-এর মাধ্যমে প্রথম এদেশে সীমিত আকারে ইন্টারনেটের ব্যবহার শুরু হয়। ১৯৯৬ সালে দেশে প্রথম ইন্টারনেটের জন্য ভিস্যাট স্থাপন করা হয় এবং আই.এস.এন নামক একটি আই.এস.পি-এর মাধ্যমে অনলাইন ইন্টারনেট সংযোগের বিস্তৃতি ঘটতে শুরু করে। শ্রুতে এই আই.এস.পি গুলি ছিল কেবলমাত্র বি.টি.টি.বি-ই সরকারি মালিকানাধীন।


title: বাংলাদেশে ইন্টারনেট

text: সাম্প্রতিক সময়ে সরকারের উদারনৈনিক নীতি এবং ইন্টারনেট প্রযুক্তির দ্রুত বিস্তারের কল্যাণে ২০০৫ সাল নাগাদ ১৫০ এর অধিক আই.এস.পির নিবন্ধন দেয়া হয়েছে এবং বর্তমানে সরকারের "টেলিযোগাযোগ আইনের" আওতায় বাংলাদেশ টেলিযোগাযোগ নিয়ন্ত্রণ কমিশন(বিটিআরসি) এই "আই.এস.পি" সমুহ নিয়ন্ত্রণ ও পরিচালনা করছে।


title: হাবিব আলী আল জিফরী

text: হাবীব আলী জেইন আল আবেদীন আল জিফরী "Habib Ali Zain al-`Abideen al-Jifri" (; (জন্মঃ এপ্রিল ১৬, ১৯৭১) হলেন ইয়েমেনের হাদরামোত অঞ্চলের বংশদ্ভূত একজন আলেম বা ইসলামি পন্ডিত। তিনি তাবাহ ফাউন্ডেশান Tabah Foundation নামক সংযুক্ত আরব আমিরাতের আবুধাবীতে প্রতিষ্ঠিত একটি ধর্মীয় গবেষণা কেন্দ্রের প্রতিষ্ঠাতা। তিনি হাবিব আলী আল জিফরী নামে সমধিক পরিচিত।


title: হাবিব আলী আল জিফরী

text: হাবিব আলী আল জিফরী ২০ সফর ১৩৯১ হিজরী, ১৭ এপ্রিল ১৯৭১ খৃষ্টাব্দে সৌদি অারবের জেদ্দায় জন্ম গ্রহণ করেন। তিনি নাতি হোসাইনের বংশ লতিকানুসারে নবী মোহাম্মদের বংশধর।


title: হাবিব আলী আল জিফরী

text: জর্জটাউন বিশ্ববিদ্যালয় কর্তৃক ২০০৯-২০১৩ সালে প্রকাশিত বিশ্বের ৫০০ জন প্রভাবশালী মুসলিমের নামের তালিকায় তার নামটিও প্রকাশিত হয়। তিনি ২০০৮ সালে ইউগেন বিশার পদক "Eugen Biser" লাভ করেন।


দেমোক্রিতিয় ও এপিকুরিয় প্রকৃতির দর্শনের পার্থক্য () () হচ্ছে জার্মান দার্শনিক কার্ল মার্কসের লেখা বিশ্ববিদ্যালয়ের থিসিস। এটি তিনি ১৮৪১ সালে লিখে শেষ করেন এবং এই কাজের ফলে পিএইচডি ডিগ্রি অর্জন করেন। তাঁর থিসিসের এডভাইজার ছিলেন তরুণ হেগেলিয়ান এবং তাঁর ব্যক্তিগত বন্ধু ব্রুনো বাউয়ের। এই অভিসন্দর্ভটি পেশ করা হয়েছিল জেনা বিশ্ববিদ্যালয়ে এবং পুস্তকাকারে প্রথম প্রকাশিত হয় ১৯০২ সালে।


title: দেমোক্রিতিয় ও এপিকুরিয় প্রকৃতির দর্শনের পার্থক্য

text: এই গ্রন্থের প্রথম অংশে দেমোক্রিতোস ও এপিকুরোসের প্রকৃতির দর্শনের সাধারণ পার্থক্য দিয়ে অভিসন্দর্ভের বিষয় শুরু হয়েছে। এছাড়াও এই অংশে দেমোক্রিতিয় ও এপিকুরিয় পদার্থবিদ্যার সম্পর্ক নিয়ে মতামতসমূহ আলোচিত হয়েছে। দ্বিতীয় অংশে বিস্তারিতভাবে দেমোক্রিতিয় ও এপিকুরিয় পদার্থবিদ্যার পার্থক্য পাঁচটি অধ্যায়ে বর্ণিত হয়েছে।


text: মার্কস আগে থেকেই অনুমান করতে পেরেছিলেন যে প্রুশীয় রাজধানীর বিশ্ববিদ্যালয়ে তাঁর থিসিসের নিরপেক্ষ মূল্যায়ন হবে না। এই কারণে তিনি থিসিস ইয়েনা বিশ্ববিদ্যালয়ে পাঠিয়ে দেন এবং ১৮৪১ সালের এপ্রিলে ডক্টরেট ডিগ্রি পান।


title: নূহ হা মীম ক্যাল্লার

text: নূহ হা মীম ক্যাল্লার "Nuh Ha Mim Keller" (জন্মঃ ১৯৫৪) হলেন একজন ধর্মান্তরিত আমেরিকান মুসলিম। তিনি ইসলাম ধর্ম বিষয়ক গ্রন্থের অনুবাদক ও


title: নূহ হা মীম ক্যাল্লার

text: তিনি শিকাগো বিশ্ববিদ্যালয় ও ক্যালিফোনিয়া বিশ্ববিদ্যালয় হতে দর্শন ও আরবী ভাষায় পান্ডিত্য অর্জন করেন। তিনি ১৯৭৭ সালে খৃষ্টধর্ম ত্যাগ করে গ্রহণ করেন ইসলাম। সাম্প্রতিক কালে ছুফি ক্যাল্লার জর্ডানের আম্মানে বসতি স্থাপন করেন।


title: নূহ হা মীম ক্যাল্লার

text:
তার উল্লেখযোগ্য গ্রন্থ সমূহরে মধ্যে রয়েছেঃ
রিলায়েন্স অব ট্রাভেলার "Reliance of the Traveller" নামক অনুবাদ গ্রন্থ যা উমদাত আল ছালিক "Umdat al-Salik" নামক সাফেয়ী "Shafi'i" মাযহাবের বিধিবিধান সমূহরে আলোচনা নির্ভর গ্রন্থ। এটি ছুন্না বুকস "Sunna Books" হতে ১৯৯১ সালে প্রকাশিত হয়। এটি ইউরোপীয় ভাষায় অনুদিত প্রথম নির্ভরযোগ্য গ্রন্থ হিসাবে আল আযহার বিশ্ববিদ্যালয়ের স্বীকৃতি লাভ করে। তার এ গ্রন্থটি পশ্চিমা মুসলিমদের মধ্যে বিশেষ অনুপ্রেরণার উদ্রেক করে। এছাড়াও তিনি প্রভূত গ্রন্থের প্রণেতা। পাশাপাশি তিনি মুসুদ ডট কো ডট ইউকে নামের সাময়িকীতে নিয়মিত তার নিবন্ধ প্রকাশিত হয়


title: ভাটিয়ারী হাজী টি,এ,সি উচ্চ বিদ্যালয়

text: ভাটিয়ারী হাজী টিএসি উচ্চ বিদ্যালয় চট্টগ্রামের সীতাকুন্ড উপজেলার ভাটিয়ারী ইউনিয়নে অবস্থিত একটি বিদ্যালয়।


title: ভাটিয়ারী হাজী টি,এ,সি উচ্চ বিদ্যালয়

text: এটি চট্টগ্রাম জেলার সীতাকুন্ড থানার অর্ন্তগত ভাটিয়ারীতে অবস্থিত।


title: ভাটিয়ারী হাজী টি,এ,সি উচ্চ বিদ্যালয়

text: চট্টগ্রাম জেলার সীতাকুন্ড উপজেলার দক্ষিণে অবস্থিত ৯নং ভাটিয়ারী ইউনিয়নের অর্ন্তগত জনবহুল, সমৃদ্ধশালী এলাকা ভাটিয়ারী ভালো কোন শিক্ষা প্রতিষ্ঠান না থাকায়, মুক্তিযোদ্ধা মুছা আহম্মদ চৌধুরী ১৯৬৭ সালে একটি শিক্ষা প্রতিষ্ঠান গড়ার লক্ষ্যে এলাকার সর্বস্তরের জনগণের সমণ্বয়ে একটি আলোচনা সভার আয়োজন করেন। পরবর্তীতে ১৯৬৮ সালে বিদ্যালয়ের কার্যক্রম শুরু হয়। বিদ্যালয়ের প্রতিষ্ঠাকালীন প্রধান শিক্ষক ছিলেন মুছা আহম্মদ চৌধুরী।


title: ভাটিয়ারী হাজী টি,এ,সি উচ্চ বিদ্যালয়

text: বিদ্যালয়টি ১৯৬৯ সালের ১লা জানুয়ারি জুনিয়র হাইস্কুল হিসেবে স্বীকৃতি লাভ করে ও নবম শ্রেণীর মানবিক বিভাগ চালুর অনুমতি পায়। এরপর ১৯৭২ সালে বাণিজ্য বিভাগ চালু করার অনুমতি লাভ করে এবং পরবর্তীতে বিজ্ঞান শাখা খোলার অনুমতি লাভ করে।


title: ভাটিয়ারী হাজী টি,এ,সি উচ্চ বিদ্যালয়

text: বিদ্যালয়ে একটি তিন তলা বিশিষ্ট এল আকৃতির ভবন রয়েছে যার নিচ তলায় প্রধান শিক্ষকের কক্ষ, শিক্ষক মিলনায়তন এবং অফিস কক্ষ রয়েছে। এছাড়া বিদ্যালয়ে একটি গ্রন্থাগার রয়েছে, যেখানে প্রায় ২৫০০ বইয়ের সংগ্রহ রয়েছে।


title: সুসং দুর্গাপুরের জমিদার বাড়ি

text: ১২৮০ খ্রিষ্টাব্দে মেঘালয়ের পূর্ব অংশে সু-সঙ্গ নামে এক পরগনার গোড়াপত্তন হয়। অভিযাত্রী মার্কোপোলো তাঁর অভিযানের এক পর্যায়ে যখন তাঁতার সাম্রাজ্যের সম্রাট কুবলাই খাঁর দরবারে তখনই আরেক অভিযাত্রী সোমেশ্বর পাঠক মতান্তরে সোমনাথ পাঠক ভারতের কান্যকুব্জ থেকে ১২৮০ খৃষ্টাব্দ (৬৮৬ বঙ্গাব্দ মাঘ মাস) পূর্ব ময়মনসিংহের উত্তরভাগ 'পাহাড় মুল্লুকে' প্রচুর সঙ্গীসাথী সহ কামরূপ ভ্রমণের লক্ষ্যে বর্তমান দশভূজা বাড়ির প্রাঙ্গনে অশোক বৃক্ষের নিচে বিশ্রামের জন্য যাত্রাবিরতি করেন। অত্র 'পাহাড় মুল্লুক' ছিল 'বৈশ্য গারো' নামের প্রবল পরাক্রমশালী এবং অত্যাচারী এক গারো রাজার অধীন। সোমেশ্বর পাঠক তাকে যুদ্ধে পরাস্ত করে সু-সঙ্গ অর্থাৎ ভাল সঙ্গ নামে এক সামন্ততান্ত্রিক রাজ্য প্রতিষ্ঠা করেন। এই সোমেশ্বর পাঠকই সুসঙ্গ রাজবংশের আদি পুরুষ।


title: সুসং দুর্গাপুরের জমিদার বাড়ি

text:
পরবর্তী তিন'শ বছর এই বংশের রাজ পুরুষগণ বহু উপাধী বদলিয়ে অবশেষে সিংহ উপাধী ধারণ করেন। এই রাজবংশের যোগ্য উত্তরসূরী মল্লযোদ্ধা এবং প্রখর কুটনৈতিক জ্ঞানের অধিকারী রাজা রঘুনাথ সিংহ মোঘল সম্রাট আকবরের সিংহাসনোরাহনের পর তাঁর সাথে এক চুক্তি করেন। এই চুক্তির অংশ হিসেবে রাজা রঘুনাথ সিংহকে মানসিংংহ এর পক্ষে বিক্রমপুরের চাঁদ রায়, কোদার রায় এর বিপক্ষে যুদ্ধে অংশ গ্রহণ করতে হয়। যুদ্ধে চাঁদ রায়, কেদার রায় পরাস্ত হলে রাজা রঘুনাথ সেখান থেকে অষ্ট ধাতুর এক দুর্গা প্রতিমা নিয়ে আসেন এবং রাজ মন্দিরে স্থাপন করেন যা আজো দশভূজা মন্দির নামে সুপরিচিত। তখন থেকেই সু-সঙ্গের সাথে দুর্গাপুর যোগ করে এই অঞ্চলের নামকরণ হয় সুসঙ্গ দুর্গাপুর৷
এক সময় দুর্গাপুর ছিল সুসং রাজ্যের রাজধানী। ৩ হাজার ৩শ' ৫৯ বর্গমাইল এলাকা ও প্রায় সাড়ে ৯শ' গ্রাম নিয়ে প্রতিষ্ঠিত সুসং রাজ্যের রাজধানী ছিল দুর্গাপুর। বর্তমানে এটি নেত্রকোনার একটি উপজেলা। সোমেশ্বর পাঠক থেকে শুরু করে তাঁর পরবর্তী বংশধররা প্রায় ৬৬৭ বছর শাসন করেন এ রাজ্য। কিন্তু রাজকৃষ্ণ নামে এক রাজার শাসনামল থেকে সুসং রাজ্যের নিয়ন্ত্রণ নিয়ে রাজপরিবারে বিরোধের সূত্রপাত হয়। ফলে এক সময় গোটা রাজ্য চারটি হিস্যায় ভাগ হয়ে যায় এবং চারটি পৃথক রাজবাড়ি প্রতিষ্ঠিত হয়। বাড়িগুলো 'বড় বাড়ি', 'মধ্যম বাড়ি', 'আবু বাড়ি' (ছোট অর্থে) ও 'দু'আনি বাড়ি' নামে পরিচিত ছিল। '৪৭-এর দেশ বিভাগ এবং পরবর্তীতে '৫৪ সালে জমিদারি প্রথা উচ্ছেদ আইন পাস হবার পর রাজবংশের সদস্যরা ভারতে চলে যান। আর এর মধ্য দিয়েই অবসান ঘটে অনেক শৌর্য-বীর্যখ্যাত সুসং রাজ্যের।


title: সুসং দুর্গাপুরের জমিদার বাড়ি

text: সুসং রাজবাড়ি দেয়াল দিয়ে ঘেরা ছিল। পরিখাবেষ্টিত রাজবাড়ির অভ্যন্তরে ছিল সৈনিকদের আবাস, বিচারালয়, কারাগৃহ, অস্ত্রাগার, চিড়িয়াখানা, হাতিশালা, রাজপরিবারের সদস্যদের প্রাসাদ, শয়নকক্ষ, কাছারি, বৈঠকখানা ইত্যাদি। ১৩০৪ খ্রিস্টাব্দের ভয়াবহ ভূমিকম্পে সুসং রাজ্যের রাজা জগতকৃষ্ণ সিংহ প্রাচীর চাপা পড়ে নিহত হন এবং রাজবাড়ির ব্যাপক ক্ষতি হয়। বর্তমানে যে নিদর্শনগুলো টিকে আছে তার অধিকাংশই জগতকৃষ্ণের পরবর্তী বংশধরদের নির্মিত।


title: সুসং দুর্গাপুরের জমিদার বাড়ি

text: সুসং রাজাদের 'বড় বাড়ি'র সামনে তিনতলা একটি বড় ঘরকে 'রংমহল' বলা হতো। দেশ বিভাগের পরও ঘরটি ছিল। ১৯৭০ সালে সেখানে সুসং ডিগ্রী কলেজ প্রতিষ্ঠা করা হয়। পরবর্তীতে কলেজ কর্তৃপক্ষ রংমহলের ভগ্নপ্রায় ঘরটি বিক্রি করে দেয়। একটি পানির ইঁদারা ও সীমানা প্রাচীর ছাড়া বড় বাড়ির কোন স্মৃতিচিহ্ন নেই এখন। 'মধ্যম বাড়ি'র বাইরের পূর্ব দিকের একটি ঘর এখন দুর্গাপুর সদর ইউনিয়ন ভূমি অফিস হিসেবে ব্যবহৃত হচ্ছে। এ বাড়ির একটি কাছারি ঘর ব্যবহৃত হচ্ছে দুর্গাপুর সরকারি প্রাথমিক বিদ্যালয় হিসেবে। ১৯৬৯ সালে মধ্যম বাড়ির অভ্যন্তরের কয়েকটি ঘর নিয়ে প্রতিষ্ঠা করা হয় দুর্গাপুর বালিকা উচ্চ বিদ্যালয়। এর মধ্যে দক্ষিণ পাশের একটি ঘর (রাজাদের বাসগৃহ) প্রধান শিক্ষকের কার্যালয়, উত্তর দিকের ঘরটি (রাজাদের বাসগৃহ) বিদ্যালয়ের শ্রেণীকক্ষ এবং দক্ষিণ-পূর্ব দিকের ঘরটি এখনও শিক্ষক-শিক্ষিকার মিলনায়তন হিসেবে ব্যবহৃত হয়। এ বাড়িতে আর আছে একটি পুকুর যা এখনও 'রাজবাড়ির বড় পুকুর' নামে পরিচিত। 'আবু বাড়ি'তে স্বাধীনতার চার-পাঁচ বছর আগেও অমরেন্দ্র সিংহ শর্মা নামে সুসঙ্গ রাজবংশের এক সদস্য বসবাস করতেন। এলাকায় তিনি 'মিনি বাহাদুর' নামে পরিচিত ছিলেন। তাঁর দেশত্যাগের পর ওই বাড়ির কয়েকটি ঘর বিভিন্ন সময় সরকারী কর্মকর্তাদের বাসাবাড়ি হিসেবে ব্যবহৃত হয়। রক্ষণাবেক্ষণের অভাবে ওই ঘরটি এখন প্রায় পরিত্যক্ত। এর ভেতর বাড়ির পেছনের ঘরটিতে ১৯৮৭ সালে প্রতিষ্ঠা করা হয় 'সুসঙ্গ আদর্শ বিদ্যানিকেতন' নামের একটি শিক্ষা প্রতিষ্ঠান।


title: সুসং দুর্গাপুরের জমিদার বাড়ি

text: এদিকে, দু'আনি বাড়ির অনেক স্মৃতিচিহ্ন এখনও অক্ষত আছে। বর্তমানে ওই বাড়িতে বসবাস করছেন গোপাল দাস নামে এক ব্যক্তি। তিনি রাজবাড়ির সাবেক কর্মচারী সাধুচরণ দাসের পৌত্র। এ বাড়ির সামনের ঘর (যেখানে রাজারা বসবাস করতেন), পুজোমন্ডপ ও পানির ইঁদারা আজও রাজবংশের স্মৃতি বহন করে চলেছে। পুজোমন্ডপটি 'নিত্যপূজামন্ডপ' হিসেবে পরিচিত। সেখানে আশ্বিন মাসে দুর্গাপুজো ছাড়াও সারা বছর বিভিন্ন ধর্মীয় পুজো-পার্বণ হয়। কাঠের তৈরি এ ঘরগুলোর নির্মাণশৈলীও বেশ নান্দনিক। দেখলে চোখ জুড়িয়ে যায়।


title: সুসং দুর্গাপুরের জমিদার বাড়ি

text: এছাড়াও দুর্গাপুরের সুসঙ্গ রাজাদের স্মৃতিচিহ্নকে আজও ধরে রেখেছে ১৯১৮ সালে স্থাপিত মহারাজা কুমুদচন্দ্র মেমোরিয়াল উচ্চ বিদ্যালয়, দশভুজা মন্দির (যেখানে সোমেশ্বর পাঠক প্রথম ধর্মীয় উপসনালয় স্থাপন করেছিলেন) ও রাজবাড়ির এক ম্যানেজারের বাসভবন। মহারাজা কুমুদচন্দ্র মেমোরিয়াল উচ্চ বিদ্যালয়টি দুর্গাপুরের প্রথম উচ্চ বিদ্যালয়। বর্তমানে এটি সম্পূর্ণ সরকারী। দশভুজা মন্দিরটি পরিচালিত হয় একটি কমিটির মাধ্যমে। এটি স্থানীয় হিন্দু সমপ্রদায়ের অন্যতম উপাসনালয়।সালে।


title: দীপক প্যাটেল (ক্রিকেটার)

text: দীপক নরশিভাই প্যাটেল (জন্ম: ২৫ অক্টোবর, ১৯৫৮) কেনিয়ার নাইরোবিতে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। মাঝারি সারির ডানহাতি ব্যাটসম্যান ও ডানহাতি অফ ব্রেক বোলিংয়ে পারদর্শী ছিলেন দীপক প্যাটেল। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ঘরোয়া ক্রিকেটে অকল্যান্ড ও কাউন্টি ক্রিকেটে স্টাফোর্ডশায়ার এবং ওরচেস্টারশায়ার দলে খেলেছেন।


title: দীপক প্যাটেল (ক্রিকেটার)

text: নিউজিল্যান্ডের আন্তর্জাতিক ক্রিকেটার জিতেন প্যাটেলের সাথে রক্তসম্পর্কীয় আত্মীয়তা না থাকলেও তাঁর ছোট ভাই হর্ষদ ১৯৮৫ সালে ওরচেস্টারশায়ার দলে প্রতিনিধিত্ব করেছেন।


title: দীপক প্যাটেল (ক্রিকেটার)

text: ১৯৬৮ সালে ইংল্যান্ডে চলে যাবার পর ১৯৭৬ সালে ওরচেস্টারশায়ার দলের পক্ষে খেলোয়াড়ী জীবন শুরু করেন প্যাটেল। এরপর সেখানে তিনি ১৯৮৬ সাল পর্যন্ত অবস্থান করেন। এ সময়ে ২৩৬টি প্রথম-শ্রেণীর ক্রিকেটে অংশ নিয়ে ২৯.২৩ রান গড়ে ৯,৭৩৪ রান সংগ্রহ করেন। পাশাপাশি ৩৬.৬৬ রান গড়ে ৩৫৭ উইকেট দখল করেন। কিন্তু ইংরেজ নির্বাচকমণ্ডলী কর্তৃক উপেক্ষিত হয়ে ১৯৮৬ সালে নিউজিল্যান্ডে অভিবাসিত হন। ১৯৮৫-৮৬ মৌসুমে অকল্যান্ডের পক্ষে প্রাদেশিক খেলায় অভিষেকেই ১৭৪ রান করে সবাইকে তাক লাগিয়ে দেন। জাতীয় দলে খেলার জন্য সেখানে তাঁকে আরও ছয় মাস অপেক্ষা করতে হয়।


title: দীপক প্যাটেল (ক্রিকেটার)

text: ১৯৮৭ সালে ওয়েস্ট ইন্ডিজের বিপক্ষে তাঁর টেস্ট অভিষেক ঘটে। উভয় ইনিংসে তিনি ১৮ ও ২০ রান সংগ্রহ করে কোর্টনি ওয়ালশের বলে বোল্ড হন। এছাড়াও, তিনি ৩ ওভার বোলিং করেছিলেন। টেস্ট সিরিজের পরপরই একই দলের বিপক্ষে একদিনের আন্তর্জাতিকে অভিষেক ঘটে তাঁর।


title: দীপক প্যাটেল (ক্রিকেটার)

text: ১৯৯২ সালে টেস্টে তাঁর সর্বোচ্চ ৯৯ রান আসে ইংল্যান্ডের বিপক্ষে। একই সালে জিম্বাবুয়ের বিপক্ষে তাঁর সেরা বোলিং ৬/৫০ আসে।


title: দীপক প্যাটেল (ক্রিকেটার)

text: ১৯৯২ সালের ক্রিকেট বিশ্বকাপে প্রথম ১৫-ওভারের ফিল্ডিং সীমাবদ্ধতার সুবিধাকে পুঁজি করে অস্ট্রেলিয়ার বিপক্ষে বোলিং উদ্বোধনে নামেন। দলনায়ক মার্টিন ক্রো কর্তৃক উদ্ভাবিত এ কৌশল অনেকাংশেই সফলতার মুখ দেখে ও বাদ-বাকী খেলাগুলোতেও তিনি এ ভূমিকায় অবতীর্ণ হন।


title: দীপক প্যাটেল (ক্রিকেটার)

text: ১৯৯৭ সালে ক্রিকেট জীবন থেকে অবসর নেয়ার পর নিউজিল্যান্ডের প্রথম-শ্রেণীর প্রাদেশিক দলের কোচের দায়িত্ব নেন। সেন্ট্রাল ডিস্ট্রিক্টস দলসহ নিউজিল্যান্ডের অনূর্ধ্ব-১৯ দলের কোচ ছিলেন তিনি।


title: দৈনিক পূর্বদেশ

text: দৈনিক পূর্বদেশ বাংলাদেশের চট্টগ্রামাঞ্চল থেকে বাংলা ভাষায় প্রকাশিত একটি দৈনিক সংবাদপত্র। ২০১২ সালের ১২ডিসেম্বর এটি প্রথম প্রকাশিত হয়।


title: দৈনিক পূর্বদেশ

text: দৈনিক পূর্বদেশ মুদ্রণে নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। প্রতিষ্ঠার সময় ৮ পৃষ্ঠায় প্রকাশিত হলেও বর্তমানে পত্রিকাটি ১২ পৃষ্ঠায় প্রকাশিত হয়।


title: দৈনিক পূর্বদেশ

text: ২০১২ সালের ১২ ডিসেম্বর বাঁশখালী মাস্টার নজির আহমদ কলেজসহ বিভিন্ন শিক্ষা প্রতিষ্ঠানের প্রতিষ্ঠাতা ও প্রবীণ শিক্ষাবিদ নজির আহমদ পত্রিকাটি প্রতিষ্ঠা করেন। বর্তমানে পত্রিকাটির প্রধান সম্পাদকের দায়িত্বে রয়েছেন বাংলাদেশের শিল্পকলা একাডেমীর সাবেক মহাপরিচালক, বিশিষ্ট সাংষ্কৃতিক ব্যাক্তিত্ব কামাল লোহানী।


title: বর্ডার-গাভাস্কার ট্রফি

text: বর্ডার-গাভাস্কার ট্রফি ভারত ও অস্ট্রেলিয়ার মধ্যকার টেস্ট ক্রিকেট সিরিজের নাম। সাম্প্রতিক বছরগুলোয় এ টেস্ট সিরিজটি স্বল্প ব্যবধানে জয় অথবা তুমুল উত্তেজনাপূর্ণ অবস্থায় ড্রয়ে পরিণত হয়েছে। বর্তমানে এ সিরিজটি আন্তর্জাতিক ক্রিকেট কাউন্সিলের ভবিষ্যৎ সফর পরিকল্পনার অংশ হিসেবে বিভিন্ন সময়ের ব্যবধানে পরিচালিত হচ্ছে। কোন কারণে সিরিজ ড্র হলে ট্রফি ধারক দলের কাছেই থাকে। দশ হাজার টেস্ট রান সংগ্রাহক ও দলীয় অধিনায়কদ্বয় - অস্ট্রেলিয়ার অ্যালান বর্ডার ও ভারতের সুনীল গাভাস্কারের নাম অনুসারে এ ট্রফির নামকরণ করা হয়েছে।


title: বর্ডার-গাভাস্কার ট্রফি

text: ১৯৯৬-৯৭ মৌসুমে প্রথমবারের মতো বর্ডার-গাভাস্কার ট্রফি ভারতে অনুষ্ঠিত হয়। এতে স্বাগতিক ভারত ১-০ ব্যবধানে সিরিজ জয় করে। ১৯৯৯-২০০০ মৌসুমে অস্ট্রেলিয়া ৩-০ ব্যবধানে সিরিজ জয়ের মাধ্যমে প্রথম ট্রফি জয় করে। এরপর থেকেই উভয় দল পালাক্রমে ট্রফিটি নিজেদের করে নিচ্ছে। কিন্তু স্টিভ ওয়াহ’র নেতৃত্বাধীন অস্ট্রেলিয়া দল ভারতে ট্রফি লাভে সক্ষমতা দেখায়নি। ২০০৪-০৫ মৌসুমে নিয়মিত অধিনায়ক রিকি পন্টিংয়ের আঘাতজনিত কারণে অ্যাডাম গিলক্রিস্ট চূড়ান্ত টেস্টে জয়ের মাধ্যমে ২-১ ব্যবধানে সিরিজ জয় করে। ২০০৭-০৮ মৌসুমে অস্ট্রেলিয়ার মেলবোর্ন ও সিডনিতে চার টেস্ট সিরিজের প্রথম দুই টেস্ট জয়ের ফলে ট্রফি নিজেদের করে রাখে। ২০১০ সালে ২-০ ব্যবধানে ভারত সিরিজ জয় করে। ২০১১-১২ মৌসুমে ৪-০ ব্যবধানে সিরিজ জয় করে ও ২০০৭-০৮ মৌসুমের পর প্রথমবারের মতো নিজেদের করায়ত্ব করে। ২০১২-১৩ মৌসুমে ৪-০ ব্যবধানে হোয়াইটওয়াশ করে ট্রফি পুণরুদ্ধার করে।


title: বর্ডার-গাভাস্কার ট্রফি

text:
বর্ডার-গাভাস্কার ট্রফি প্রবর্তনের পূর্বে ভারত ও অস্ট্রেলিয়া ১৯৪৭ থেকে ১৯৯৬ সাল পর্যন্ত ৪৯ বছরে ৫০বার একে-অপরের বিপক্ষে প্রতিদ্বন্দ্বিতায় অবতীর্ণ হয়। উভয় দলের সফর অ্যাশেজের ন্যায় নির্ধারিত ছিল না। ১০-১৫ বছরের ব্যবধানে দেশ সফর করতো। ঐ ৫০-টেস্টে অস্ট্রেলিয়া ২৪বার ও ভারত ৮বার জয় করে। বাদ-বাকী ১ টেস্ট টাই হয় ও ১৭ টেস্ট নিষ্প্রাণ ড্রয়ে পরিণত হয়। নিম্নবর্ণিত সফরগুলো নিয়মিত আকারে অনুষ্ঠিত হয়।অস্ট্রেলিয়ায় অনুষ্ঠিত খেলা: অস্ট্রেলিয়ায় নাইন নেটওয়ার্ক ও এবিসি রেডিও। ভারতে ইএসপিএন স্টার স্পোর্টস, অল ইন্ডিয়া রেডিও।
ভারতে অনুষ্ঠিত খেলা: ভারতে ইএসপিএন স্টার স্পোর্টস, ডিডি ন্যাশনাল, অল ইন্ডিয়া রেডিও। অস্ট্রেলিয়ায় নাইন নেটওয়ার্ক, ফক্স স্পোর্টস ও এবিসি রেডিও।


title: কুমিরা আবাসিক উচ্চ বিদ্যালয়

text: কুমিরা আবাসিক উচ্চ বিদ্যালয় ১৯৩৮ সালে প্রতিষ্ঠিত হয়। নিবারন চন্দ্র দাশ প্রথমে বিদ্যালয়ের জন্য জমি দান করেন এবং পরবর্তিতে জহুরুল ইসলাম চৌধুরী বিদ্যালয়ের ভবন নির্মানে আর্থিক ভাবে সহায়তা করেন। তাঁদের দুইজনের চেষ্ঠায় বিদ্যালয়ের ভিত্তি তৈরি হয়।


title: কুমিরা আবাসিক উচ্চ বিদ্যালয়

text: বিদ্যালয়টিতে ৬ষ্ঠ-১০ম শ্রেণী পর্যন্ত পাঠদান করা হয় শ্রেণীভিত্তিক। বর্তমানে বিদ্যালয়টিতে শিক্ষকের সংখ্যা ২০ জন ও স্কুলের ছাত্রসংখ্যা ১১৭৬।


title: রংপুর (শহর)

text: রংপুর বাংলাদেশের রংপুর বিভাগের অন্যতম প্রধান শহর এবং ১৮৬৯ সালে প্রতিষ্ঠিত বাংলাদেশের প্রাচীনতম পৌর কর্পোরেশনের একটি। রংপুর শহর ডিসেম্বর ১৬, ১৭৬৯ সালে বিভাগীয় সদর দপ্তর হিসেবে স্বীকৃতি লাভ করে। ১৮৯০ সালে তৎকালীন পৌর কর্পোরেশনের চেয়ারম্যান ডিমলার জমিদার বাড়ির রাজা "জানকীবল্লভ সেন" রংপুর শহরে জলাবদ্ধতা নিরসনে তার মা "চৌধুরানী শ্যামাসুন্দরী দেবী'র" নামে যে ক্যানালটি পুনঃখনন করেন তাই আজকের "শ্যামাসুন্দরী খাল" নামে পরিচিত এবং তাঁর দানকৃত বাগান বাড়ির জমিতে ১৮৯২ খৃষ্টাব্দে আজকের পৌরসভা ভবনটি গড়ে ওঠে।


title: রংপুর (শহর)

text: রংপুর বিভাগের একমাত্র পুর্ণাঙ্গ সরকারি বিশ্ববিদ্যালয় বেগম রোকেয়া বিশ্ববিদ্যালয় এই শহরের দক্ষিণাংশে অবস্থিত।


title: রংপুর (শহর)

text: ১৫৭৫ সালে মুঘল সাম্রাজ্যের অধিপতি আকবরের সেনাপতি রাজা মান সিংহ রংপুর জয় করেন এবং ১৬৬৮ সালে সমগ্র রংপুরে মোগলদের আধিপত্য প্রতিষ্ঠা পায়। এ অঞ্চলের মোগালবাসা এবং মোগলহাট নামগুলি দীর্ঘ মোগল শাসণের চিহ্ন বহন করছে। পরে রংপুর ঘোরাঘাট সরকারের অধীনে চলে আসে এবং পর্বর্তিতে ১৮'শ শতকের শেষের দিকে বৃটিশ ইস্ট ইন্ডিয়া কোম্পানির শাসনামলে রংপুরে ফকির-সন্ন্যাসী বিদ্রোহ সংঘটিত হয়েছিল।


title: রংপুর (শহর)

text: রংপুরের মোট জনসংখ্যা ২৫৩৪৩৬৫ জন যার মধ্যে পুরুষ জনসংখ্যা ৫০.৯২% এবং মহিলা ৪৯.০৮%। সর্বোচ্চ ৮৯.৬০% ইসলাম ধর্মালম্বী, হিন্দু সম্প্রদায় ৯.৫৯% , খ্রিষ্টান ০.৫০% এবং অন্যান্য ০.৩১% সাঁওতাল এবং ওঁরাও জাতিগোষ্ঠী । মুসলমানদের মধ্যে সালাফি ঘরণার হার বাংলাদেশের অন্যান্য জেলার তুলনায় একটু বেশী হয়।


title: রংপুর (শহর)

text: রংপুরের উল্লেখযোগ্য শিক্ষা প্রতিষ্ঠানসমুহ হলঃ


title: আন্তর্জাতিক বিমান পরিবহণ সংস্থা

text: আন্তর্জাতিক বিমান পরিবহন সংস্থা (ইংরেজীতে: International Air Transport Association; সংক্ষেপেঃ আইএটিএ) বিশ্বের এয়ারলানসমূহের সমন্বয়ে গঠিত একটি বাণিজ্যিক সংস্থা। এই সংস্থার অন্তর্ভুক্ত ২৪০টি এয়ারলাইন বিশ্বের ৮৪% বিমাণ যাত্রী পরিবহন করে। আইএটিএ বিমান চলাচল সংক্রান্ত বিভিন্ন কার্যক্রম সহায়তা এবং নীতিমালা ও মান প্রণয়নে কাজ করে থাকে। এর সদর দপ্তর কানাডার মন্ট্রিঅলে অবস্থিত। এটির একটি নির্বাহী দপ্তর সুইজারল্যান্ডের জেনেভায় অবস্থিত।


title: আন্তর্জাতিক বিমান পরিবহণ সংস্থা

text: ১৯৪৫ সালের এপ্রিলে আইএটিএ প্রতিষ্ঠিত হয় কিউবার হাভানাতে। ১৯১৯ সালে নেদারল্যান্ডের হেগ শহরে ইন্টারন্যাশনাল এয়ার ট্রাফিক অ্যাসোসিয়েশন গঠিত হয়। সেটিই পরবর্তিতে আইএটিএ-তে রূপান্তরিত হয়। প্রতিষ্ঠাকালীন সময়ে এইএটিএ-এর সদস্য ছিল ৩১টি দেশের ৫৭টি এয়ারলাইন। প্রাথমিক পর্যায়ে সংস্থাটির অধিকাংশ কাজ ছিল কারিগরীমূলক। এছাড়া তখন এটি ইন্টারন্যাশনাল সিভিল এভিয়েশন অর্গানাইজেশন বা আন্তর্জাতিক বেসামরিক বিমান চলাচল সংস্থার কারিগরি কাজে সহায়তা করতো। আন্তর্জাতিক বিমান চলাচল সংক্রান্ত শিকাগো চুক্তিতে আইএটিএ-এর এসব কাজের প্রতিফলন ঘটে। চুক্তিটি এখনো আন্তর্জাতিক বিমান পরিবহন নিয়ন্ত্রণ করে থাকে।


title: আন্তর্জাতিক বিমান পরিবহণ সংস্থা

text: শিকাগো চুক্তিতে সব এয়ারলাইনের চলাচল পথ এবং সমন্বিত ব্যবস্থা ছিল না। এর ফলে বিভিন্ন এয়ারলাইনের মধ্যে দ্বিপাক্ষিক চুক্তি প্রতিষ্ঠিত হয়। এয়ারলাইনের মধ্যে দ্বিপাক্ষিক চুক্তির ক্ষেত্রে তখন একমাত্র মানদন্ড হিসেবে প্রচলিত ছিল যুক্তরাষত্র-যুক্তরাজ্য বার্মুডা চুক্তি।


title: আন্তর্জাতিক বিমান পরিবহণ সংস্থা

text: পরবর্তিতে বিভিন্ন দেশের সরকার আইএটিএ-কে এয়ারলাইন শিল্পের জন্য একটি সমন্বিত ভ্রমণ খরচ কাঠামো গঠনের দায়িত্ব দেয়। এর উদ্দেশ্য ছিল অসামঞ্জস্যপূর্ণ প্রতিযোগিতা দূর করে যাত্রীদের সুবিধার্থে খরচ নির্ধারণ এবং একই সাথে এয়ারলাইনসমূহের জন্যেও কার্যকর ব্যবসা নিশ্চিত করা। আইএটিএ-এর প্রথম ট্রাফিক কনফারেন্সটি ব্রাজিলের রিও দি জেনেরিওতে অনুষ্ঠিত হয়। এতে অংশগ্রহণকারী সকল প্রতিনিধি একটী চুক্তির ব্যাপারে সম্মত হয়। এই চুক্তির অধীনে প্রায় ৪০০টি নীতিমালা ছিল।


title: আন্তর্জাতিক বিমান পরিবহণ সংস্থা

text: বিশ্বজুড়ে দ্রুত বিমান পরিবহনের ক্ষেত্র প্রসারিত হতে থাকে। ফলে আইএটিএ-এর কাজের ক্ষেত্রও ক্রমান্বয়ে প্রসারিত হয়। বিমান পরিবহন শিল্পে নতুন উদ্ভূত বিভিন্ন বিষয়াদির ব্যবস্থাপনার জন্যে আইএটিএ-এর কার্যক্রম বৃদ্ধি পায়। ভ্রমণ খরচ সামঞ্জস্যতার গুরুত্ব ক্রমেই বৃদ্ধি পেতে থাকে এবং ১৯৭৮ সালে যুক্তরাষ্ট্র খরচ সামঞ্জস্যতা বিনিয়ন্ত্রণে প্রথম ভূমিকা গ্রহণ করে।


title: হিমালয়ী আম

text: হিমালয়ী আম (বৈজ্ঞানিক নাম: "Mangifera sylvatica") () হচ্ছে Anacardiaceae পরিবারের একটি আমের প্রজাতি। এটি বাংলাদেশ, কম্বোডিয়া, চীন, ভারত, বার্মা, নেপাল এবং থাইল্যান্ডে পাওয়া যায়।


title: উরি আম

text: উরি আম (বৈজ্ঞানিক নাম: "Mangifera laurina") হচ্ছে Anacardiaceae পরিবারের একটি আমের প্রজাতি। এটি প্রথম ১৮৫০ সালে রেকর্ড করা হয়।


title: উরি আম

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।


title: ম্যাঙ্গিফেরা

text: ম্যাঙ্গিফেরা (লাতিন ভাষা: "Mangifera") হচ্ছে সপুষ্পক উদ্ভিদের Anacardiaceae পরিবারের একটি গণের নাম। এই গণে সবচেয়ে বিখ্যাত হচ্ছে আম, যেটির (বৈজ্ঞানিক নাম: "Mangifera indica")


চর চাক্তাই সিটি কর্পোরেশন উচ্চ বিদ্যালয় চট্টগ্রাম জেলা শহরের বাকলিয়া থানার অন্তর্গত ১৯ নং ওয়ার্ডে অবস্থিত। এটি চট্টগ্রাম সিটি কর্পোরেশন কর্তৃক পরিচালিত একটি বিদ্যালয়।


title: চর চাক্তাই সিটি কর্পোরেশন উচ্চ বিদ্যালয়

text: প্রয়াত বীর মুক্তিযোদ্ধা ও কলামিস্ট ইদ্রিস আলম অত্র বিদ্যালয়ের প্রধান প্রতিষ্ঠাতা ।


text: এটি চট্টগ্রাম শহরের বাকলিয়া থানার অন্তর্গত ১৯ নং ওয়ার্ড মিয়া খান নগরে অবস্থিত। বিদ্যালয়টিতে বালক-বালিকা উভয়েই পড়ালেখা করতে পারে।।


title: খিলগাঁও সরকারী উচ্চ বিদ্যালয়

text: খিলগাঁও সরকারি উচ্চ বিদ্যালয় একটি সরকারী বিদ্যালয়। এই শিক্ষা প্রতিষ্ঠানটি ১৯৬৭ সালে প্রতিষ্ঠা লাভ করে। বিদ্যালয়ের পাশাপাশি এখানে কলেজ শাখাও রয়েছে। বর্তমানে এটি বাংলাদেশের অন্যতম প্রসিদ্ধ একটি শিক্ষা প্রতিষ্ঠান হিসাবে পরিচিত।


title: খিলগাঁও সরকারী উচ্চ বিদ্যালয়

text: মূল প্রতিষ্ঠানটি বেশকয়েকটি ভবন নিয়ে গঠিত। এর সম্মুখ ভাগে খেলার মাঠ অবস্থিত। এছাড়াও এর অভ্যন্তরে ছোট ছোট ভাগে বিভক্ত কয়েকটি খেলার মাঠ রয়েছে। মূল স্কুল ভবন দ্বিতল বিশিষ্ট এবং কলেজ ভবন পাঁচতলা। এর ভিতর প্রধান শিক্ষকের বাস ভবন রয়েছে এবং মূল অবকাঠামোর সীমানার বাইরে এর নিজেস্ব একটি সুবিশাল ছাত্রাবাস রয়েছে। মূল দুইটি প্রবেশ পথ ছাড়াও বর্তমানে কলেজে প্রবেশের জন্য ভিন্ন দুইটি প্রবেশ পথ রয়েছে। এটি সম্পূর্ণ ভাবে একটি বালক উচ্চ বিদ্যালয় এবং কলেজ।


title: খিলগাঁও সরকারী উচ্চ বিদ্যালয়

text: এই শিক্ষা প্রতিষ্ঠানে ৬ষ্ঠ শ্রেণী থেকে দ্বাদশ শ্রেণী পর্যন্ত শিক্ষা দেওয়া হয়। এই শিক্ষা প্রতিষ্ঠানে বাংলা মাধ্যমে শিক্ষা প্রদান করা হয়। এখানে মোট দুই শিফটে (দিবা শাখা ও প্রভাতী শাখা) ক্লাস করানো হয়। এছাড়াও সরকারীর পাশাপাশি এর অভ্যন্তরে সংলগ্ন একটি বিদ্যালয় রয়েছে যেখানে একটি মাত্র শিফটে নিম্ন মাধ্যমিক পর্যায়ের শিক্ষা প্রদান করা হয়ে থাকে। ২০০৮ সাল থেকে এখানে কলেজ শাখা চালু হয়। এখানে বিজ্ঞান ও বাণিজ্য এই দুইটি শাখায় মুলত চালু রয়েছে। এছাড়াও এখানে স্বল্প পরিসরে প্রতিবন্ধকতা যুক্ত শিশুদের শিক্ষা প্রদান করা হয়ে থাকে। মাধ্যম জাতীয় শিক্ষাক্রম ও পাঠ্যপুস্তক বোর্ড এর প্রণীত নীতিমালা অনুযায়ী ভর্তির পক্রিয়া সম্পন্ন হয়।


title: খিলগাঁও সরকারী উচ্চ বিদ্যালয়

text: এই বিদ্দালয়ে শিক্ষার্থীদের জন্য লাইব্রেরী, কম্পিউটার ল্যাব, দুইটি বিজ্ঞান ল্যাব রয়েছে। দ্বিতল বিশিষ্ট অডিটোরিয়াম রয়েছে এবং প্রতি বছর সাংস্কৃতিক প্রতিযোগিতা অনুষ্ঠিত হয়। খেলাধুলার জন্য মাঠ রয়েছে এবং প্রতি বছর বার্ষিক ক্রীড়া প্রতিযোগিতা অনুষ্ঠিত হয়। শিক্ষার্থীদের জন্য ছাত্রাবাসের ব্যবস্থা রয়েছে।


title: কোর্টনি ব্রাউন

text: কোর্টনি অসওয়াল্ড ব্রাউন (জন্ম: ৭ ডিসেম্বর, ১৯৭০) ইংল্যান্ডের ল্যাম্বেথে জন্মগ্রহণকারী বার্বাডিয়ান ক্রিকেটার। ডানহাতি ব্যাটসম্যান কোর্টনি ব্রাউন ওয়েস্ট ইন্ডিজ ক্রিকেট দলে উইকেটরক্ষকের দায়িত্ব পালন করতেন। তিনিই একমাত্র ওয়েস্ট ইন্ডিয়ান টেস্ট ক্রিকেটার যিনি ইংল্যান্ডে জন্মগ্রহণ করেছেন।


title: কোর্টনি ব্রাউন

text: বার্বাডোস দলের পক্ষে অধিনায়কত্ব করেন। এরপর এপ্রিল, ১৯৯৫ সালে ওয়েস্ট ইন্ডিজ দলে খেলার জন্য মনোনীত হন। কিন্তু দলে অনিয়মিত ছিলেন। ১৩ টেস্ট খেলার পর দল থেকে ছিটকে পড়েন। কেনিয়ায় অনুষ্ঠিত আইসিসি নক-আউট প্রতিযোগিতায় অংশগ্রহণের জন্য তাকে পুণরায় দলে আমন্ত্রণ জানানো হয়। অল্প কিছুদিন পরই রিডলি জ্যাকবস তার স্থান দখল করেন। ধারণা করা হচ্ছিল যে, তার ক্রিকেট জীবন হয়তোবা শেষ হয়ে গেছে। কিন্তু সকল আশ্চর্যান্বিত করে ইংল্যান্ডে অনুষ্ঠিত ২০০৪ সালের আইসিসি চ্যাম্পিয়ন্স ট্রফি প্রতিযোগিতায় তাকে ডাকা হয়। ওভালের চূড়ান্ত খেলায় তিনি বীর বনে যান। ইয়ান ব্রাডশয়ের সাথে চমৎকার জুটি গড়েন তিনি। এক বছর দলের প্রথম পছন্দের উইকেট-কিপার থাকা স্বত্ত্বেও ব্যক্তিগত কারণ দেখিয়ে অবসর নেন।


title: কোর্টনি ব্রাউন

text: বর্তমানে তিনি লাইম স্পোর্টস ক্লাবের অধিনায়কের দায়িত্ব পালন করছেন। দলটি বার্বাডোস ক্রিকেট অ্যাসোসিয়েশন প্রথম বিভাগ চ্যাম্পিয়নশীপে অংশগ্রহণ করছে।


মঙ্গোলিয়া ও তিব্বত সরকারের মধ্যে মৈত্রী চুক্তি ১৯১৩ খ্রিষ্টাব্দের ২রা ফেব্রুয়ারী মঙ্গোলিয়ার উর্গা শহরে স্বাক্ষরিত হয়। তিব্বতী স্বাক্ষরকারীদের এই চুক্তি স্বাক্ষরের ব্যাপারে আদৌ তিব্বতী সদস্যদের ওপর সরকারীভাবে দায়িত্ব দেওয়া হয়েছিল কিনা এবং এই চুক্তি আদোয় সরকারীভাবে স্বীকৃত নথি কিনা, তা এখনো বিতর্কিত বিষয়। মাঝে মাঝে এই চুক্তির অস্তিত্ব সম্বন্ধেই সন্দেহ প্রকাশ করা গয়েছে, কিন্তু মঙ্গোল বিজ্ঞান অ্যাকাডেমী ১৯৮২ খ্রিষ্টাব্দে মঙ্গোল ভাষায় এবং ২০০৭ খ্রিষ্টাব্দে তিব্বতী ভাষায় এই চুক্তির মূল পাণ্ডুলিপিটি প্রকাশ করে।


title: মঙ্গোলিয়া ও তিব্বত সরকারের মধ্যে মৈত্রী চুক্তি

text: ১৯১১ খ্রিষ্টাব্দে চিং সাম্রাজ্যের পতনের পরে তিব্বত ও মঙ্গোলিয়া ধর্মীয় রাষ্ট্রপ্রধানের শাসনাধীনে থেকে আনুষ্ঠানিকভাবে তাঁদের স্বাধীনতা ঘোষণা করে, কিন্তু উভয় দেশই নবগঠিত চীন সরকারের নিকট হতে স্বীকৃতি পেতে ব্যর্থ হয়। ১৯১৩ খ্রিষ্টাব্দের ১১ই জানুয়ারি একটি চুক্তির মাধ্যমে তিব্বত ও মঙ্গোলিয়া পরস্পরকে স্বীকৃতি প্রদান করে এবং মৈত্রী চুক্তিতে আবদ্ধ হয়। এই চুক্তির ফলে উভয় দেশ অভ্যন্তরীণ ও বৈদেশিক সত্রুর বিরুদ্ধে পরস্পরকে সাহায্য করা এবং পরস্পরের মধ্যে মুক্ত ব্যবসা বাণিজ্যের জন্য অঙ্গীকারবদ্ধ হয়। মঙ্গোলিয়ার পক্ষ থেকে বৈদেশিক মন্ত্রী দা লামা রাব্দান এবং সেনাবাহিনীর প্রধান মনলইবাটর ডামডিনসূরেন এবং তিব্বতের পক্ষ থেকে আগভান দোর্জিয়েভ, ঙ্গাগ-দ্বাং-ছোস-দ্ব্যিংস (), য়ে-শেস-র্গ্যা-ম্ত্শো () এবং দ্গে'-দুন-স্কাল-ব্জাং () এই চুক্তিতে স্বাক্ষর করেন।


text: ১৯১২ খ্রিষ্টাব্দে রাশিয়া ও মঙ্গোলিয়ার মধ্যে একটি চুক্তিতে মঙ্গোলিয়াকে স্বাধীন রাষ্ট্র রূপে স্বীকৃতি প্রদান করা হয়। ১৯১৩ খ্রিষ্টাব্দে দোর্জিয়েভ উর্গা শহরে উপস্থিত রুশ প্রতিনিধি ই. ইয়া. কোরোস্তোভেৎসের সঙ্গে সাক্ষাত করে জানান যে, তিব্বত সরকার মঙ্গোলিয়া ও রাশিয়ার সাথে চুক্তি সম্পাদনায় আগ্রহী। কোরোস্তোভেৎস তাঁকে জানান, সদ্য স্বাধীন রাষ্ট্র হিসেবে স্বীকৃত মঙ্গোলিয়ার সঙ্গে তিব্বতের চুক্তির ব্যাপারে রাশিয়ার কোন আপত্তি নেই, কিন্তু রাশিয়ার সঙ্গে চুক্তির ব্যাপারে তাঁর আপত্তি রয়েছে।


text: আগভান দোর্জিয়েভকে এই ধরণের গুরুত্বপূর্ণ চুক্তিতে স্বাক্ষরের ব্যাপারে দায়িত্ব দেওয়ার কথা ত্রয়োদশ দলাই লামা অস্বীকার করলে এই চুক্তির বৈধতা নিয়ে বিতর্কের সৃষ্টি হয়, যদিও পরবর্তীকালে চতুর্দশ দলাই লামা এই চুক্তি সম্বন্ধে তাঁর বইয়ে উল্লেখ করেন যে, চুক্তিটি ত্রয়োদশ দলাই লামার স্বীকৃতিতেই স্বাক্ষরিত হয়েছিল। একজন রুশ নাগরিক হওয়ার সুবাদে দোর্জিয়েভ তিব্বতের প্রতিনিধি হিসেবে এই ধরণের চুক্তি করতে পারেন না বলে রুশ সরকার নিজেদের অবস্থান জানায়। যাই হোক, এই চুক্তির পরেও তিব্বত ও মঙ্গোলিয়ার স্বাধীনতা বিশ্বের অন্যান্য রাষ্ট্রের স্বীকৃতি লাভ করতে অসমর্থ হয়। এই চুক্তির সংবাদ ছড়িয়ে পড়তে সিমলার সভায় উপস্থিত ব্রিটিশদের প্রতিনিধিদের মধ্যে সন্দেহের সৃষ্টি করে যে, রাশিয়া এই চুক্তির সুযোগ নিয়ে তিব্বতে নিজেদের প্রভাব বিস্তার করবে।


title: এসেন

text: এসেন () জার্মানির নর্থ রিনে-ভেস্টফালিয়া রাজ্যের রুর অঞ্চলের একটি শহর। শহরটি রুর নদীর তীরে অবস্থিত। জনসংখ্যা প্রায় ৬৫৭০০০। এটি জার্মানির ৯ম বৃহত্তম শহর। ২০১০ সালে এসেনকে ইউরোপীয়ান ক্যাপিটাল কালচার হিসেবে অভিহিত করা হয়।


title: এসেন

text: ৮৪৫ সালের দিকে এসেন শহরটি প্রতিষ্ঠিত হয়। সেসময় এই অঞ্চলের প্রধান অধিবাসী ছিল ক্রুপ রাজবংশ। ১৯৭০ সাল পর্যন্ত এসেন জার্মানির প্রধান কয়লা এবং স্টিল উৎপাদনের কেন্দ্র ছিল। ফলে দেশের বিভিন্ন জায়গা থেকে শ্রমিক আসতো কাজ করতে। ১৯২৯ থেকে ১৯৮৮ পর্যন্ত এসেন ছিল জার্মানির ৫ম বৃহত্তম শহর। তখন এসেন-এর জনসংখ্যা ছিল প্রায় ৭৩০০০০। তখন থেকে এসেন দ্রুত জার্মানির একটি শিল্পনগরী হিসেবে গড়ে উঠতে থাকে। জার্মানির ১০০টি বৃহৎ কর্পোরেশনের মধ্যে ১৩টিউ এসেন-এ অবস্থিত। এছাড়া আঞ্চলিক বিভিন্ন প্রতিষ্ঠানের সদর দপ্ত্র এই শহরে রয়েছে।


title: এসেন

text: ২০০৩ সালে ইউনিভার্সিটি অফ এসেন এবং পার্শ্ববর্তি শহর ডুইসবুর্গের ইউনিভিয়ার্সিটি একত্রীত করে ইউনিভার্সিটি অফ ডুইসউবুর্গ-এসেন গঠন করা হয়।


title: এসেন

text: এসেন জার্মানির রুর অঞ্চলে অবস্থিত। রুর ইউরোপের অন্যতম বৃহৎ নগর অঞ্চল। এই অঞ্চলে এগারোটি শহর রয়েছে। ৫.৩ মিলিয়ন মানুষের বসবাস এই অঞ্চলে। এসেন-সীমান্তে ১০টি শহর অবস্থিত। উত্তর-দক্ষিণে এসেন প্রায় ২১ কিমি এবং পূর্ব-পশ্চিমে প্রায় ১৭ কিমি ইলাকা জুড়ে অবস্থিত। রুর নদী থেকে উৎপন্ন একটি লেক এই শহরে রয়েছে, নাম লেক বালডেনি। এই লেক এবং তার পার্শ্ববর্তি এলাকা শহরের একটী জনপ্রিয় বিনোদন কেন্দ্র। অনেক আগে থেকে এসেন একটী শিল্প নগর হলেও এসেন-এর প্রাকৃতিক পরিবেশ জার্মানির অন্যান্য শহরের তুলনায় বেশ ভাল অবস্থানে রয়েছে। ঘনবসতিপূড়্রণ এলাকা হলেও এসেন-এর কিছু অঞ্চলে এখনো গ্রামীণ দালান-কাঠামো বিদ্যমান। এসেন-এর সমুদ্র পৃষ্ঠ থেকে গড় উচ্চতা ১১৬ মিটার।


title: এসেন

text: এসে-এ জার্মানির বেশ কয়েকটি বড় শিল্প প্রতিষ্ঠানের সদর দপ্তর অবস্থিত। থিসেনক্রুপ এসেন-এর অন্যতম বৃহৎ কর্ম সৃষ্টিকারী শিল্প প্রতিষ্ঠান। প্রতিষ্ঠানটি ১৯৯৯ সালে ডুইসবুর্গের থিজেন এবং এসেনভিত্তিক ফ্রিডিরিখ ক্রুপ-এর একত্রীকরণের মাধ্যমে গঠিত হয়। আরডব্লিউএ এসেন-এর সবচেয়ে বড় কোম্পানি এবং জার্মানির দ্বিতিঈয় বৃহত্তম ইলেকট্রনিক সেবাপ্রদানকারী প্রতিষ্ঠান। এছাড়া জার্মানির সবচেয়ে বড় অবকাঠামো নির্মাণ প্রতিষ্ঠান হশটিফ এজি, শিল্প প্রতিষ্ঠান ইভোনিক ইন্ডাস্ট্রিজ, মিডিওন , ইউরোপের বৃহত্তম জুতা নির্মাণকারী ডাইশম্যান ইত্যাদি এসেন-এ অবস্থিত। জার্মানির বৃহত্তম গ্যাস কোম্পানি ইওএন রুরগ্যাস-এর প্রধান দপ্তরও এসেন-এ অবস্থিত। কোকা-কোলা কোম্পানির জার্মান সদর দপ্তর একসময় এসেন এ ছিল, পরে ২০০৩ সালে তা বার্লিনে স্থানান্তরিত হয়।


title: অ্যান্ড্রু স্ট্রস

text: অ্যান্ড্রু জন স্ট্রস, ওবিই (জন্ম: ২ মার্চ, ১৯৭৭) দক্ষিণ আফ্রিকার ট্রান্সভাল প্রদেশের জোহানেসবার্গে জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের পক্ষ বামহাতে ব্যাটিং উদ্বোধনে নামতেন। এছাড়াও, ইংল্যান্ড দলের নেতৃত্ব দিয়েছেন তিনি। কাউন্টি ক্রিকেটে মিডলসেক্স ক্রিকেট ক্লাবে খেলেছেন। ব্যাক ফুটে অভ্যস্ত অ্যান্ড্রু স্ট্রস অধিকাংশ সময়ই কাট ও পুল শট খেলতেন। স্লিপ কিংবা কভারে ফিল্ডিং করতে নামতেন।


title: অ্যান্ড্রু স্ট্রস

text: বর্তমানে তিনি ইংল্যান্ড ক্রিকেট দলের ক্রিকেট পরিচালকের দায়িত্ব পালন করছেন।


title: অ্যান্ড্রু স্ট্রস

text: ১৯৯৮ সালে প্রথম-শ্রেণীর ক্রিকেটে তার অভিষেক ঘটে। ২০০৩ সালে শ্রীলঙ্কার বিপক্ষে একদিনের আন্তর্জাতিকে অভিষিক্ত হন স্ট্রস। ২০০৪ সালে মাইকেল ভন আঘাতপ্রাপ্ত হলে তার স্থলাভিষিক্ত হন তিনি। লর্ডসে নিউজিল্যান্ডের বিপক্ষে টেস্ট অভিষিক্ত হলে তিনি খুব দ্রুত জনপ্রিয়তা পান। প্রথম ইনিংসে ১১২ ও দ্বিতীয় ইনিংসে ৮৩ রান করে রান-আউটের শিকার হন। খেলায় ইংল্যান্ড দল জয়লাভ করে ও তিনি ম্যান অব দ্য ম্যাচের পুরস্কার পান। এরফলে লর্ডসে চতুর্দশ ব্যাটসম্যান হিসেবে অভিষেকেই সেঞ্চুরি করার গৌরব অর্জন করেন। এছাড়াও প্রথম ইংরেজ হিসেবে অভিষেকেই উভয় ইনিংসে সেঞ্চুরির দোড়গোড়ায় উপনীত হয়েছিলেন তিনি।


title: অ্যান্ড্রু স্ট্রস

text: ৭ জানুয়ারি, ২০০৯ তারিখে জনসমক্ষে সাবেক অধিনায়ক কেভিন পিটারসন ও কোচ পিটার মুরেজের মধ্যকার বিতর্কের পরপরই স্ট্রসকে ইংল্যান্ড দলের অধিনায়ক হিসেবে ঘোষণা করা হয়। পিটারসন মাত্র তিন টেস্টে অধিনায়কত্ব করেন ও পদত্যাগ করতে বাধ্য হন। অন্যদিকে মুরেজকে বরখাস্ত করা হয়। তাদের মধ্যকার বিতর্ক ২০০৮ সালে ভারতে অণুষ্ঠিত টেস্ট সিরিজের পর থেকে শুরু হয় যাতে ইংল্যান্ড তাদের দুই টেস্টের প্রথমটিতে পরাজয় ও দ্বিতীয়টিতে ড্র করেছিল।


title: অ্যান্ড্রু স্ট্রস

text: ২৯ ডিসেম্বর, ২০১২ তারিখে শততম টেস্টে অংশগ্রহণের পর ক্রিকেট জীবন থেকে অবসরের ঘোষণা দেন তিনি। তার এ ঘোষণার পূর্বে দলীয় সঙ্গীরা ১০০ মদের বোতল আনে। এ প্রসঙ্গে স্ট্রস বলেন, আমি মনে করি এগুলো আমাকে অবসরকে চমৎকারভাবে পরিচ্ছন্ন করবে। তার উদ্বোধনী অংশীদার ও সহঃ অধিনায়ক অ্যালাস্টেয়ার কুককে অধিনায়ক ঘোষণা করা হয়। এরপূর্বেও কুক ইংল্যান্ড দলের টেস্ট অধিনায়ক ছিলেন ও বর্তমানে একদিনের আন্তর্জাতিকে অধিনায়কত্ব করছেন।


title: বানৌজা আবু বকর

text: বানৌজা "আবু বকর" বাংলাদেশ নৌ বাহিনীর একটি রূপান্তরিত "টাইপ ০৫৩এইচ২" ফ্রিগেট। এটি ২০১৪ সালে বাংলাদেশ নৌ বাহিনীতে যোগ দেয়।


title: বানৌজা আবু বকর

text: বানৌজা "আবু বকর" নামক "টাইপ ০৫৩এইচ২" এই ফ্রিগেটটি পুর্বে "হুয়াংসি" নামে পরিচিত ছিল যা "চীনা নৌবাহিনী"র "পশ্চিম সাগরীয় নৌবহরে" মোতায়েন ছিল। ১৯৮৬ সালে "চীনা নৌবাহিনী"তে এটি কমিশন লাভ করে। পরবর্তীতে ২০১৩ সালে জাহাজটিকে বাংলাদেশ নৌবাহিনীর কাছে বিক্রি করা হয়।


title: বানৌজা আবু বকর

text: বানৌজা "আবু বকর" ১ মার্চ ২০১৪ বাংলাদেশ নৌ বাহিনীতে কমিশন লাভ করে।


title: বানৌজা আবু বকর

text: বানৌজা "আবু বকর" ২১-২৫ এপ্রিল ২০১৪ চীনের "শ্যাডং" প্রদেশের "চিনদাও" বন্দরে অনুষ্ঠিত "আন্তর্জাতিক নৌবহর পর্যালোচনা" ও "বহুজাতিক সামুদ্রিক মহড়া"য় অংশ নেয়। চট্টগ্রাম থেকে চীনে যাওয়ার পথে জাহাজটি মালয়েশিয়ার "কেলাং" ও "হংকং" এবং ফেরার পথে চীনের "সানিয়া" ও থাইল্যান্ডের "পুকেট" বন্দরে শুভেচ্ছা সফর করে।


title: বানৌজা আবু বকর

text: এই যুদ্ধজাহজটি অত্যাধুনিক জাহাজবিধ্বংসী সি-৮০২এ ক্ষেপণাস্ত্র বহন করছে। পাশাপাশি এটি নৌ-কামান, টর্পেডো এবং ডুবোজাহাজবিধ্বংসী অস্ত্রও বহন করে।


title: ম্যাটারহর্ন

text: ম্যাটারহর্ন (জার্মান ভাষায়: Matterhorn) আল্পস পর্বতমালায় অবস্থিত একটি সুউচ্চ পর্বত। এর উচ্চতা ৪৪৭৮ মিটার এবং এটি আল্পস পর্বতমালার সুইজারল্যান্ড-ইতালি সীমান্তে অবস্থিত। এটি আল্পসের অন্যতম শীর্ষ শৃঙ্গ। ম্যাটারহর্নের চারটি খাড়া পর্বত পৃষ্ঠ রয়েছে। এর উত্তর-পূড়্রবে সুইজারল্যান্ডের জের্মাত শহর এবং দক্ষিণে অ্যাস্টা উপত্যকা অবস্থিত।


title: ম্যাটারহর্ন

text: আল্পিনিজমের স্বর্ণযুগের একদম শেষের দিকে ম্যাটারহর্ণে সর্বপ্রথম আরোহণ করেন ব্রিটিশ পর্বতারোহী এডওয়ার্ড হুইমপার ও তাঁর দল। ১৮৬৫ সালে পর্বতটি প্রথমবারের মত জয় করেন এডওয়ার্ড। তবে পর্বতশীর্ষ থেকে নামার সময় তাঁর দলের চার সদস্য একটি ভয়াবহ দুর্ঘটনার স্বীকার হয়ে মৃত্যু বরণ করেন। ম্যাটারহর্নের উত্তর পৃষ্ঠ ১৯৩১ পর্যন্ কেউ জয় করেনি। ১৮৬৫ সালের পরে প্রায় ৫০০ পর্বতারোহী ম্যাটারহর্নে আরোহণ করতে গিয়ে মৃত্যুবরণ করেছে। তাই পর্বতটি আল্পস পর্বতমালার অন্যতম প্রাণঘাতী শৃঙ্গ।


title: ম্যাটারহর্ন

text: ম্যাটারহর্ন সুইস আল্পস পর্বতমালার অন্যতম বিখ্যাত একটি পর্বত। ঊনবিংশ শতাব্দীর শুরু থেকেই এটি অগণিত সংখ্যক পর্বতারোহী এবং পর্যটকদের আকৃষ্ট করে আসছে। প্রতি বছরের গ্রীষ্মে অনেক পর্বতারোহী ম্যাটারহর্নের উত্তর-পূর্ব পৃষ্ঠ দিয়ে এর শীর্ষে আরোহনের চেষ্টা করে।


title: ম্যাটারহর্ন

text: ম্যাটারহর্নের দুইটি স্বতন্ত্র শীর্ষ রয়েছে। দুইটিই ১০০ মিটার লম্বা পর্বতের ধারে অবস্থিত। সুইজারল্যান্ডের অংশের শীর্ষটির উচ্চতা ৪৪৭৭.৫ মিটার, এটি পূর্বে অবস্থিত। ইতালীয় অংশটির উচ্চতা ৪৪৭৬.৪ মিটার এবং এটি পশ্চিমে অবস্থিত। পর্বতটির নাম মূলত এটির প্রথম বিজয়ীর নাম থেকে এসেছে। ম্যাটারহর্নের দুইটি শীর্ষই সুইজারল্যান্ড-ইতালি সীমান্তে অবস্থিত। ১৯৭২ সালে জেনেভার অধিবাসী এবং ভূতাত্ত্বিক হোরেস বেনেডিক্ট প্রথম ম্যাটারহর্নের উচ্চতা পরিমাপ করেন। তিনি তাঁর পরিমাপে উচ্চতা নির্ণয় করেন ৪৫০১.৭ মিটার বা ১৪,৭৬৯ ফুট। ১৮৬৮ সালে ইতালীয় প্রকৌশলী ফেলিস গিয়োরডানো পারদ ব্যারোমিটারের সাহায্যে পর্বতটির উচ্চতা ৪৫০৫ মিটার পরিমাপ করেন। তিনি ঐ ব্যারোমিটারটি পর্বতশীর্ষে নিয়ে উঠেছিলেন। ১৯৯৯ সালে গ্লোবাল পজিশনিং সিস্টেম ব্যবহার করে ম্যাটারহর্নের উচ্চতা ৪৪৭৭.৫৪ মিটার পরিমাপ করা হয়।


title: ইউফরবিয়া

text: ইউফরবিয়া (লাতিন ভাষা: "Euphorbia") () হচ্ছে (Euphorbiaceae) পরিবারের একটি বিশাল বিচিত্র উদ্ভিদের গণের নাম। মাঝেমাঝে সাধারণ ইংরেজিতে,"ইউফরবিয়া" শব্দটি দ্বারা পুরো পরিবারকে বোঝানো হয়, শুধু গণটিকে নয়। ইউফরবিয়ার কাণ্ডকে চিমটি কাটলে দুধের মত সাদা রস (কষ) বের হয়। এদের কাঁটাগুলো রূপান্তরিত শাখা যাকে ইংরেজিতে থর্ন বলে, অন্যদিকে ক্যাকটাসের কাঁটাগুলো রূপান্তরিত পাতা যাকে ইংরেজিতে স্পাইন বলে। ইউফরবিয়ার কাঁটাগুলো (থর্ন ) কাণ্ডের যে অংশে হয় সেখানে রোমশ থাকে না। কিন্তু ক্যাকটাসে রোমশযুক্ত অংশে কাঁটা (স্পাইন) বের হয়। ইউফরবিয়ার ফুল অপেক্ষা ক্যাকটাসের ফুলগুলো বৃহদাকারের (ও বেশি আকর্ষণীয়) হয়।


title: ইউফরবিয়া

text: 16. ^ Jorgensen, L.; McKerrall, S. J.; Kuttruff, C. A.; Ungeheuer, F.; Felding, J.; Baran, P. S. (2013). "14-Step Synthesis of (+)-Ingenol from (+)-3-Carene". Science. doi:10.1126/science.1241606


title: চীন-নেপাল যুদ্ধ

text: চীন-নেপাল যুদ্ধ (, ) বলতে ১৭৮৮ থেকে ১৭৯২ খ্রিষ্টাব্দে সংগঠিত নেপাল দ্বারা তিব্বতে আক্রমণ অভিযান বোঝানো হয়ে থাকে। নেপাল ও তিব্বতী সেনার মধ্যে এই যুদ্ধ মূলতঃ তিব্বতে পাঠানো নেপালে্র নিম্নমানের ধাতুনির্মিত মুদ্রা থেকে বাণিজতিক বিবাদ থেকে শুরু হয়। প্রথমদিকে নেপালীদের সাফল্য লাভ হলেও চিং রাজবংশ আসরে নামলে নেপালীরা তাঁদের অধিকৃত জমি থেকে বিতাড়িত হয় এবং একটি শান্তি চুক্তি স্থাপন করতে বাধ্য হয়।


title: চীন-নেপাল যুদ্ধ

text: মল্ল রাজাদের আমল থেকে তিব্বতীরা নেপালী রৌপ্য মুদ্রা ব্যবহার করে এসেছেন। নেপালকে একত্রীভূত করার প্রচেষ্টায় গোর্খা রাজ্যের পৃথ্বী নারায়ণ শাহ কাঠমাণ্ডু উপত্যকার ওপর অর্থনৈতিক বাঁধা আরোপ করলে জয় প্রকাশ মল্ল অর্থনৈতিক সঙ্কটের সম্মুখীন হয়ে নিম্নমানের তাম্রমুদ্রার প্রচলন শুরু করেন। ১৭৬৯ খ্রিষ্টাব্দে পৃথ্বী নারায়ণ শাহ কাঠমাণ্ডু উপত্যকা অধিকার করে শাহ রাজবংশের শাসন শুরু করে পুনরায় রৌপ্য মুদ্রার প্রচলন করেন। তিব্বতে চালু সমস্ত পুরাতন নেপালী তাম্রমুদ্রার বদলে নূতন রৌপ্য মুদ্রা বদলে নেওয়ার দাবী তিব্বতীরা নেপাল সরকারের কাছে জানান। পৃথ্বী নারায়ণ শাহ নবপ্রতিষ্ঠ রাজ্যের ওপর এই ধরণের ভারী আর্থিক দায়ভার চাপাতে রাজী ছিলেন না। এরফলে বাজারে দুই ধরণের মুদ্রা চালু থাকে। পৃথ্বী নারায়ণ শাহের মৃত্যুর পর নেপালী বণিকদের সঙ্গে তিব্বতীদের বিবাদ শুরু হয়। নেপালীদের সঙ্গে তিব্বতীদ্রের নিম্নমানের লবণ সরবরাহ নিয়েও বিবাদ বাধে। তিব্বতীদের পাঠানো নিম্নমানের লবণের প্রতিবাদের নেপালী প্রতিনিধিরা দরবার করলেও তিব্বতীরা তা অগ্রাহ্য করে।


title: চীন-নেপাল যুদ্ধ

text: ১৭৮৯ খ্রিষ্টাব্দে বাহাদুর শাহ তিব্বত আক্রমণ করার জন্য দামোদর পাণ্ডে এবং বম সিংহের নেতৃত্বে গোর্খা সেনাবাহিনী পাঠান। এই সৈন্যবাহিনী কুতি হয়ে ৪১০ কিলোমিটার পথ অতিক্রম করে ব্ক্রা-শিস-ল্হুন-পো পৌছয়। শিকারজোং নামক স্থানে একটি ভয়ঙ্কর যুদ্ধ ঘটে যাতে তিব্বতীরা সাংঘাতিকভাবে পরাজিত হয়। সপ্তম পাঞ্চেন লামা শান্তির জন্য মধ্যস্থতা করলে গোর্খা বাহিনী শিকারজোং ছেড়ে কুতি ও গ্যিরোং চলে যায়। চিং সম্রাট চিয়ানলোং নেপালের আক্রমণের সংবাদ পেলে তিনি সেনাপতি চাঞ্চুর নেতৃত্বে একটি বিশাল চীনা সেনাবাহিনী প্রেরণ করেন। ১৭৯০ খ্রিষ্টাব্দে খিরু নামক স্থানে তিব্বতী ও নেপালী প্রতিনিধিরা শান্তির জন্য বৈঠক করতে সম্মত হয়। এই বিবাদের সূত্রপাতের জন্য তিব্বতীদের দায়ী করা হয় এবং যুদ্ধের জন্য নেপালকে ক্ষতিপূরণ দিতে বলা হয়। এই যুদ্ধে সকল অধিকৃত এলাকা ছেড়ে চলে যাওয়ার পরিবর্তে নেপালীরা প্রতিবছর ৫০,০০১ টাকা দিতে বাধ্য থাকে। প্রথম বছর নেপালীদের এই অর্থ প্রদান করা হলে নেপালীরা অধিকৃত এলাকা ফিরিয়ে দিয়ে প্রত্যাবর্তন করে। কিন্তু পরের বছর থেকে তিব্বতীরা অর্থ প্রদানে অসম্মত হলে লড়াইয়ের সম্ভাবনা বজায় থাকে।


title: চীন-নেপাল যুদ্ধ

text: তিব্বতীরা অর্থপ্রদানে অসম্মত হলে বাহাদুর শাহ ১৭৯১ খ্রিষ্টাব্দে দামোদর পাণ্ডের অধীনে একটি সেনাবাহিনী কুতির দিকে এবং অভিমান সিং বস্নেতের অধীনে অপর একটি সেনাবাহিনী কেরুংয়ের দিকে প্রেরণ করেন। দামোদর পাণ্ডে দিগর্চে আক্রমণ করে স্থানীয় বৌদ্ধবিহারের সম্পত্তি বাজেয়াপ্ত করে নেন। এই সংবাদ পেয়ে চিং সম্রাট চিয়ানলোং তিব্বত প্রতিরক্ষার উদ্দেশ্যে ফুক'আংগানের নেতৃত্বে ৭০,০০০ সৈন্যের একটি বাহিনীকে প্রেরণ করেন। ফলে নেপালের সঙ্গে তিব্বতের যুদ্ধ নেপালের সঙ্গে চিং রাজবংশের যুদ্ধে পরিণত হয়ে যায়। বৌদ্ধবিহারের লুঠ করা সম্পত্তি ফেরত এবং নেপালে আশ্রিত মি-ফাম-ছোস-গ্রুব-র্গ্যা-ম্ত্শোকে প্রত্যার্পণ - এই মর্মে চিং সাম্রাজ্যের পক্ষ থেকে দাবী জানানো হয়, যা নেপালীরা সম্পূর্ণ রূপে অগ্রাহ্য করে। এর উত্তরে চিং সেনাবাহিনী ত্রিশূলী নদীর তীর বরাবর যাত্রা করে নুওয়াকোটে পৌছলে নেপালীদের সঙ্গে তাঁদের যুদ্ধ বাধে। দুই পক্ষে প্রচুর পরিমাণে ক্ষয়ক্ষতি হলেও চিং সেনাবাহিনী নেপালীদের রাজধানী পর্যন্ত পিছু হঠিয়ে দিতে সক্ষম হয়। এই সময় নেপাল অভ্যন্তরীণ ও বৈদেশিক ক্ষেত্রে বেশ কিছু শত্রুদের সম্মুখীন থাকায় বাহাদুর শাহ চীনাদের বিরুদ্ধে বিরুদ্ধে ব্রিটিশ ইস্ট ইন্ডিয়া কোম্পানির নিকট হতে অস্ত্র সাহায্য প্রার্থনা করেন। কোম্পানির পক্ষ থেকে ক্যাপ্টেন উইলিয়াম কার্কপ্যাট্রিক কাঠমাণ্ডু পৌছন কিন্তু তিনি অস্ত্রের সরবরাহের পরিবর্তে বাণিজ্য চুক্তিতে আগ্রহী থাকায় অস্ত্রলাভ না করে বাহাদুর শাহের পরিস্থিতি সঙ্গীন হয়ে ওঠে। বেশ কয়েকটি জয়লাভের পর চিং সেনাবাহিনী বর্ষাপ্লাবিত বেত্রবতী পেরনোর সময় ১৭৯২ খ্রিষ্টাব্দের ১৯শে সেপ্টেম্বর ২০০ জন নেপালী সৈন্যের একটি দল তাঁদের প্রতি-আক্রমণ করে তাঁদের পরাজিত করে কিন্তু নেপাল থেকে তাঁদের হঠিয়ে দিতে সক্ষম হয় না। এই পরিস্থিতে নেপাল সরকার চিং রাজবংশের শর্তে চুক্তি স্বাক্ষর করতে সম্মতি প্রদান করে।


title: চীন-নেপাল যুদ্ধ

text: ১৭৯২ খ্রিষ্টাব্দে বেত্রবতীতে নেপাল ও চিং রাজবংশের মধ্যে যে চুতি সম্পাদিত হয়, তাঁর শর্তগুলি ছিল নিম্নরূপ-


title: চীন-নেপাল যুদ্ধ

text: এই যুদ্ধের পরে তিব্বত চিং রাজবংশের সম্পূর্ণ অধীনস্থ হলেও নেপাল তাঁর স্বায়ত্তশাসন বজায় রাখতে সক্ষম হয়। তিব্বত অধীনস্থ হওয়ার ফলে মধ্য এশিয়ায় চীনের প্রভাব বিস্তৃত হয়। কিন্তু ঊনবিংশ শতাব্দীতে চিং সাম্রাজ্য দুর্বল হয়ে পড়লে এই চুক্তির শর্ত পালনে অসঙ্গতি শুরু হয়। ১৮১৪ থেকে ১৮১৬ খ্রিষ্টাব্দে ইঙ্গ-নেপাল যুদ্ধে ব্রিটিশ ইস্ট ইন্ডিয়া কোম্পানি নেপাল আক্রমণ করলে চিং সাম্রাজ্য নেপালকে শর্তানুযায়ী সাহায্য করতে ব্যর্থ হয়। য়াবার, ১৮৫৫ খিষ্টাব্দে নেপাল-তিব্বত যুদ্ধে চীন হস্তক্ষেপ না করে শর্ত লঙ্ঘন করে।


title: জাবেদা

text:
হিসাবরক্ষণ ব্যবস্থায় জাবেদা হল হিসাবের প্রাথমিক বই,যেখানে আর্থিক লেনদেন সূমহ সংগঠিত হওয়ার পর তারিখ অনুযায়ি হিসাবের বইতে সংরক্ষন করা হয়। দুতরফা দাখিলা পদ্ধতি অনুযায়ি হিসাবের একপক্ষ ডেবিট এবং সমপরিমান টাকায় আরেক পক্ষকে ক্রেডিট করা হয়।.
ব্যবসায় এর উপর ভিত্তি করে অ্যাকাউন্টিং তথ্য ব্যবস্থায়, রেকর্ড পালনের জন্য বিশেষ জাবেদা ব্যবহার করা যেতে পারে. যেমন ক্রয় জাবেদা,বিক্রয় জাবেদা,সমন্বয় জাবেদা ইত্যাদি।


title: জাবেদা

text: একটি সাধারন জাবেদায় যা থাকে: জাবেদাখাতা


title: গোখরা লিলি

text: গোখরা লিলি বা ক্যালিফোর্নিয়া কলসী উদ্ভিদ, (বৈজ্ঞানিক নাম: "Darlingtonia californica") (), হচ্ছে মাংসাশী উদ্ভিদের একটি প্রজাতি, Sarraceniaceae পরিবারের "Darlingtonia" গণের একমাত্র উদ্ভিদ। এটি উত্তর ক্যালিফোর্নিয়া ও ওরিগন রাজ্যের স্থানীয় উদ্ভিদ। প্রাপ্যতার দুর্লভতার কারণে এটি একটি অসাধারণ হিসেবে বিবেচ্য। গাছটি দেখতে অবিকল ফণা তোলা গোখরা সাপের মতই। আর এদের স্বভাবটাও কিন্তু আগ্রাসী ধরনের। কলসী উদ্ভিদের মতোই এরা মাংসাশী গাছ। অর্থাৎ বিশেষ কায়দায় পোকামাকড় শিকার করে এরা খাদ্যগ্রহণ করে থাকে।


title: মন্টি রোজা

text: মন্টি রোজা (ইতালীয় এবং জার্মান) আল্পস পর্বতমালার একটি তুষারাবৃত বৃহৎ পর্বত। মন্টি রোজার প্রধান পর্বতশীর্ষের নাম ডুফোরস্পিটজা। যিনি পর্বতশীর্ষটির প্রথম উচ্চতা পরিমাপ করেন, তাঁর নাম অনুসারে এটির নামকরণ হয়েছে। এই শীর্ষটি সমুদ্রপৃষ্ঠ থেকে ৪৬৩৪ মিটার বা ১৫২০৩ ফুট উচ্চতায় অবস্থিত। মন্টি রোজা সুইজারল্যান্ডের সর্বোচ্চ পর্বত। আল্পস পর্বতমালায় উচ্চতার দিক থেকে এটি দ্বিতীয়। সুইজারল্যান্ড এবং ইতালীর সীমান্ত অঞ্চলে এটির অবস্থান। তবে এর প্রধান পর্বতশীর্ষ ডুফোরস্পিটজা সুইজারল্যান্ড অংশে অবস্থিত।


title: মন্টি রোজা

text: সুইস ভূতাত্ত্বিক এবং পর্যটক হোরেস বেনেডিক্ট অষ্টাদশ শতকে মন্টি রোজার উচ্চতা পরিমাপ করেন। ঊনবিংশ শতাব্দীর শুরুতে বেশ কয়েকটি প্রচেষ্টার পর ১৮৫৫ সালে প্রথমবারের মত সফলভাবে পর্বতশীর্ষে আরোহন করেন ম্যাথুস ও ইয়োহানেস এবং তাদের দল। ঐ দলে আটজন পর্বতারোহী এবং তিনজন গাইড ছিলেন। তবে মন্টি রোজার পূর্ব পৃষ্ঠে প্রথমবারের মত আরোহন করা হয় ১৮৭২ সালে।


title: মন্টি রোজা

text: প্রতি বছরের গ্রীষ্মে অনেক পর্বতারোহী এবং পর্যটক মন্টি রোজার পশ্চিম দিক থেকে শীর্ষে আরোহণের চেষ্টা করেন। এছাড়া পর্যটকেরা মন্টি রোজা থেকে ম্যাটারহর্ন পর্যন্ত বিস্তৃত আল্পস পর্বতশৃঙ্গ দেখার জন্যেও আসে।


title: মন্টি রোজা

text: মন্টি রোজা সুইজারল্যান্ডের ফ্যালিস ক্যান্টনের সীমান্ত ঘেষে অবস্থিত। এর অপর পাশে ইতালীর পিডমন্ট। তবে মন্টি রোজার পর্বতশীর্ষ ডুফোরস্পিটজা সুইজারলান্ডেই অবস্থিত। সুইজারল্যান্ডের সেরম্যাট শহরে এটির অবস্থান। সবচেয়ে কাছের জনবসতি ইতালীতে অবস্থিত। পর্বতের বিপরীত দুই পাশের প্রাকৃতিক অবস্থা বেশ ভিন্ন। সুইজারল্যান্ড অংশ হিমবাহে ঢাকা। এই অঞ্চলে জনবসতি নেই বললেই চলে। পর্বতের পূর্ব অংশ, অর্থাৎ ইতালীত অংশে ২৪০০ মিটার উচ্চ খাড়া পর্বতপৃষ্ঠ অবস্থিত, যার অপর পাসে মাকুগনাগা গ্রাম রয়েছে।


title: মন্টি রোজা

text:
মন্টি রোজা পর্বতটির অধিকাংশ অংশ তুষারে আবৃত। কেবল এর শীর্ষটি কঠিন পাথরে ঢাকা। ইতালীয় অংশের সর্বোচ্চ শীর্ষ হল গ্রেন্সগিপফেল। মূল পর্বতমালার বাহিরে মন্টি রোজাই আল্পস-এর সর্বোচ্চ শৃঙ্গ।
ম্যাটার উপত্যকা ঘিরে অবস্থান করা পাহাড়গুলোড় মধ্যে মন্টি রোজাই সর্বোচ্চ উচ্চতাবিশিষ্ট। এর পশ্চিমে লিস্কাম্, সভিলিংগ, ব্রাইটহর্ন এবং ম্যাটারহর্ন পর্বত অবস্থিত। উত্তরে ভাইসহর্ন এবং ডম পর্বতের অবস্থান। মন্টি রোজার উত্তর-পশ্চিমে ৮ ক্লোমিটার দূরের গোর্নেরগ্র্যাট শীর্ষটিতে পর্যটক ও দর্শকরা বেশি আসে মন্টি রোজার দৃশ্য উপভোগ করতে। এই শীর্ষের উচ্চতা প্রায় ৩১০০ মিটার এবং সেরম্যাট শহর থেকে ট্রেনে এখানে পৌছানো যায়।


title: অক্ষর প্যাটেল

text: অক্ষর রাজেশভাই প্যাটেল (জন্ম: ২০ জানুয়ারি, ১৯৯৪) গুজরাটের আনন্দে জন্মগ্রহণকারী তরুন ভারতীয় ক্রিকেটার। অক্ষর প্যাটেল ভারত ক্রিকেট দলে খেলছেন। দলে তিনি মূলতঃ অল-রাউন্ডার হিসেবে রয়েছেন। বামহাতি ব্যাটসম্যান ও স্লো লেফট-আর্ম অর্থোডক্স বোলিংয়ে দক্ষ তিনি। ২০১৪ সালের শুরুতে বিসিসিআই কর্তৃক ২০১২-১৩ মৌসুমের বর্ষসেরা অনূর্ধ্ব-১৯ ক্রিকেটাররূপে তার নাম উপস্থাপন করা হয়।


title: অক্ষর প্যাটেল

text:
গুজরাটের পক্ষে একটিমাত্র প্রথম-শ্রেণীর ক্রিকেটে অংশ নেন। ২০১৩ সালে তিনি অধিক সফলকাম হন। নিজস্ব দ্বিতীয় খেলায় দিল্লি’র প্রথম ইনিংসে ৫৫ রানের বিনিময়ে ৬ উইকেট লাভ করেন যা তার প্রথম-শ্রেণীর ক্রিকেটে প্রথম পাঁচ-উইকেট প্রাপ্তি।
ইন্ডিয়ান প্রিমিয়ার লীগে ২০১৩ সালে মুম্বাই ইন্ডিয়ান্সের পক্ষে খেললেও পুরো মৌসুমে সংরক্ষিত আসনে বসে থাকতে হয়েছে তাকে। ২০১৪ সালের আইপিএলে কিংস ইলাভেন পাঞ্জাবের সাথে চুক্তিবদ্ধ হন ও ১৭ উইকেট পান।


title: অক্ষর প্যাটেল

text: ২০১৪ সালে আইপিএলে চমকপ্রদ ক্রীড়ানৈপুণ্য প্রদর্শন করায় বাংলাদেশ সফরের জন্য পারভেজ রসুলের সাথে তাকেও ভারতের একদিনের আন্তর্জাতিক দলে অন্তর্ভুক্ত করা হয়। সিরিজের প্রথম খেলায় শের-ই-বাংলা ক্রিকেট স্টেডিয়ামে বাংলাদেশের বিপক্ষে তার ওডিআই অভিষেক ঘটে। খেলায় তিনি ৫৯ রান দিয়ে একটিমাত্র উইকেট দখল করেন। এরপর তিনি সফরকারী ওয়েস্ট ইন্ডিজ দলের বিপক্ষে অংশ নেন ও চতুর্থ ওডিআইয়ে ১০ ওভার বোলিং করে ২৬ রানে ২ উইকেট নেন। শ্রীলঙ্কা দলের আকস্মিকভাবে ভারত সফরে সিরিজের সবগুলো ওডিআইয়েই অংশগ্রহণ করেন। সিরিজে তিনি ১১ উইকেট পান।


title: নেপাল-তিব্বত যুদ্ধ

text: নেপাল-তিব্বত যুদ্ধ () বলতে ১৮৫৫ থেকে ১৮৫৬ খ্রিষ্টাব্দের মধ্যে সংগঠিত নেপাল দ্বারা তিব্বতে আক্রমণ অভিযান বোঝানো হয়ে থাকে।


title: নেপাল-তিব্বত যুদ্ধ

text: ১৭৯২ খ্রিষ্টাব্দে চীন-নেপাল যুদ্ধের পরে নেপাল সরকার তিব্বতের আভ্যন্তরিণ ব্যাপারে হস্তক্ষেপ না করতে বাধ্য থাকে। এই যুদ্ধে জয়লাভের পরে চিং সাম্রাজ্য নেপালকে করদ রাজ্যে পরিণত করে, কিন্তু ঊনবিংশ শতাব্দীর মধ্যভাগে সাম্রাজ্যের বিভিন্ন স্থানে বিদ্রোহ মোকাবিলা করতে গিয়ে এই সাম্রাজ্য দুর্বল হতে শুরু করে। নেপালের প্রধানমন্ত্রী জংবাহাদুর রাণা এই সুযোগে তিব্বতের ওপর নিজেদের আধিপত্য বিস্তারের জন্য সচেষ্ট হয়ে ওঠেন। লাসা শহরে নেপালী ব্যবসায়ীদের হেনস্থা এবং কুতি অঞ্চলে সীমান্ত সমস্যাকে কারণ হিসেবে দেখিয়ে তিনি তিব্বতের নিকট ক্ষতিপূরণ ও তিব্বতের বিভিন্ন অঞ্চলের ওপ্র নেপালের দাবী জানাতে থাকেন। ১৮৫৫ খ্রিষ্টাব্দের মার্চ মাসে তিনি যুদ্ধ ঘোষণা করেন এবং ১৭ই এপ্রিলকে সমস্ত দাবী পূরণের অন্তিম সীমা হিসেবে ধার্য করেন।


title: নেপাল-তিব্বত যুদ্ধ

text: ১৮৫৫ খ্রিষ্টাব্দের এপ্রিল মাসে নেপালী বাহিনী তিব্বত ও নেপালের মধ্যে অবস্থিত ওয়ালুংচুং থেকে জরের মধ্যে বিস্তৃত গুরুত্বপূর্ণ গিরিবর্ত্মগুলি অতিক্রম করে। সেনাপতি বম বাহাদুর কুঁয়ার ২৫,৭২৮ জন সৈন্য নিয়ে কেরোং, সেনাপতি ধীর শমসের ৪,৬৭৮ জন সৈন্য নিয়ে কুতি, সেনাপতি কৃষ্ণধ্বজ কুঁয়ার ২,৫০০ সৈন্য নিয়ে হুমলা ও মুস্তাং এবং সেনাপতি পৃথ্বীধ্বজ কুঁয়ার ২,০০০ সৈন্য নিয়ে ওয়ালুংচুংগোলার দিকে অগ্রসর হন। সেনাপতি সেথিয়া কাজি তিব্বতের ৫০,০০০ সৈন্যের নেতৃত্ব দেন, যার মধ্যে ৮০০০ জন সৈন্য দির্গচেতে এবং ৪০,০০০ সৈন্য টিংরি অঞ্চলে প্রতিরক্ষার জন্য অবস্থিত ছিল।


title: নেপাল-তিব্বত যুদ্ধ

text: ৩রা এপ্রিল ধীর শমসের চুসান অঞ্চলে একটি ছোট তিব্বতী সেনাকে পরাজিত করে কুতি অধিকার করে সুনা বিহারের দিকে যাত্রা করেন। বম বাহাদুর কুঁয়ার বিনা প্রতিরোধে কেরোং অধিকার করে কুকুরঘাটে তিব্বতী সেনাদের পরাজিত করে জোংখা পর্যন্ত অগ্রসর হন। জোংখায় নয় দিন যুদ্ধের পর তিব্বরীরা টিংরি পর্যন্ত পশ্চাতপসারণ করেন। এরপর মে থেকে সেপ্টেম্বর মাস পর্যন্ত যুদ্ধবিরতির জন্য চেষ্টা করা হয়। এই যুদ্ধের ফলে নেপালের অর্থভাণ্ডার প্রায় নিঃশেষিত হয়ে যায় এবং নেপালের জনগণের মধ্যে এই যুদ্ধের বিরুদ্ধে বিরূপ প্রতিক্রিয়ার সৃষ্টি হয়। এই সময় তিব্বতীরা ৫ই নভেম্বর কুতি ও জংখা অঞ্চলে নতুন করে আক্রমণ শুরু করায় প্রায় ৭০০ জন নেপালী সৈন্য নিহত হন এবন বাকীরা সীমান্তে পালিয়ে যান। ডিসেম্বর মাসে আরো সৈন্য এলে ধীর শমসের পুনরায় কুতি অধিকার করে শহরটিকে অগ্নিসংযোগ করে নেপাল ফিরে যান। এই সময় নেপালী সেনাপিতি সনক সিং ক্ষেত্রী জংখা পুনরায় অধিকার করতে সক্ষম হন।


title: নেপাল-তিব্বত যুদ্ধ

text: এই যুদ্ধের সময় তিব্বতীরা খাম্স অঞ্চলেবিদ্রোহের আশঙ্কা করছিলেন, অন্যদিকে যুদ্ধের ফলে নেপালীরা অর্থসঙ্কটের সম্মুখীন হয়। ফলে যুদ্ধের অবসানে একটি সম্মানজনক চুক্তিতে উভয় পক্ষই আগ্রহী ছিলেন। থাপাথালি চুক্তি স্বাক্ষরের সময় নেপালীরা তাঁদের এক কোটি নেপালী টাকার দাবীর পরিবর্তে পরিবর্তিত পরিস্থিতে বার্ষিক মাত্র দশ হাজার টাকা ক্ষতিপূরণের দাবীতে নেমে আসেন। তিব্বতীরাও লাসা শহরে নেপালীদের ব্যবসায়িক স্বার্থরক্ষা প্রতিষ্ঠান নির্মাণে সম্মতি প্রদান করেন।


title: মাইক হুইটনি

text: মাইকেল রয় হুইটনি (; জন্ম: ২৪ ফেব্রুয়ারি, ১৯৫৯) নিউ সাউথ ওয়েলসের সারে হিলস এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। বর্তমানে মাইক হুইটনি অস্ট্রেলীয় টেলিভিশনে কাজ করছেন। ১৯৮১ থেকে ১৯৯৩ সালের মধ্যবর্তী সময়কালে অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছিলেন। দলে তিনি মূলতঃ ফাস্ট বোলার হিসেবে অংশ নিতেন। ঘরোয়া ক্রিকেটে নিউ সাউথ ওয়েলস দলে প্রতিনিধিত্ব করেছেন।


title: মাইক হুইটনি

text: ১৯৮১ সালে ওল্ড ট্রাফোর্ডে অনুষ্ঠিত স্বাগতিক ইংল্যান্ডের বিপক্ষে তাঁর টেস্ট অভিষেক ঘটে। কাউন্টি ক্রিকেটে গ্লচেস্টারশায়ার দলে থাকাকালীন আঘাতপ্রাপ্ত খেলোয়াড়ের পরিবর্তে সফরকারী অস্ট্রেলীয় দলে অন্তর্ভুক্ত হন। এরপর তিনি প্রায় ছয় বছর দলের বাইরে ছিলেন। ১৯৮০-এর দশকের শেষার্ধ্ব থেকে ১৯৯০-এর দশকের সূচনালগ্ন পর্যন্ত অস্ট্রেলিয়া দলের পক্ষে তিনি তাঁর সবগুলো খেলায় অংশগ্রহণ করেছেন। কিন্তু জাতীয় দলে থাকাকালীন দীর্ঘ খেলোয়াড়ী জীবনে ১২ টেস্টের বেশি খেলতে পারেননি। ১৯৯২ সালে ভারতের বিপক্ষে তিন টেস্টের সিরিজে ১৭ উইকেট পান।


title: মাইক হুইটনি

text: ১৯৯২ সালের ক্রিকেট বিশ্বকাপে অস্ট্রেলিয়া দলের সবচেয়ে মিতব্যয়ী বোলারের মর্যাদা পেয়েছেন।


title: মাইক হুইটনি

text: ক্রিকেট জীবন থেকে অবসর নেয়ার পর টেলিভিশনে কাজ করছেন। নিউ সাউথ ওয়েলসের সিডনি উইকএন্ডার অনুষ্ঠানে উপস্থাপনার কাজে নিয়োজিত রয়েছেন হুইটনি। এছাড়াও, ইন্ডিয়ান ক্রিকেট লীগের ধারাভাষ্যকার দলেরও সদস্য ছিলেন তিনি। ১৯৯৫ সাল পর্যন্ত তিনি তাঁর খেলোয়াড়ী জীবন ও ভ্রমণ সম্পর্কে আত্মজীবনীমূলক গ্রন্থ প্রকাশ করেন।


title: গিচিন ফুনাকোশি

text: শোতোকান কারাতের প্রতিষ্ঠাতা, যা কারাতের সবচেয়ে পরিচিত স্টাইল , তাকে বলা হয় "আধুনিক কারাতের জনক/পিতা". আনকো ইতোসু থেকে শিক্ষাপ্রাপ্ত গ্র্যান্ডমাস্টার ওকিনিয়ানদের মধ্যে তিনি একজন ছিলেন।তিনি ১৯২২ সালে কারাতে কে জাপানের মূল ভূমির সাথে পরিচিত করান.তিনি জাপানের বিভিন্ন বিশ্ববিদ্যালয়ে কারাতে শিক্ষা দেন এবং ১৯৪৯ সালে "জাপান কারাতে এসোসিয়েশন" প্রতিষ্ঠার পর এর সম্মানিত প্রধান এর পদ গ্রহণ করেন।


title: ব্রাইটহর্ন

text: ব্রাইটহর্ন আল্পস পর্বতমালার সুইজারল্যান্ড ও ইতালী সীমান্তে অবস্থিত একটি পর্বত। এর উচ্চতা ৪১৬৪ মিটার। আল্পস পর্বতমালার মূল চেইনে এটির অবস্থান। ম্যাটারহর্ন এবং মন্টি রোজা পর্বতের মাঝে ব্রাইটহর্ন পর্বতটি অবস্থিত। পর্বতের অধিকনাগশ অংশ তুষারে আবৃত। এর একাধিক পর্বতশীর্ষ রয়েছে। তবে সবক’টিই মূল শীর্ষের পূর্বে অবস্থিত। শীর্ষগুলোর নাম সেন্ট্রাল ব্রাইটহর্ন, ইস্টার্ন ব্রাইটহর্ন, ব্রাইটহর্ন সভিলিংগে এবং রোসিয়ে নেরা। মূল শীর্ষটি ওয়েস্টার্ন ব্রাইটহর্ন নামে পরিচিত। ব্রাইটহর্ন পর্বতের কাছে অবস্থিত জনবসতি হল সেরম্যাট ও সেন্ট জ্যাককুইস শহর।


title: ব্রাইটহর্ন

text: আল্পস পর্বতশৃঙ্গসমূহের মধ্যে ব্রাইটহর্নকেই সবচেয়ে সহজে আরোহণযোগ্য পর্বত হিসেবে বিবেচনা করা হয়। এর কারণ অবশ্য পর্বতটির প্রায় ৩৮২০ মিটার উচ্চতায় একটি কেবল-কার পর্যটক ও পর্বতারোহীদের নিয়ে যায়। সেরম্যাট শহর থেকে এই কেবল-কারটি যাত্রা শুরু করে। তবে ব্রাইটহর্নে আরোহনের মূল গতিপথ ইতালীয় অংশ থেকে শুরু হয়। তবে খারাপ আবহাওয়া বিবেচনায় না নিলে অনভিজ্ঞ পর্বতারোহীরা দুর্যোগের সম্মুখীন হতে পারে।


title: ব্রাইটহর্ন

text: ১৮১৩ সালে ব্রাইটহর্নে সর্বপ্রথম আরোহন করেন হেনরি মেনার্ড, জোসেফ মেরি, ইয়ান গ্র্যাস, ইয়ান এরিন এবং এয়ান জ্যাকুইস এরিন।


title: ভাইসহর্ন

text: ভাইসহর্ন সুইজারল্যান্ডে অবস্থিত আল্পস পর্বতমালার একটি পর্বত। এর উচ্চতা ৪৫০৬ মিটার। এটি আল্পস পর্বতমালার অন্যতম প্রধান শৃঙ্গ। পার্শ্ববর্তি ম্যাটারহর্ন পর্বতের চেয়ে এটির উচ্চতা প্রায় ৩০ মিটার বেশি। এটিতে প্রথম আরোহন করা হয় ১৮৬১ সালে। প্রথম আরোহণকারীর নাম জন টিনড্যাল, তাঁর সাথে গাইড হিসেবে জে.জে. বেন্যান এবং উলরিখ ভেঙার ছিলেন।


title: ভাইসহর্ন

text: সুইজারল্যান্ডের ফালাইস ক্যান্টনে ভাইসহর্নের অবস্থান। ডম পর্বতের পরে আল্পস পর্বত্তমালার মূল চেইনের বাহিরে ভাইসহর্নের উচ্চতা সর্বাধিক। সেরম্যাট শহরেকে ঘিরে অবস্থান করা বেশ কয়েকটি আল্পস পর্বতশৃঙ্গের মধ্যে ভাইসহর্ন অন্যতম। এর পাশে ডেন্ট ব্ল্যাঙ্খা, ডেন্ট হের্যািন্স, ম্যাটারহর্ন এবং মন্টি রোজা পর্বত অবস্থিত।


title: ভাইসহর্ন

text: ভাইসহর্ন পর্বতটির আকার অনেকটা পিরামিডেরন্যায়। এর শীর্ষ থেকে তিনটি খাড়া পৃষ্ঠ নিচে নেমে গেছে। এর মধ্যে দুইটি পৃষ্ঠ প্রায় উল্লম্ব। পর্বতের উত্তর ও পূর্ব পৃষ্ঠের মাঝে একটি হিমবাহ রয়েছে। এটি বিস হিমবাহ নামে পরিচিত। এই হিমবাহটি পর্বতশৃঙ্গের সাথে যুক্ত। ভাইসহর্নের পূর্ব ও দক্ষিণ পৃষ্ঠের মাঝে শ্যালি হিমবাহ অবস্থিত। এই হিমবাহ জুড়ে অনেক পাথরখন্ড রয়েছে। এগুলো হিমবাহের খাড়া পৃষ্ঠের অধিকাংশ এলাকা জুড়ে রয়েছে।


title: লালমনিরহাট জেলা জাদুঘর

text: লালমনিরহাট জেলা জাদুঘর বাংলাদেশের লালমনিরহাট জেলায় অবস্থিত একটি জাদুঘর। উত্তরের সীমান্তের এই জেলাটির এবং আশপাশের জেলাসমূহের প্রাচীন ইতিহাস-ঐতিহ্য-সংস্কৃতির স্মৃতি সংগ্রহ এবং সংরক্ষণসমূহ বর্তমান ও আগামী প্রজন্মের সামনে উপস্থাপনের জন্য এ যাদুঘরটি গড়ে তোলা হয়েছে।


title: লালমনিরহাট জেলা জাদুঘর

text: লালমনিরহাট জেলা শহরের পূর্ব থানাপাড়ায় এই জাদুঘরটি অবস্থিত।


title: লালমনিরহাট জেলা জাদুঘর

text: লালমনিরহাট জেলার ইতিহাস-ঐতিহ্যকে সংরক্ষণ এবং সবার সামনে উপস্থাপন করার লক্ষে তরুন গবেষক ও লেখক আশরাফুজ্জামান একটি জাদুঘর প্রতিষ্ঠার উদ্যোগ গ্রহণ করেন। তিনি নিজ জেলা শহরের পূর্ব থানাপাড়াস্থ নিজ বাড়ি সবুজ নীড়ে ২০০৩ সালের ১৮ মে 'লালমনিরহাট জেলা জাদুঘর' নামে একটি সংগ্রহশালার সূচনা করেন।


title: লালমনিরহাট জেলা জাদুঘর

text: এই সংগ্রহশালায় সংরক্ষিত আছে ৩৫০ রকমের প্রাচীন ও আধুনিক মুদ্রা, বিভিন্ন তৈজসপত্র, বাদ্যযন্ত্র, অলঙ্কার, মুক্তিযুদ্ধের স্মৃতি, প্রাচীন দলিল, পুঁথি, পাণ্ডুলিপি, দুই হাজার গ্রন্থ, স্মরণিকা, পত্রপত্রিকা, কীর্তিমান ব্যক্তিবর্গের ছবি ও পরিচিতিসহ নানা ঐতিহাসিক উপকরণ।


title: লালমনিরহাট জেলা জাদুঘর

text: দেশের বিভিন্ন ক্ষেত্রে অবদান রাখার জন্য দেশের বিভিন্ন গুণী ব্যাক্তিকে লালমনিরহাট জেলা জাদুঘর সম্মাননা প্রদান করা হয়ে থাকে।


title: নারোদনায়া পর্বত

text: মাউন্ট নারোদনায়া রাশিয়ার ইউরাল পর্বতমালার সবোর্চ্চ শৃঙ্গ।


title: নারোদনায়া পর্বত

text: এই পর্বত মালাটির উচ্চতা ১৯১৭ সালে পরিমাপ করা হয়।


title: তামাবিল

text: তামাবিল হচ্ছে বাংলাদেশের সিলেট অঞ্চলের সীমান্তবর্তী একটি এলাকা, যা জাফলং যাবার ৫ কিলোমিটার আগে অবস্থিত। এখান থেকে ভারতের পাহাড়, ঝর্ণা ছাড়াও অনেক দর্শনীয় স্থান অবলোকন করা যায়।


title: তামাবিল

text: সিলেটের সীমান্তবর্তী উপজেলা জৈন্তাপুরে তামাবিল অবস্থিত। বাংলাদেশের সিলেট শহর থেকে ৫৫ কিলোমিটার দূরে অবস্থিত তামাবিল হচ্ছে সিলেট-শিলং সড়কের একটি সীমান্ত চৌকি। এটি বাংলাদেশ এবং ভারতের মেঘালয় রাজ্যের মধ্যে অবস্থিত।


title: তামাবিল

text: তামাবিল বাংলাদেশের সীমান্তবর্তী এলাকা হওয়ায় এখান থেকে সরাসরি ভারতের পাহাড়, পর্বত, ঝর্ণা, জলপ্রপাত দেখা যায়। সীমান্তের ওপারে অনেক গুলো জলপ্রপাত রয়েছে এই জলপ্রপাত গুলো বিকাল বেলা ও গোধূলির সময় দেখতে চমৎকার লাগে। নয়নাভিরাম এসব দৃশ্য দেখতে প্রতিদিন শত শত দর্শনার্থী ভিড় জমায় তামাবিল সীমান্তে। এটি বাংলাদেশের শেষ বাড়ি , যা বাংলাদেশ–ভারত সীমান্তে অবস্থিত, এবং জৈন্তা হিল রিসোর্টের জন্য বিখ্যাত।


title: খতিয়ান

text: খতিয়ান হচ্ছে একটি হিসাবনিকাশের পাকা বইতে প্রতিষ্ঠানের যাবতীয় লেনদেনগুলোর বিভন্ন প্রকার পক্ষসমূহকে পৃথক পৃথক শিরোনামের আওতায় শ্রেনীবদ্ধভাবে এবং সংক্ষিপ্তকারে লিপিবদ্ধ করা। এক কথায় খতিয়ান হচ্ছে একটি প্রতিষ্ঠানের সকল হিসাবের সমষ্টিগত রুপ।


title: বীরশ্রেষ্ঠ মোস্তফা কামাল স্মৃতি জাদুঘর

text: বীরশ্রেষ্ঠ মোহাম্মদ মোস্তাফা কামালের স্মৃতি ধরে রাখার জন্য ২০০৮ সালের শুরুর দিকে বীরশ্রেষ্ঠ সিপাহি মোহাম্মদ মোস্তফা কামাল স্মৃতি জাদুঘর ও গ্রন্থাগারটি স্থাপিত হয়।


title: বীরশ্রেষ্ঠ মোস্তফা কামাল স্মৃতি জাদুঘর

text: ভোলা শহর থেকে প্রায় সাত কিলোমিটার দূরে আলীনগর ইউনিয়নের মোস্তফা নগরে বীরশ্রেষ্ঠ মোস্তফা কামাল স্মৃতি জাদুঘর ও গ্রন্থাগারটি অবস্থিত।


title: বীরশ্রেষ্ঠ মোস্তফা কামাল স্মৃতি জাদুঘর

text: সাত বীরশ্রেষ্ঠ ও তিন ভাষাশহীদের জন্মস্থানে জাদুঘর ও লাইব্রেরি নির্মাণ প্রকল্পের আওতায় ৫৭ লাখ টাকা ব্যয়ে ২০০৮ সালের ৩ মে বীরশ্রেষ্ঠ সিপাহি মোহাম্মদ মোস্তফা কামাল গ্রন্থাগার ও স্মৃতি জাদুঘর নির্মাণ করা হয়। ভবিষ্যৎ প্রজন্মের কাছে মুক্তিযুদ্ধ ও বীরশ্রেষ্ঠদের ইতিহাস ছড়িয়ে দেওয়ার লক্ষ্যে এটি নির্মিত হয়।


title: বীরশ্রেষ্ঠ মোস্তফা কামাল স্মৃতি জাদুঘর

text: জাদুঘরে রক্ষিত স্মৃতিচিহ্ন আর বই নতুন প্রজন্মের কাছে মুক্তিযুদ্ধের ইতিহাস তুলে ধরার কাজটি করে যাচ্ছে।নানা ধরনের বইয়ের মধ্যে প্রতিটি বিষয়ের জন্য রয়েছে আলাদা আলাদা আলমারি। প্রতিটি আলমারিতে রয়েছে বিষয়ভিত্তিক নাম, যা দেখে যে বই প্রয়োজন, তা পাওয়া যাবে। রয়েছে জীবনী, উপন্যাস, ধর্মীয়, বিজ্ঞান ও তথ্যপ্রযুক্তি, রচনাবলি, মুক্তিযুদ্ধ, সাধারণ জ্ঞান, শিশুসাহিত্য, কবিতাসমগ্রসহ নানা ধরনের বই। বইয়ের পাশাপাশি পড়ার জন্য বড় মিলনায়তনকক্ষে ছোট ছোট টেবিল সাজানো আছে। সাজানো বইয়ের এক পাশে রয়েছে বীরশ্রেষ্ঠর ব্যবহূত সামগ্রী আর ছবি। বই ছাড়াও এই পাঠাগারে রয়েছে প্রতিদিনের জাতীয় দৈনিক পড়ার সুযোগ।


title: বীরশ্রেষ্ঠ মোস্তফা কামাল স্মৃতি জাদুঘর

text: সরকারী ছুটির দিন ছাড়া জাদুঘরটি প্রতিদিন সকাল ১০টা থেকে বিকাল ৪ টা পর্যন্ত সকলের জন্য উন্মুক্ত থাকে|


title: শ্রেকহর্ন

text: শ্রেকহর্ন (জার্মান ভাষায়: Schreckhorn) সুইজারল্যান্ডে অবস্থিত আল্পস পর্বতমালার একটি পর্বত। এটির উচ্চতা ৪০৭৮ মিটার। এটি বেয়ার্নে ক্যান্টন এর সর্বোচ্চ পর্বত। এছাড়া ইউরোপ এবং আল্পস পর্বতমালার সর্বাধিক উত্তরের চার হাজার মিটার উচ্চতাবিশিষ্ট পর্বত এটি।


title: শ্রেকহর্ন

text: সুইজারল্যান্ডের গ্রিনডেনভাল্ড গ্রাম থেকে ১০ কিলোমিটার দক্ষিণ-পশ্চিমে অবস্থিত শ্রেকহর্ন। এর দুইপাশে আপার ও লোয়ার গ্রিনডেলভাল্ড হিমবাহ অবস্থিত। এই অঞ্চলে জনবসতি নেই বললেই চলে। বিস্তীর্ণ অঞ্চল হিমবাহ দ্বারা পরিবেষ্টিত। লাউটারারহর্ন শৃঙ্গটি শ্রেকহর্ন থেকে খুব নিকটে অবস্থিত এবং এটির উচ্চতাও শ্রেকহর্নের প্রায় সমান। বেয়ার্নিজ আল্পসের সর্বোচ্চ শৃঙ্গ ফিন্সটারারহর্ন, শ্রেকহর্ন থেকে ১০ কিলোমিটার দক্ষিণে।


title: শ্রেকহর্ন

text: ১৮৬১ সালে সর্বপ্রথম লেস্লি স্টেফেন শ্রেকহর্নের শীর্ষে আরোহণ করেন। তাঁর দলে আরো ছিলেন উলরিখ কাউফম্যান, ক্রিশ্চিয়ান মাইকেল এবং পিটার মাইকেল। তাদের ব্যবহৃত গতিপথ পরবর্তি পঞ্চাশ বছর ধরে ব্যবহৃত হলেও বর্তমানে কদাচিৎ ব্যবহার করা হয়।


title: শ্রেকহর্ন

text:
ধারণা করা হয় এর আগেও সুইজারল্যান্ডের প্রকৃতিবিশেষজ্ঞ ইয়োসেফ হুগি ১৮২৮ সালে শ্রেকহর্ন শীর্ষে আরোহণ করেন এবং ভূতাত্ত্বিক পিয়েরে ইয়ান এডওয়ার্ড ডেসোর ও তাঁর দল ১৮৪২ সালে এই অভিযান চালান। তবে ডেসোর পরবর্তিকালে লিখেছেন যে তারা সম্ভবত ভুল করে লাউটারারহর্নের একটি শীর্ষে আরোহণ করেছেন।
১৯০২ সালের জুলাই-এ দক্ষিণ-পশ্চিম পার্শ্ব দিয়ে শ্রেকহর্নে সর্বপ্রথম আরোহণ করেন জন উইক্স, এডওয়ার্ড ব্র্যানবি এবং ক্লাউডি উইলসন। তারা খুব খাড়া পার্শ্ব দিয়ে কোনরকম স্থানীয়দের সাহায্য ছাড়াই শীর্ষে উঠতে চেয়েছিলেন এবং এক্ষেত্রে তারা সফলও হয়েছিলেন। এই গতিপথটিই বর্তমানে পর্বতারোহীরা বেশি ব্যবহার করে।


title: শ্রেকহর্ন

text: শ্রেকহর্নের উত্তর-পশ্চিম পার্শ্ব দিয়ে সর্বপ্রথম আরোহণ করেন জন স্ট্যাফোর্ড অ্যান্ডারসন এবং জর্জ বেকার। তাদের সহযোগী ছিলেন উলরিখ আল্মের এবং আলোয়েস পলিঙ্গার। ১৮৮৩ সালের অগাস্টে তারা এই অভিযান চালান।


title: রাজকুমার হিরানী

text: রাজকুমার হিরানী (; জন্ম: ২০ নভেম্বর, ১৯৬২) ভারতের জাতীয় চলচ্চিত্র পুরস্কার (ভারত) এবং ফিল্মফেয়ার পুরস্কার প্রাপ্ত হিন্দি ছবির পরিচালক, চিত্রনাট্যকার এবং ফিল্ম এটির। তিনি মুন্না ভাই এমবিবিএস (২০০৩), লাগে রাহো মুন্না ভাই (২০০৬), থ্রি ইডিয়টস (২০০৯) ও পিকে (২০১৪) এর জন্য ব্যাপক পরিচিত।


title: রাজকুমার হিরানী

text: রাজকুমার হিরানীর (রাজু হিরানী নামে পরিচিত) জন্ম ১৯৬২ সালের ২০ নভেম্বর নাগপুরে সিন্ধি পরিবারে। তাঁর বাবা সুরেশ হিরানী নাগপুরে একটি টাইপিং ইন্সটিটিউট পরিচালনা করেন। হিরানীর বয়স যখন ১৪ তখন তাঁর পরিবার পাকিস্তানের সিন্ধ থেকে ভারতে চলে আসেন। রাজকুমার হিরানী মহারাষ্ট্র, নাগপুরের সেন্ট ফ্রান্সিস ডিসেলস হাই স্কুলে পড়াশোনা শুরু করেন। তাঁর প্রকৌশলী কিংবা চিকিৎসা বিষয়ে পড়ার জন্য প্রয়োজনীয় নম্বর ছিলো না। বাধ্য হয়েই সায়েন্স ব্যাকগ্রাউন্ড ছেড়ে চলে গেলেন কমার্সে । আশেপাশের বন্ধুরা সবাই – তোর জীবন পুরা ব্যর্থ। সায়েন্সে পড়েও ইঞ্জিনিয়ার হতে পারলি না ???ইত্যাদি বলে উপহাস করতে লাগলো। মানুষটার কাছে তখন এই উপহাসের কোনো জবাব ছিলো না। শুধুই নির্বাক হয়ে থাকতেন।


title: রাজকুমার হিরানী

text: বাবার নির্দেশে ভর্তি হলেন সিএ (CA- Chartered Account) তে । কিন্তু, সিএ পড়তে এসে দেখলেন – সংখ্যার হিসাব- নিকাশ কিছুই তাঁর মাথায় ঢুকছে না। তাই পরীক্ষার আগের দিন ভয়ে ভয়ে এসে বাবা বললেন – বাবা আমি কাল পরীক্ষা দিবো না “কমার্সের কোনো কিছুই আমার মাথায় ঢুবছে না” ।


title: রাজকুমার হিরানী

text: ছেলের এই কথা শুনে বাবা মোটেও রাগ করলেন না বরং বললেন – পরীক্ষা দেওয়ার ইচ্ছা না থাকলে দিও না। কাল থেকে আমাকে কাজে সাহায্য করো। ছেলে মহাখুশীতে রাজি হয়ে গেলেন। বাবাকে টাইপরাইটিং ইন্সটিটিউটে সাহায্য করার পর হাতে থাকতো অফুরন্ত সময়।


title: রাজকুমার হিরানী

text: কলেজে কিছু বন্ধুর সাথে পরিচয় ঘটলো যারা থিয়েটার করতো। সেসব বন্ধুদের সাথে ভর্তি হলেন থিয়েটারে। সেই থিয়েটারেই খুঁজে পেলেন তাঁর সুখের ঠিকানা।


title: রাজকুমার হিরানী

text: তারপর বন্ধুরা মিলে খুলে ফেললেন একটি থিয়েটার গ্রুপ। নাম দিলেন আওয়াজ।


title: রাজকুমার হিরানী

text: থিয়েটারের প্রতি ছেলের মারাত্নক আগ্রহ দেখে বাবা ছেলেকে পুনে শহরের Film and Television Institute of India ( FTII) তে ভর্তি হওয়ার জন্য বলেন। FTII তে প্রথমবার এপ্লাই করেন ডিরেক্টর ফ্যাকাল্টিতে। কিন্তু, তখন ডিরেক্টর পদে ৮ টি সিটের বিপরীতে ছিল হাজার হাজার ছাএ। তাই ডিরেক্টর পদে চান্স পেলেন না। পরের বছর তিনি এপ্লাই করলেন এডিটিং ফ্যাকাল্টিতে কারণ, তখন এডিটিং এ খুব কম ছাএই এপ্লাই করতো । সেবার চান্সও হয়ে গেলো এবং চলে গেলেন FTII এ এডিটিং এর উপর পড়াশোনা করতে ।


title: রাজকুমার হিরানী

text: "মুন্না ভাই এমবিবিএস" সিনেমার জন্য


title: দ্য পার্ক চেন্নাই

text:
দি পার্ক চেন্নাই হলো ভারতের পাঁচ তারা বিলাসবহুল হোটেল| গুলোর মধ্যে অন্যতম একটি হোটেল যেটা চেন্নাই এর আন্না সালাই অঞ্চলে অবস্থিত। এপিজে সুরেন্দ্র গ্রুপ এর এই হোটেলটি প্রায় ১,০০০ মিলিয়ন আইএনআর বিনিয়োগে ১৫ ই মে ২০০২ সালে খোলা হযেছিল।
আজ যেখানে দি পার্ক হোটেল দাড়িয়ে আছে, আগে সেখানে ১৯৪০ সাল থেকে জেমিনি স্টুডিওস নামে একটি ঐতিহাসিক ফিল্ম স্টুডিও অবস্থিত ছিল। এস. এস. ভাসান নামে একজন তামিল চলচ্চিত্র নির্মাতা তার বন্ধু, কে. সুব্রামানিয়াম এর কাছ থেকে মোশন পিকচার প্রডিউসার কম্বাইনস ষ্টুডিওটি ₹ ৮৬,৪২৭-১১-৯ টাকা দিয়ে কেনে যেটা ১৯৪০ সালে একটি অগ্নিকান্ডে ক্ষতিগ্রস্ত হয়। ষ্টুডিওটি পুনর্নির্মাণ করা হয় এবং জেমিনি স্টুডিওস নামে খোলা হয় যেটা পরে পুরো উপমহাদেশের একটি অন্যতম কাল্পনিক চলচ্চিত্র উত্পাদন কেন্দ্র হয়ে দাড়ায়। ৯০ এর দশকে দুটি ভবন স্টুডিও প্রাঙ্গনের কোণে নির্মিত হয় যেটা ক্রেতাদের মধ্যে প্রতিকূল বলে মনে করা হয়। ২১ শতকে কলকাতা ভিত্তিক পার্ক গ্রুপ অফ হোটেলস এই প্রাঙ্গনে তিন তারকা সম্পত্তি টা কেনে এবং সেটাকে একটি পাঁচ তারকা বিলাসবহুল হোটেল এ পরিনত করে ২০০২ সালে ১৫ই মে উদ্বোধন করে। একই বছর ইন্ডিয়ান ব্যাঙ্ক, এর বাকি ব্লক গুলো নিলামের প্রস্তুতি করে যার মুল্য ধার্য করা হযেছিল ₹ ৯৩০ মিলিয়ন।


title: দ্য পার্ক চেন্নাই

text:
হোটেলটির কর্পোরেশন অফ চেন্নাই এর সাথে আইনি যুদ্ধ হয় একটি ওপেন স্পেস রিসার্ভেসন (ও এস আর) ল্যান্ড নিয়ে যেখানে হোটেল এর ঘের যৌগ প্রাচীরের সাথে ঝরনা নির্মাণ করা হযেছিল।
এই শিল্প-ধারণা যুক্ত বুটিক হোটেলটিতে  ১২৭ টি ডিলাক্স রুম, ৩১ টি বিলাসিতা কক্ষ, ৪১ টি বাসভবন কক্ষ, ৬ টি স্টুডিও সংকলন, ৫ টি শোভন সংকলন, ৩ টি প্রধান সংকলন এবং 1 টি প্রেসিদেন্সিয়াল স্যুট সহ ২১৪ টি কক্ষ আছে। হোটেলে ডাইনিং সুবিধা বলতে লোটাস নামে একটি থাই রেস্তঁরা, দি ৬০১ (সিক্স ও ওয়ান) বার, দি পাস্তা-চকো বার এবং দি আকুয়া রেস্তঁরা আছে। শহরের চামড়া শিল্পকে শ্রদ্ধাজ্ঞাপন করে হোটেলটিতে লেদার বার নামে একটি বার আছে। হোটেল এ একটি শপিং মল ও আছে।
২০০৬ সালে ফোর্বস, চেন্নাই এর দি পার্ক হোটেলে অবস্থিত এট্রিয়াম কে তার মেনুর জন্য যেটা সাজিয়ে ছিল ইতালীয় শেফ আন্তনিও কার্লুসিও, ভারতের সব চেয়ে দামী ১০ টি রেস্তোঁরার মধ্যে একটির আক্ষা দেয়।


title: ভাইসমিস

text: ভাইসমিস (জার্মান ভাষায়: Weissmies) সুইজারল্যান্ডের ভ্যালিস ক্যান্টনে অবস্থিত আল্পস পর্বতমালার একটি পর্বত। এটির উচ্চতা ৪০১৭ মিটার। এই পর্বতমালার পূর্বের দিকে অবস্থিত একমাত্র চার হাজার উচ্চতাবিশিষ্ট পর্বত এটি।


title: ভাইসমিস

text: ভাইসমিস আল্পস পর্বতমালার মূল চাইনের অবস্থিত। এই পর্বতপ্রাচীরের পশ্চিমে সাস্টাল উপত্যকা এবং পূর্বে সিমপ্লন উপত্যকা অবস্থিত। ভাইসমিস ছাড়াও এর আরো দুইটি শীর্ষ রয়েছে, এগুলো পর্বতপ্রাচীরের উত্তরের দিকে অবস্থিত এবং উচ্চতাও প্রায় সমান। এগুলোড় নাম ল্যাগিনহর্ন এবং ফ্লেটশহর্ন। সাস্টাল উপত্যকা ঘিরে অবস্থিত দশটি চার হাজার মিটার উচ্চতাবিশিষ্ট পর্বতের অন্যতম এই ভাইসমিস। এর পশ্চিমে ডম পর্বত রয়েছে, যা আল্পস পর্বতমালার তৃতীয় সর্বোচ্চ পর্বত।


title: ভাইসমিস

text: ইয়াকোব ক্রিশ্চিয়ান হাউজার এবং পিটার ইয়োসেফ ১৮৫৫ সালে সর্বপ্রথম ভাইসমিসে আরোহণ করেন। তবে সেসময় স্থানীয়রা বিশ্বাস করতে চাননি যে তাদের সহায়তা ছাড়াই পর্বতারোহী দুইজন শীর্ষে আরোহণ করেছেন। তখন তারা ইয়াকোব এবং পিটারের গতিপথ দিয়ে শীর্ষে আরোহণ করে দেখলেন যে আসলেই ঐ দুই পর্বতারোহী শীর্ষে আরোহণ করেছেন।


title: ভাইসমিস

text: ভাইসমিসের পূর্ব পৃষ্ঠ দিয়ে সর্ব প্রথম আরোহণ করেন পিবেলস, জ্যাকসন এবং মার্গারেট। তাদের সহযোগী ছিলেন শ্লেগেল, রুবি এবং মার্টিন। ১৮৭৬ সালের অক্টোবরে তাদের এই অভিযান পরিচালিত হয়। তবে এর চাইতেও কঠিন হল দক্ষিণ পৃষ্ঠ দিয়ে আরোহণ করা। ১৮৮৪ সালে এই পথ দিয়ে আরোহণ করেন সি. এইচ. উইলসন, বুর্গেনার এবং ফুরার। এর দুই সপ্তাহ পরে আরো তিন পর্বতারোহী উত্তরের পৃষ্ঠ দিয়ে পর্বতটির শীর্ষে আরোহণ করেন।


title: ঋজুক জলপ্রপাত

text: ঋজুক জলপ্রপাত বাংলাদেশের পার্বত্য চট্টগ্রামের অন্তর্গত বান্দরবনের রুমা উপজেলায় অবস্থিত একটি প্রাকৃতিক জলপ্রপাত।